
ΤΕΥΧΟΣ ΔΕΥΤΕΡΟ 


Αρ 


. Φύλλου 2366 


ΑΠΟΦΑΣΕΙΣ 

Αριθμ. 98155/Γ4 

Κανονισμός Λειτουργίας του Ιδρύματος Νεο¬ 
λαίας και Διά Βίου Μάθησης. 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1. Τις διατάξεις: 

α.Του ν. 4115/2013 (Α' 24) «Οργάνωση και λειτουργία 
Ιδρύματος Νεολαίας και Διά Βίου Μάθησης και Εθνικού 
Οργανισμού Πιστοποίησης Προσόντων και Επαγγελ¬ 
ματικού Προσανατολισμού και άλλες διατάξεις», όπως 
τροποποιήθηκαν με τις διατάξεις του άρθρου 16 του 
ν. 4505/2017 (Α' 189) και του άρθρου 42 του ν. 4521/2018 
(Α' 38). 

β. Του άρθρου 17 παρ. 2 του ν. 3369/2005, (Α' 171) 
«Συστηματοποίηση της Διά βίου μάθησης». 

γ.Τουν. 3748/2009 (Α' 29): «Πρόσβαση στην τριτοβάθ¬ 
μια εκπαίδευση των κατόχων απολυτηρίου Επαγγελμα¬ 
τικού Λυκείου και άλλες διατάξεις». 

δ. Του ν. 3879/2010 (Α' 163): «Ανάπτυξη της Διά Βίου 
Μάθησης και λοιπές διατάξεις». 

ε.Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με 
το άρθρο πρώτο του π.δ. 63/2005 (Α' 98). 

2. Την αριθμ. 127175/Η/ 2011 κοινή υπουργική από¬ 
φαση (Β' 2508): «Συγχώνευση διά απορροφήσεως 
των Νομικών Προσώπων Ιδιωτικού Δικαίου «ΕΘΝΙΚΟ 
ΙΔΡΥΜΑ ΝΕΟΤΗΤΑΣ» (Ε.Ι.Ν.), «ΙΝΣΤΙΤΟΥΤΟ ΔΙΑΡΚΟΥΣ 
ΕΚΠΑΙΔΕΥΣΗΣ ΕΝΗΛΙΚΩΝ» (Ι.Δ.ΕΚ.Ε) και «ΙΝΣΤΙΤΟΥΤΟ 
ΝΕΟΛΑΙΑΣ» (Ι.Ν.)». 

3. Την αριθμ. 5403/323/27.3.2018 απόφαση του Δ.Σ./ 
Ι.ΝΕ.ΔΙ.ΒΙ.Μ. με θέμα «Έγκριση εσωτερικού κανονισμού 
λειτουργίας Ι.ΝΕ.ΔΙ.ΒΙ.Μ.» όπως διαβιβάστηκε με τα 
αριθμ. πρωτ. 604/54/10320/28.3.2018 και 604/72/12331 / 
17.4.2018 έγγραφα του Ι.ΝΕ.ΔΙ.ΒΙ.Μ. 

4. Την αριθμ πρωτ. Φ.1/Γ/38ΝΠ/65651/Β1/25.4.2018, 
εισήγηση του Προϊσταμένου της Γενικής Διεύθυνσης 
Οικονομικών Υπηρεσιών του ΥΠ.Π.Ε.Θ., σύμφωνα με 
την οποία από την εφαρμογή της παρούσας απόφασης 
δεν προκαλείται επιπλέον δαπάνη ή δημοσιονομική επί¬ 


πτωση σε βάρος του κρατικού προϋπολογισμού ή του 
προϋπολογισμού του φορέα, αποφασίζουμε: 

Καταρτίζουμε τον Κανονισμό Λειτουργίας του Ν.Π.Ι.Δ. 
«Ίδρυμα Νεολαίας και Διά Βίου Μάθησης» Ι.ΝΕ.ΔΙ.ΒΙ.Μ. 
ως ακολούθως: 

ΜΕΡΟΣ ΠΡΩΤΟ 

ΟΡΓΑΝΩΤΙΚΗ ΔΟΜΗ ΥΠΗΡΕΣΙΩΝ - ΔΙΑΡΘΡΩΣΗ - 

ΑΡΜΟΔΙΟΤΗΤΕΣ - ΟΡΓΑΝΙΚΕΣ ΘΕΣΕΙΣ 

Άρθρο 1 

Ι.Το Ι.ΝΕ.ΔΙ.ΒΙ.Μ. αποτελεί νομικό πρόσωπο ιδιωτι¬ 
κού δικαίου που ανήκει στον ευρύτερο δημόσιο τομέα, 
διαθέτει οικονομική και λειτουργική αυτοτέλεια, έχει 
κοινωφελή και μη κερδοσκοπικό χαρακτήρα, λειτουρ¬ 
γεί προς εξυπηρέτηση του δημοσίου συμφέροντος και 
εποπτεύεται από τον Υπουργό Παιδείας, Έρευνας και 
Θρησκευμάτων. 

2. Η έδρα του Ι.ΝΕ.ΔΙ.ΒΙ.Μ. βρίσκεται στην Αθήνα. 

Άρθρο 2 

Σκοπός - Αρμοδιότητες Ι.ΝΕ.ΔΙ.ΒΙ.Μ. 

Το «Ίδρυμα Νεολαίας και Διά Βίου Μάθησης» είναι 
πάροχος του Υπουργείου Παιδείας, Έρευνας και θρη¬ 
σκευμάτων. 

1. Το «Ίδρυμα Νεολαίας και Διά Βίου Μάθησης» έχει 
ως σκοπό του την υλοποίηση δράσεων, προγραμμάτων 
και έργων για: 

(α) τη Διά Βίου Μάθηση κατά την έννοια του 
ν. 3879/2010(Α' 163), 

(β) τη Νέα Γενιά, με έμφαση τη στήριξη των νέων στη 
εκπαιδευτική και επαγγελματική διαδρομή και κινητικό- 
τητά τους, την ανάδειξη και τη στήριξη της καινοτομίας 
και κινητικότητας, 

(γ) τη διαχείριση των θεμάτων που σχετίζονται με 
οποιονδήποτε τρόπο με τη μαθητική και φοιτητική μέ¬ 
ριμνα. 

2. Οι αρμοδιότητες του «Ιδρύματος Νεολαίας και Διά 
Βίου Μάθησης» είναι οι εξής: 

α) Υλοποιεί όλες τις σχετικές δράσεις και τα έργα που 
αναφέρονται στον ανωτέρω σκοπό του. 

β) Ενεργεί ως ενδιάμεσος φορέας διαχείρισης ή τελικός 
δικαιούχος προγραμμάτων χρηματοδοτούμενων, εν όλω 
ή εν μέρει, από εθνικούς πόρους ή την Ευρωπαϊκή Ένωση 
ή από άλλους διεθνείς οργανισμούς, καθώς και συγχρη- 
ματοδοτούμενων Επιχειρησιακών Προγραμμάτων. 

γ) Αναθέτει την εκπόνηση μελετών που αφορούν στην 
ανοικοδόμηση, επισκευή, συντήρηση, ανακαίνιση, κα¬ 
θώς και οποιωνδήποτε αναγκαίων εργασιών για την 
αξιοποίηση των ακινήτων του. 

δ) Π ροβαίνει στην προμήθεια του πόσης φύσεως εξο¬ 
πλισμού που είναι απαραίτητος για την αξιοποίηση και 
την εκμετάλλευση της περιουσίας του. 

ε) Φροντίζει για την επαγγελματική εκπαίδευση και 
συνεχή επαγγελματική κατάρτιση των εργαζομένων του. 

στ) Εκμεταλλεύεται τα δικαιώματα πνευματικής και 
βιομηχανικής ιδιοκτησίας του. 

ζ) Εκπονεί προγράμματα, μελέτες, σεμινάρια, συνέδρια 
και έρευνες, παράγει υποστηρικτικό υλικό με την συνερ¬ 
γασία άλλων φορέων που βοηθούν στην αναπτυξιακή 
διαδικασία του τόπου, στην απασχόληση, στην εκπαί¬ 
δευση, στην οργάνωση μεθόδων αξιοποίησηςτου ελεύ¬ 
θερου χρόνου και στην αντιμετώπιση των κοινωνικών 
μορφωτικών και πολιτιστικών προβλημάτων. 

η) Αναλαμβάνει και εκτελεί προγράμματα μελετών 
εθνικής κλίμακας σχετικών με τις δράστηριότητές του, 
χρηματοδοτούμενα από εθνικούς, κοινοτικούς ή άλ¬ 
λους πόρους μετά από απόφαση του Υπουργού Παιδεί¬ 
ας, Έρευνας και Θρησκευμάτων και αφορούν κυρίως 
σε σχολικές βιβλιοθήκες, φοιτητικές και σπουδαστικές 
εστίες και σχολικά κτίρια και εξοπλισμό τους με σκο¬ 
πό την προσαρμογή των υφιστάμενων φοιτητικών και 
σπουδαστικών εστιών, καθώς και σχολικών κτιρίων στις 
ανάγκες της εκπαιδευτικής πολιτικής. 

θ) Παρέχει την τεχνολογική διαχειριστική και λογιστική 
υποστήριξη των δράσεων, προγραμμάτων και έργων 
που χρηματοδοτούνται από εθνικούς ή κοινοτικούς πό¬ 
ρους που ανατίθενται από τον Υπουργό Παιδείας, Έρευ¬ 
νας και Θρησκευμάτων ή και τις Γενικές Γραμματείεςτου 
οικείου Υπουργείου. 

ι) Πραγματοποιεί κάθε σχετική με τις ανωτέρω αρμο¬ 
διότητες δραστηριότητα που του αναθέτει ο Υπουργός 
Παιδείας, Έρευνας και Θρησκευμάτων με απόφασή του 
που δημοσιεύεται στην Εφημερίδα της Κυβερνήσεως. 

3. Για την επίτευξη των ανωτέρω σκοπών και αρμοδιο¬ 
τήτων του, το «Ίδρυμα Νεολαίας και Διά Βίου Μάθησης» 
ασκεί κάθε πράξη και δραστηριότητα που αποσκοπεί 
στην εκπλήρωσή τους. 

4. Η υλοποίηση των προγραμμάτων, έργων, μελετών 
ή ερευνών που αναθέτει ή είναι φορέας πρότασης η Γε¬ 
νική Γραμματεία Διά Βίου Μάθησης και Νέας Γενιάς στο 
«Ίδρυμα Νεολαίας και Διά Βίου Μάθησης» διενεργείται 
βάσει των προδιαγραφών που ορίζει κάθε φορά η ανα- 
θέτουσα αρχή και υπό την εποπτεία της. 

5. Ως περιουσία, τη διαχείριση της οποίας αναλαμβάνει 
το «Ίδρυμα Νεολαίας και Διά Βίου Μάθησης», νοούνται 
ιδίως τα ακόλουθα περιουσιακά στοιχεία: 

α) Τα κάθε είδους κινητά και ακίνητα πράγματα, συμπε¬ 
ριλαμβανομένου και του εξοπλισμού, τα οποία ανήκουν 
στους φορείς που έχουν απορροφηθεί από το «Ίδρυμα 
Νεολαίας και Διά Βίου Μάθησης» σύμφωνα με την κοι¬ 
νή υπουργική απόφαση 127175/Η/4.11.2011 (Β' 2508) 
ή τελούν υπό τη διοίκηση και διαχείρισή τους ή έχουν 
μισθωθεί από αυτούς ή βρίσκονται στην εκμετάλλευσή 
τους για οποιαδήποτε αιτία και με οποιαδήποτε νομική 
μορφή. 


β) Οι κάθε είδους πόροι και κινητές αξίες των φορέων 
που έχουν απορροφηθεί από το «Ίδρυμα Νεολαίας και 
Διά Βίου Μάθησης» σύμφωνα με την κοινή υπουργική 
απόφαση 127175/Η/4.11.2011, όπως χρήματα, καταθέ¬ 
σεις, ομόλογα, μετοχές και εν γένει χρεόγραφα σε κάθε 
είδους νόμισμα. 

γ) Τα δικαιώματα βιομηχανικής και πνευματικής ιδι¬ 
οκτησίας των φορέων που έχουν απορροφηθεί από το 
«Ίδρυμα Νεολαίας και Διά Βίου Μάθησης» σύμφωνα με 
την κοινή υπουργική απόφαση 127175/Η/4.11.2011, 
όπως ευρεσιτεχνίες, υποδείγματα, σήματα και τα δικαι¬ 
ώματα σε νέες τεχνογνωσίες, καθώς και οι επωνυμίες, 
διακριτικοί τίτλοι και γνωρίσματα που χρησιμοποιούν. 

δ) Τα περιουσιακά στοιχεία, όπως κινητά, ακίνητα, πό¬ 
ροι, κινητές αξίες και δικαιώματα που ανήκουν ή περι¬ 
έρχονται σε άλλα νομικά πρόσωπα, εφόσον και κατά το 
μέρος που συνεχίζουν να εξυπηρετούν, άμεσα ή έμμεσα, 
τους σκοπούς των φορέων που έχουν απορροφηθεί από 
το «Ίδρυμα Νεολαίας και Διά Βίου Μάθησης» σύμφωνα 
με την κοινή υπουργική απόφαση 127175/Η/4.11.2011. 
Εκκρεμείς πράξεις παραχώρησης περιουσιακών στοιχεί¬ 
ων των φορέων που έχουν απορροφηθεί από το «Ίδρυμα 
Νεολαίας και Διά Βίου Μάθησης», σύμφωνα με την κοινή 
υπουργική απόφαση 127175/Η/4.11.2011, υλοποιούνται 
από το «Ίδρυμα Νεολαίας και Διά Βίου Μάθησης». 

Άρθρο 3 

Όργανα διοίκησης Ι.ΝΕ.ΔΙ.ΒΙ.Μ. 

Τα όργανα διοίκησηςτου «Ιδρύματος Νεολαίας και Διά 
Βίου Μάθησης» είναι: 
α) το Διοικητικό Συμβούλιο, 
β) ο Πρόεδρος του Διοικητικού Συμβουλίου. 

Άρθρο 4 

Διοικητικό Συμβούλιο Ι.ΝΕ.ΔΙ.ΒΙ.Μ. 

Ι.Το «Ίδρυμα Νεολαίας και Διά Βίου Μάθησης» διοι- 
κείται από επταμελές Διοικητικό Συμβούλιο προσώπων 
εγνωσμένου κύρους και διακριθέντων στο δημόσιο βίο, 
με σπουδές και εμπειρία συναφείς προς τους σκοπούς 
του ιδρύματος, που ορίζεται με απόφαση του Υπουργού 
Παιδείας Έρευνας και Θρησκευμάτων, με τριετή θητεία. 
Με την ίΔιά απόφαση ορίζονται ο Πρόεδρος και ο Αντι¬ 
πρόεδρος του Διοικητικού Συμβουλίου του Ιδρύματος. 
Ένα από τα μέλη του Διοικητικού Συμβουλίου είναι ο 
εκπρόσωπος των εργαζομένων στο Ίδρυμα, ο οποίος 
ορίζεται από τον οικείο Σύλλογο εργαζομένων ή, εφό¬ 
σον αυτός δεν υπάρχει, με καθολική ψηφοφορία των 
εργαζομένων στο ίδρυμα. 

2. Τα μέλη του Δ.Σ., των οποίων λήγει η θητεία, εξακο¬ 
λουθούν να ασκούν τα καθήκοντά τους μέχρι την αντικα¬ 
τάστασή τους και δικαιούνται μέχρι τότε να λαμβάνουν 
τις αμοιβές ή τις αποζημιώσεις, που προβλέπονται για 
την άσκηση των καθηκόντων τους. Στην περίπτωση αυτή 
η αντικατάστασή τους πρέπει να γίνει το συντομότερο 
δυνατόν και όχι πέραν των δύο μηνών από τη λήξη της 
θητείας του Δ.Σ. 

3. Σε περίπτωση αποχώρησης μέλους του Δ.Σ. για 
οποιονδήποτε λόγο και ιδίως λόγω παραίτησης, απώ¬ 
λειας της ιδιότητας, με την οποία διορίζεται κ.λπ., αυτό 
αντικαθίσταται για το υπόλοιπο της θητείας του Δ.Σ. με 

απόφαση του Υπουργού Παιδείας, Έρευνας και Θρη¬ 
σκευμάτων, η οποία δημοσιεύεται στην Εφημερίδα της 
Κυβερνήσεως. 

4. Για τη συμμετοχή τους στις συνεδριάσεις του Δ.Σ., 
ο Πρόεδρος και τα μέλη αυτού λαμβάνουν αποζημίω¬ 
ση, το ύψος της οποίας καθορίζεται με κοινή απόφαση 
των Υπουργών Οικονομικών και Παιδείας, Έρευνας και 
Θρησκευμάτων. 

5. Για κάθε θέμα που συζητείται στο Δ.Σ. ορίζεται από 
τον Πρόεδρο εισηγητής. 

6. Το Δ.Σ. συγκαλείται με έγγραφη πρόσκληση του 
Προέδρου τακτικά μία φορά το μήνα και εκτάκτως, όταν 
κρίνεται απαραίτητο από τον Πρόεδρο ή όταν ζητηθεί 
εγγράφως από τουλάχιστον πέντε (5) μέλη του. 

7. Το Δ.Σ. βρίσκεται σε απαρτία όταν είναι παρόντα του¬ 
λάχιστον τέσσερα (4) μέλη του, συμπεριλαμβανομένου 
σε κάθε περίπτωση του Προέδρου ή του Αντιπροέδρου. 
Οι αποφάσεις του λαμβάνονται με απόλυτη πλειοψηφία 
των μελών του. Σε περίπτωση ισοψηφίας υπερισχύει η 
ψήφος του Προέδρου. Στα πρακτικά των συνεδριάσεων 
καταγράφονται οι εκπεφρασμένες απόψεις των μελών, 
συμπεριλαμβανομένων και των μειοψηφούντων. 

8. Στις συνεδριάσεις του Δ.Σ. μπορεί να συμμετέχουν 
χωρίς δικαίωμα ψήφου άλλα πρόσωπα, αρμόΔιά για το 
χειρισμό συζητούμενων θεμάτων, μετά από πρόσκλη¬ 
ση του Προέδρου. Τα πρόσωπα αυτά υποχρεούνται να 
αποχωρήσουν μετά την ολοκλήρωση της συζήτησης του 
θέματος, για το οποίο έχουν προσκληθεί, και οπωσδή¬ 
ποτε πριν από την έναρξη της διαδικασίας για τη λήψη 
απόφασης. 

9. Ταπρακτικά του Δ.Σ. υπογράφονται από τον Πρόε¬ 
δρο και τον Γραμματέα, αφού προηγουμένως επικυρω¬ 
θούν από το Δ.Σ. 

10. Το Δ.Σ. είναι αρμόδιο για κάθε θέμα, το οποίο αφο¬ 
ρά στη λειτουργία του Ι.ΝΕ.ΔΙ.ΒΙ.Μ., εκτός εάν ορίζεται 
διαφορετικά σε άλλη διάταξη νόμου. 

11. Με απόφαση του Δ.Σ., που εγκρίνεται από τον 
Υπουργό Παιδείας, Έρευνας και Θρησκευμάτων, καθο¬ 
ρίζεται κάθε άλλη λεπτομέρεια για τη λειτουργία του. 

12. Το Δ.Σ. μπορεί με απόφασή του να μεταβιβάζει 
αρμοδιότητές του στον Πρόεδρο του Δ.Σ.. Ο Πρόεδρος 
του Δ.Σ. δεν έχει δικαίωμα ψήφου, όταν πρόκειται για τη 
λήψη απόφασης για τη μεταβίβαση αρμοδιοτήτων του 

Άρθρο 5 

Κωλύματα - Ασυμβίβαστα - 

Σύγκρουση συμφερόντων 

των Οργάνων Διοίκησης του Ι.ΝΕ.ΔΙ.ΒΙ.Μ. 

1. Δεν ορίζονται ως Πρόεδρος ή μέλος του Δ.Σ. 

α. Όσοι καταδικάσθηκαν για κακούργημα και σε 
οποιαδήποτε ποινή για κλοπή, υπεξαίρεση (κοινή και 
στην υπηρεσία), απάτη, εκβίαση, πλαστογραφία, απι¬ 
στία δικηγόρου, δωροδοκία, καταπίεση, απιστία περί 
την υπηρεσία, παράβαση καθήκοντος, καθ' υποτροπή 
συκοφαντική δυσφήμηση, καθώς και για οποιοδήποτε 
έγκλημα κατά της γενετήσιας ελευθερίας ή έγκλημα οι¬ 
κονομικής εκμετάλλευσης της γενετήσιας ζωής. 

β. Όσοι έχουν στερηθεί λόγω καταδίκης τα πολιτικά 
τους δικαιώματα και για όσο χρόνο διαρκεί η στέρηση 
αυτή. 


γ. Όσοι έχουν υποβληθεί σε στερητική δικαστική συ¬ 
μπαράσταση (πλήρη ή μερική), είτε σε επικουρική δικα¬ 
στική συμπαράσταση (πλήρη ή μερική) είτε το δικαστή¬ 
ριο έχει αποφασίσει συνδυασμό των δύο προηγούμενων 
ρυθμίσεων. 

δ. Εκείνοι στους οποίους, εφόσον έχουν την ιδιότη¬ 
τα τακτικού πολιτικού υπαλλήλου, του μόνιμου και του 
υπαλλήλου με σχέση εργασίας ιδιωτικού δικαίου αο¬ 
ρίστου χρόνου (Ι.Δ.Α.Χ.) του Δημοσίου, Αποκεντρωμέ¬ 
νων Διοικήσεων, νομικών προσώπων δημοσίου δικαίου 
(Ν.Π.Δ.Δ.), οργανισμών τοπικής αυτοδιοίκησης (Ο.Τ.Α.) 
α' και β' βαθμού, Ανεξάρτητων Αρχών και κρατικών 
νομικών προσώπων ιδιωτικού δικαίου, έχει επιβληθεί 
τελεσιδίκως οποιαδήποτε πειθαρχική ποινή ανώτερη 
του προστίμου αποδοχών τεσσάρων (4) μηνών για 
οποιαδήποτε παράπτωμα μέχρι τη διαγραφή της ποι¬ 
νής. Διαγράφονται αυτοδικαίως η ποινή της επίπληξης 
μετά τρία (3) έτη, του προστίμου μετά οκτώ (8) έτη και 
οι λοιπές ποινές, εκτός από τις ποινές της οριστικής και 
προσωρινής παύσης και του υποβιβασμού, μετά δέκα 
(10) έτη, εφόσον κατά το αντίστοιχο χρονικό διάστημα 
ο υπάλληλος δεν τιμωρήθηκε με άλλη ποινή. Ο χρόνος 
της διαγραφής υπολογίζεται από την εκτέλεση της πει¬ 
θαρχικής ποινής. 

2. Απαγορεύεται επίσης να οριστούν ή να είναι μέλη 
των οργάνων διοίκησηςτου Ι.ΝΕ.ΔΙ.ΒΙ.Μ., δηλαδή να κα¬ 
τέχουν τη θέση του Προέδρου, ή μέλους του Δ.Σ. 

α. αα) Πρόσωπα, τα οποία ασκούν οποιαδήποτε επαγ¬ 
γελματική δραστηριότητα, η οποία αδειοδοτείται ή πι¬ 
στοποιείται ή ελέγχεται από το Ι.ΝΕ.ΔΙ.ΒΙ.Μ., ή συνδέονται 
ή λαμβάνουν αμοιβή καθ' οιονδήποτε τρόπο και υπό 
οποιαδήποτε ιδιότητα από φορείς (νομικά πρόσωπα) 
που ασκούν δραστηριότητες όμοιες ή παρεμφερείς με 
τις δραστηριότητες του Ι.ΝΕ.ΔΙ.ΒΙ.Μ.. 

ββ) Πρόσωπα, τα οποία συμμετέχουν με οποιονδήποτε 
τρόπο στο κεφάλαιο ή στη διοίκηση ή στην εκπροσώ¬ 
πηση φορέα (νομικού προσώπου) που ασκεί όμοια ή 
παρεμφερή δραστηριότητα με εκείνη του Ι.ΝΕ.ΔΙ.ΒΙ.Μ. 
ή που αδειοδοτείται ή πιστοποιείται ή ελέγχεται από το 
Ι.ΝΕ.ΔΙ.ΒΙ.Μ. 

β. αα) Πρόσωπα, των οποίων οι σύζυγοι ή οι συμβιού- 
ντες κατά την έννοια του άρθρου 1 του ν. 4356/2015 και 
οι συγγενείς εξ αίματος ή εξ αγχιστείας πρώτου βαθμού 
ασκούν επαγγελματική δραστηριότητα, η οποία αδει- 
οδοτείται ή πιστοποιοείται ή ελέγχεται από τον Ι.ΝΕ. 
ΔΙ.ΒΙ.Μ., ή συνδέονται ή λαμβάνουν αμοιβή καθ'οιον- 
δήποτε τρόπο και υπό οποιαδήποτε ιδιότητα από φορείς 
(νομικά πρόσωπα), οι οποίοι ασκούν δραστηριότητες 
όμοιες ή παρεμφερείς με τις δραστηριότητες του Ι.ΝΕ. 
ΔΙ.ΒΙ.Μ. ή αδειοδοτούνται ή πιστοποιούνται ή ελέγχονται 
από τον Ι.ΝΕ.ΔΙ.ΒΙ.Μ. 

ββ) Πρόσωπα, των οποίων οι σύζυγοι ή οι συμβιούντες 
κατά την έννοια του άρθρου 1 του ν. 4356/2015 και οι 
συγγενείς εξ αίματος ή εξ αγχιστείας πρώτου βαθμού 
συμμετέχουν με οποιονδήποτε τρόπο στο κεφάλαιο ή 
στη διοίκηση ή στην εκπροσώπηση νομικού προσώπου 
ιδιωτικού δικαίου με όμοια ή παρεμφερή δραστηριότητα 
με εκείνη του Ι.ΝΕ.ΔΙ.ΒΙ.Μ. ή που αδειοδοτείται ή πιστο¬ 
ποιείται ή ελέγχεται από το Ι.ΝΕ.ΔΙ.ΒΙ.Μ. 

γ. Πρόσωπα που συνδέονται, είτε ατομικά είτε ως εταί¬ 
ροι, μέτοχοι ή όργανα μέλη διοίκησης ή εκπρόσωποι 
νομικών προσώπων με το Ι.ΝΕ.ΔΙ.ΒΙ.Μ., με οποιαδήποτε 
σύμβαση με χρηματικό αντάλλαγμα. 

3. Τα ως άνω πρόσωπα δηλώνουν υπεύθυνα ότι δεν 
συντρέχουν στο πρόσωπο τους τα κωλύματα των παρα¬ 
γράφων 1 και 2. Η υπεύθυνη δήλωση υποβάλλεται πριν 
τον διορισμό τους ως μέλη του διοικητικού συμβουλίου. 

4. Σε περίπτωση που, μετά τον ορισμό ή το διορισμό 
τους, καθώς και κατά τη διάρκεια της θητείας τους ως 
μελών των οργάνων διοίκησης του Ι.ΝΕ.ΔΙ.ΒΙ.Μ., συντρέ¬ 
ξει κάποιο από τα αναφερόμενα στις παραγράφους 1 
και 2 κωλύματα, τα μέλη αυτά οφείλουν να το γνωστο¬ 
ποιήσουν αμελλητί εγγράφως στον Υπουργό Παιδείας, 
Έρευνας και Θρησκευμάτων, ο οποίος προβαίνει στην 
αντικατάστασή τους. Έως την αντικατάστασή τους, τα 
μέλη αυτά κωλύονται στην άσκηση των καθηκόντων 
τους ως μέλη των οργάνων διοίκησης του Ι.ΝΕ.ΔΙ.ΒΙ.Μ. 

5. Ο Πρόεδρος, ή το μέλος του Δ.Σ. υποχρεούνται να 
απέχουν από τη διαχείριση συγκεκριμένων υποθέσε¬ 
ων δηλώνοντας κώλυμα, εφόσον συντρέχει περίπτωση 
σύγκρουσης συμφερόντων, ιδίως όταν υπάρχει προη¬ 
γούμενη σχέση των ανωτέρω προσώπων με φυσικά ή 
νομικά πρόσωπα ιδιωτικού δικαίου που αδειοδοτού- 
νται ή πιστοποιούνται ή ελέγχονται από το Ι.ΝΕ.ΔΙ.ΒΙ.Μ. 
ή ασκούν δραστηριότητες όμοιες ή παρεμφερείς με τις 
δραστηριότητες του Ι.ΝΕ.ΔΙ.ΒΙ.Μ. 

Προηγούμενη σχέση υφίσταται σε κάθε περίπτωση: 

α) Όταν τα πρόσωπα αυτά κατά την τελευταία τριετία 
πριν από την έναρξη της θητείας τους είχαν επαγγελμα¬ 
τική δραστηριότητα, η οποία συνίστατο στην παροχή 
οποιοσδήποτε υπηρεσίας, εργασίας ή έργου, είτε από τα 
ίΔιά είτε από νομικό πρόσωπο, στου οποίου το κεφάλαιο 
ή τη διοίκηση αυτά συμμετείχαν, προς τρίτο φυσικό ή 
νομικό πρόσωπο ιδιωτικού δικαίου της ημεδαπής ή της 
αλλοδαπής που αδειοδοτείται ή πιστοποιείται ή ελέγχε¬ 
ται από το Ι.ΝΕ.ΔΙ.ΒΙ.Μ. ή ασκεί δραστηριότητες όμοιες 
ή παρεμφερείς με τις δραστηριότητες του Ι.ΝΕ.ΔΙ.ΒΙ.Μ. ή 
προς το ίδιο το Ι.ΝΕ.ΔΙ.ΒΙ.Μ. ή σε βάρος αυτού. 

β) Όταν τα πρόσωπα αυτά συμμετείχαν κατά την τε¬ 
λευταία τριετία στο κεφάλαιο ή στη διοίκηση νομικού 
προσώπου ιδιωτικού δικαίου με όμοια ή παρεμφερή 
δραστηριότητα με εκείνη του Ι.ΝΕ.ΔΙ.ΒΙ.Μ. ή που αδειο- 
δοτείται ή πιστοποιείται ή ελέγχεται από το Ι.ΝΕ.ΔΙ.ΒΙ.Μ.. 

γ) Αν την ανωτέρω επαγγελματική δραστηριότητα ή 
συμμετοχή στο κεφάλαιο ή στη διοίκηση των νομικών 
προσώπων ιδιωτικού δικαίου είχαν ο σύζυγος ή ο συμ¬ 
βιών με τα πρόσωπα αυτά κατά την έννοια του άρθρου 
1 του ν. 4356/2015 ή τα τέκνα τους κατά την τελευταία 
τριετία πριν από το διορισμό στη θέση του Προέδρου ή 
μέλους του Δ.Σ. του Ι.ΝΕ.ΔΙ.ΒΙ.Μ.. 

6. Σε περίπτωση παράβασης των διατάξεων του πα¬ 
ρόντος άρθρου από μέλος οργάνου διοίκησης του. το 
μέλος αυτό εκπίπτει αυτοδικαίως από τη θέση του στο 
Ι.ΝΕ.ΔΙ.ΒΙ.Μ. με την έκδοση διαπιστωτικής απόφασης του 
Υπουργού Παιδείας, Έρευνας και Θρησκευμάτων και σε 
βάρος του καταλογίζεται, με απόφαση του Υπουργού 
Παιδείας, Έρευνας και Θρησκευμάτων, ως πρόστιμο, το 


πενταπλάσιο του συνόλου των αποδοχών ή της αποζη¬ 
μίωσης που έλαβε κατά τη διάρκεια της θητείας του, το 
οποίο αποτελεί πόρο του Ι.ΝΕ.ΔΙ.ΒΙ.Μ. και εισπράττεται 
κατά τις διατάξεις του Κώδικα Εισπράξεων Δημοσίων 
Εσόδων (Κ.Ε.Δ.Ε.). 

7.0 Πρόεδρος και κάθε μέλοςτου Δ.Σ δεν επιτρέπεται 
να μετέχουν, να διοικούν ή να εκπροσωπούν φορείς που 
αδειοδοτούνται ή πιστοποιούνται ή ελέγχονται από το 
Ι.ΝΕ.ΔΙ.ΒΙ.Μ. ή ασκούν δραστηριότητες όμοιες ή παρεμ¬ 
φερείς με τις δραστηριότητες του Ι.ΝΕ.ΔΙ.ΒΙ.Μ. επί ένα 
χρόνο μετά τη λήξη της θητείας τους. 

Άρθρο 6 

Πόροι και περιουσία του Ι.ΝΕ.ΔΙ.ΒΙ.Μ. 

1. Πόροι του «Ιδρύματος Νεολαίας και Διά Βίου Μάθη¬ 
σης» είναι ιδίως οι εξής: 

α) Επιχορηγήσεις από τον τακτικό προϋπολογισμό του 
Υπουργείου Παιδείας, Έρευνας και Θρησκευμάτων. 

β) Πάσης φύσεως επιχορηγήσεις και χρηματοδοτήσεις 
από το Πρόγραμμα Δημοσίων Επενδύσεων, την Ευρω¬ 
παϊκή Ένωση και άλλους διεθνείς οργανισμούς. 

γ) Έσοδα από τη διαχείριση των περιουσιακών στοιχεί¬ 
ων του, τόκοι από τη χρηματοοικονομική εκμετάλλευση 
των διαθεσίμων του και κάθε άλλη πρόσοδος από την 
εκμετάλλευση του ενεργητικού του. 

δ) Έσοδα από την εκτέλεση έργων και υπηρεσιών 
που είτε ανατίθενται στο Ίδρυμα Νεολαίας και Διά Βίου 
Μάθησης από τον Υπουργό Παιδείας, Έρευνας και Θρη¬ 
σκευμάτων, τη Γενική Γραμματεία Διά Βίου Μάθησης και 
Νέας Γενιάς είτε εκτελούνται για λογαριασμό τρίτων (δη¬ 
μόσιων υπηρεσιών, εθνικών και διεθνών οργανισμών, 
νομικών προσώπων δημοσίου ή ιδιωτικού δικαίου και 
ιδιωτών), τα οποία εκτελούνται με απόφαση του Διοι¬ 
κητικού Συμβουλίου, κατόπιν της σχετικής εγκριτικής 
απόφαση του ΥΠ.Π.Ε.Θ.. 

ε) Δωρεές, χορηγίες, κληρονομιές, κληροδοσίες και άλ¬ 
λες παροχές τρίτων και επιχορηγήσεις από τρίτες πηγές. 

2. Όλη η ακίνητη και κινητή περιουσία, καθώς και 
τα δικαιώματα πνευματικής ιδιοκτησίας των νομικών 
προσώπων που συγχωνεύθηκαν με την κοινή υπουρ¬ 
γική απόφαση 127175/Η/4.11.2011, καθώς επίσης και 
οι κάθε είδους απαιτήσεις τους και οι ένδικες αξιώσεις 
τους έχουν ήδη περιέλθει χωρίς καμία άλλη διατύπωση 
στο Ίδρυμα Νεολαίας και Διά Βίου Μάθησης, το οποίο 
υπεισήλθε ως καθολικός διάδοχος στα δικαιώματα και 
τις υποχρεώσεις των φορέων που συγχωνεύθηκαν με την 
κοινή υπουργική απόφαση 127175/Η/4.11.2011. 

Άρθρο 7 

Οικονομική διαχείριση 

1. Η οικονομική διαχείριση του Ι.ΝΕ.ΔΙ.ΒΙ.Μ. γίνεται με 
προϋπολογισμό εσόδων και εξόδων, συνοδευόμενο από 
αιτιολογική έκθεση και ετήσιο πρόγραμμα δράσης, που 
συντάσσονται από το Διοικητικό Συμβούλιο υποβάλλο¬ 
νται στον Υπουργό Παιδείας, Έρευνας και Θρησκευμά¬ 
των για έγκριση μέσα στις νόμιμες προθεσμίες για τους 
εποπτευόμενους από το Δημόσιο φορείς. 

2. Η διαχειριστική χρήση του Ι.ΝΕ.ΔΙ.ΒΙ.Μ. συμπίπτει 
με το ημερολογιακό έτος. 




Τεύχος Β' 2366/20.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


26447 


3. Ο τακτικός διαχειριστικός έλεγχος του Ι.ΝΕ.ΔΙ.ΒΙ.Μ. 
γίνεται από ορκωτούς ελεγκτές, που ορίζονται με από¬ 
φαση του Διοικητικού Συμβουλίου στην αρχή κάθε 
έτους. Με την ίΔιά απόφαση ορίζεται και η αμοιβή των 
ελεγκτών. 

4. Έως το τέλος Ιουνίου του επόμενου της οικονομι¬ 
κής χρήσης ημερολογιακού έτους το Διοικητικό Συμ¬ 
βούλιο υποβάλει προς τον Υπουργό Παιδείας, Έρευνας 
και Θρησκευμάτων για έγκριση τον ισολογισμό και τα 
αποτελέσματα χρήσεως μαζί με την Έκθεση των ορκω¬ 
τών ελεγκτών και Έκθεση του Διοικητικού Συμβουλίου 
για την τήρηση των νόμιμων διατάξεων και των διατά¬ 
ξεων του Οργανισμού. Ο Υπουργός Παιδείας, Έρευνας 
και Θρησκευμάτων μπορεί να διατάξει οποιονδήποτε 
έκτακτο έλεγχο οικονομικής διαχείρισηςτου Ι.ΝΕ.ΔΙ.ΒΙ.Μ. 
Οι δαπάνες του ελέγχου βαρύνουν το Ι.ΝΕ.ΔΙ.ΒΙ.Μ. 

5. Καμία δαπάνη δεν μπορεί να πραγματοποιηθεί αν 
δεν υπάρχει επαρκής πίστωση στον προϋπολογισμό του 
Ι.ΝΕ.ΔΙ.ΒΙ.Μ. Κάθε υποχρέωση, που αναλαμβάνεται χω¬ 
ρίς να υπάρχει επαρκής πίστωση, είναι αυτοδικαίως και 
απολύτως άκυρη. 

ΟΡΓΑΝΑ ΔΙΟΙΚΗΣΗΣ 

ΤΟΥ Ι.ΝΕ.ΔΙ.ΒΙ.Μ. - ΑΡΜΟΔΙΟΤΗΤΕΣ 

Άρθρο 8 

Συγκρότηση, λειτουργία και αρμοδιότητες 
του Διοικητικού Συμβουλίου 

Το Δ.Σ. είναι όργανο χάραξης πολιτικής του Ιδρύματος 
και εγκρίνει το κοινωνικό, επιστημονικό, ερευνητικό και 
αναπτυξιακό του πρόγραμμα, την πολιτική του καθώς και 
τον ετήσιο προϋπολογισμό και απολογισμό του Ιδρύμα¬ 
τος. Επίσης μπορεί να ελέγχει απολογιστικά τις πράξεις 
κάθε οργάνου του Ιδρύματος. Ειδικότερα το Δ.Σ. του Ι.ΝΕ. 
ΔΙ.ΒΙ.Μ. έχει τις ακόλουθες αρμοδιότητες: 

1. Αποφασίζει το ετήσιο πρόγραμμα δράσης σύμφω¬ 
να με τις εκάστοτε κείμενες διατάξεις και χαράζει την 
ερευνητική, εκπαιδευτική και κοινωνική δράση του 
Ιδρύματος, 

2. Αποφασίζει την ανάληψη και εκτέλεση προγραμ¬ 
μάτων, δραστηριοτήτων και άλλων εκδηλώσεων που 
ανατίθενται στο Ίδρυμα από το ΥΠ.Π.Ε.Θ. 

3. Αποφασίζει την ανάληψη και εκτέλεση προγραμμά¬ 
των, δραστηριοτήτων και άλλων εκδηλώσεων που ανατί¬ 
θενται στο Ίδρυμα από αρμόδιες υπηρεσίες της Ελλάδας, 
της Ευρωπαϊκής Ένωσης ή άλλων διεθνών οργανισμών 
με τη σύμφωνη γνώμη του ΥΠ.Π.Ε.Θ., τη σύναψη συμ¬ 
βάσεων, τον προϋπολογισμό και το πλαίσιο υλοποίησης 
των ενεργειών αυτών και ορίζει τους υπευθύνους για την 
εκτέλεσή τους. 

4. Αποφασίζει την ανάθεση μελετών, ερευνών και έρ¬ 
γων για τις κάθε είδους προμήθειες και την ανάληψη 
υποχρεώσεων έναντι τρίτων, περιλαμβανομένων των 
αγορών, συμβάσεων μίσθωσης ακινήτων, κινητών πραγ¬ 
μάτων ή παροχής υπηρεσιών. 

5. Εγκρίνει τις διακηρύξεις, προκηρύξεις σχετικά με τη 
διενέργεια διαγωνισμών που αφορούν συμβάσεις έργων, 
προμηθειών και υπηρεσιών και τις προσκλήσεις ενδιαφέ¬ 
ροντος για την επιλογή του πάσης φύσεως προσωπικού. 

6. Εγκρίνει τον ετήσιο προϋπολογισμό, ισολογισμό και 
απολογισμό, μετά από εισήγηση του Προέδρου, προ¬ 


βαίνει στις απαραίτητες τροποποιήσεις του προϋπολο¬ 
γισμού κατά τη διάρκεια της τρέχουσας χρήσης του και 
αποφασίζει την πραγματοποίηση κάθε αναγκαίας ή έκτα¬ 
κτης δαπάνης που δεν περιέχεται στον προϋπολογισμό. 

7. Συγκροτεί, προς υποβοήθηση της εκπλήρωσης του 
σκοπού του, επιτροπές ή ομάδες εργασίας ή ομάδες δι¬ 
οίκησης έργου που αποτελούνται από μέλη Δ.Σ. ή από 
στελέχη του Ιδρύματος ή από τρίτους και αναθέτει σ' 
αυτές ή σε ειδικούς συμβούλους και συνεργάτες συγκε¬ 
κριμένες δραστηριότητες. 

8. Αναθέτει στον Αντιπρόεδρο, καθώς και σε λοιπά 
μέλη του Δ.Σ. ειδικά καθήκοντα ή συγκεκριμένο έργο, 
με απόφαση του. 

9. Αναθέτει σε εργαζομένους του Ιδρύματος συγκε¬ 
κριμένο έργο πέραν των καθηκόντων που αντιστοιχούν 
στη θέση που κατέχουν. 

10. Ελέγχει απολογιστικά τις πράξεις του Προέδρου 
και των άλλων εξουσιοδοτημένων από το Δ.Σ. οργάνων. 

11. Ασκεί πειθαρχική εξουσία στο προσωπικό του 
Ιδρύματος, σύμφωνα με τις κείμενες διατάξεις του πα¬ 
ρόντος Κανονισμού. 

12. Αποφασίζει, κατά τις κείμενες διατάξεις, για την 
αποδοχή ή αποποίηση δωρεών, κληρονομιών ή κλη¬ 
ροδοσιών, για τη διάθεση, ανταλλαγή ή μεταβολή με 
οποιονδήποτε τρόπο των περιουσιακών στοιχείων του 
Ιδρύματος για την επίτευξη του σκοπού του καθώς και 
για την εκποίηση ή ανταλλαγή ή διάθεση μη αναλωσίμου 
εξοπλισμού ή υλικού. 

13. Εγκρίνει τα αποτελέσματα των πάσης φύσεως δι¬ 
αδικασιών επιλογής για τη σύναψη Συμβάσεων έργου 
ή εργασίας. 

14. Επιλέγει και τοποθετεί τους προϊσταμένους των 
Διευθύνσεων και Τμημάτων που απαρτίζουν την οργα¬ 
νωτική δομή του Ιδρύματος, τις πάσης φύσης επιτροπές 
και Υπευθύνους Έργων ή αναθέτει προσωρινά την άσκη¬ 
ση των συγκεκριμένων καθηκόντων. 

15. Αποφασίζει και εγκρίνει τις μετακινήσεις των μελών 
του Δ.Σ. και του προσωπικού στην αλλοδαπή. 

16. Αποφασίζει τη μεταβίβαση συγκεκριμένων κάθε 
φορά αρμοδιοτήτων του και εξουσιών του στον Πρόε¬ 
δρο με αιτιολογημένη απόφασή του για συγκεκριμένο 
και μόνον χρονικό διάστημα, εκτός των προβλεπομένων 
στιςπαρ. Ί, 4,5,13, Ί8 και 19 του παρόντος. Οι σχετικές 
αποφάσεις του Δ.Σ είναι ελευθέρως ανακλητές. 

17. Εγκρίνει τη μεταβίβαση συγκεκριμένων κάθε φορά 
αρμοδιοτήτων του Προέδρου στον Αντιπρόεδρο, σε 
μέλη του ή σε διευθυντικά στελέχη του προσωπικού 
του Ιδρύματος. Οι σχετικές αποφάσεις είναι ελευθέρως 
ανακλητές. 

18. Αποφασίζει για τη σύναψη ή λύση οποιοσδήποτε 
Σύμβασης, εκτός εάν ορίζεται διαφορετικά στον παρό¬ 
ντα Κανονισμό. 

19. Αποφασίζει για κάθε άλλο θέμα του Ιδρύματος για 
το οποίο δεν υπάρχει ρητή πρόβλεψη στις διατάξεις της 
κείμενης νομοθεσίας και του παρόντος Κανονισμού. 

20. Αποφασίζει για το λογότυπο του Ι.ΝΕ.ΔΙ.ΒΙ.Μ. και 
την τυχόν αναγκαία απόδοση της επωνυμίας του σε 
οποιαδήποτε ξένη γλώσσα. Η απόδοση της επωνυμί¬ 
ας στην αγγλική γλώσσα έχει ως εξής: «ΥΟΕΙΤΗ ΑΝϋ 
ΕΙΡΕΕΟΝΟ ΕΕΑΚΝΙΝΟ ΕΟυΝϋΑΤΙΟΝ». 

21. Ορίζει πληρεξουσίους και αντικλήτους δικηγόρους 
όποτε αυτό είναι αναγκαίο, για την νόμιμη εκπροσώπησή 
του Οργανισμού ενώπιον των Ελληνικών Δικαστηρίων 
και των Διοικητικών Δημοσίων Αρχών. Εκπροσωπεί το 
Ι.ΝΕ.ΔΙ.ΒΙ.Μ. ενώπιον των τραπεζικών ή άλλων πιστο- 
ληπτικών Ιδρυμάτων δεσμεύοντας την περιουσία του 
Ιδρύματος με την υπογραφή δύο μελών τουλάχιστον του 
Δ.Σ., έκτων οποίων ο ένας είναι πάντοτε ο Πρόεδρος ή ο 
Αντιπρόεδρος, σε επιταγές συναλλαγματικές ή άλλα αξι¬ 
όγραφα και διενεργεί εξώδικους συμβιβασμούς ή πρά¬ 
ξεις αναγκαστικής εκτέλεση όπου επιτάσσεται διαφυ- 
λάσσοντας τα οικονομικά συμφέροντα του Οργανισμού. 

22. Αποφασίζει ύστερα από εισήγηση του Προέδρου 
την απαλλαγή των προϊσταμένων επιπέδου Διεύθυνσης 
ήΤμήματος ή Αυτοτελούς Οργανωτικής Μονάδας, κατό¬ 
πιν προτέρας ακροάσεως τους, από τα καθήκοντά τους: 

α) λόγω κατάργησης της θέσης 

β) λόγω υπηρεσιακής ανεπάρκειας και για σοβαρούς 
λόγους αναγόμενους στην πλημμελή άσκηση των υπη¬ 
ρεσιακών καθηκόντων, ορίζοντας και τον αναπληρωτή 
του για το υπόλοιπο της θητείας του. 

23. Αποφασίζει αν το κρίνει αναγκαίο μετά από εισήγη¬ 
ση του Προέδρου να θέσει σε αργία υπάλληλο κατόπιν 
ακροάσεως του: 

α) αν υπάρχει εκκρεμής κατ'αυτού ποινική δίωξη για 
πλημμέλημα ή κακούργημα ή πειθαρχική δίκη 

β) όταν επιβάλλεται αυτό για τη διαφύλαξη των συμ¬ 
φερόντων του Ι.ΝΕ.ΔΙ.ΒΙ.Μ. και ιδιαίτερα στην περίπτωση 
που υπάρχουν σαφείς ενδείξεις για άτακτη διαχείριση ή 
δωροληψία. Η αργία μπορεί να διαρκέσει το πολύ ένα 
(1) χρόνο, κατά το διάστημα του οποίου ο υπάλληλος 
λαμβάνει το ήμισυ (1/2) των αποδοχών του. Παράταση 
του χρόνου αργίας πέραν του έτους κατά τα ανωτέρω 
και μέχρι εκδόσεωςτης αμετάκλητης ποινικής ή πειθαρ¬ 
χικής αποφάσεως, επιτρέπεται αν υπάρχουν αποχρώσες 
ενδείξεις ότι ο υπάλληλος έγινε ένοχος πράξεως με την 
οποία επήλθε βλάβη των συμφερόντων του Ι.ΝΕ.ΔΙ.ΒΙ.Μ. 
και γίνεται με την ίΔιά διαδικασία, όπως και η αρχική 
θέση του υπαλλήλου σε αργία. 

24. Μέλος του Δ.Σ. μπορεί να φέρει θέμα προς συζή¬ 
τηση στην ημερήσια διάταξη, εφόσον έχει ενημερώσει 
εγγράφωςτη γραμματεία του Δ.Σ., τρεις (3) τουλάχιστον 
ημέρες πριν από τη συνεδρίαση. 

25. Θέματα κατεπείγοντα και απρόβλεπτα μπορεί να 
συζητηθούν εκτός ημερήσιας διάταξης, ύστερα από τη 
σύμφωνη γνώμη της πλειοψηφίας του Δ.Σ. 

Άρθρο 9 

Πρόεδρος - Αρμοδιότητες 

1. Ο Πρόεδρος του Διοικητικού Συμβουλίου έχει τις 
εξής αρμοδιότητες: 

1) Εκπροσωπεί το Ι.ΝΕ.ΔΙ.ΒΙ.Μ. δικαστικώς και εξωδί- 
κως, ενώπιον παντός δικαστηρίου και αρχής ή τρίτου. 

2) Υπογράφει όλες τις συμβάσεις στις οποίες το Ι.ΝΕ. 
ΔΙ.ΒΙ.Μ. είναι συμβαλλόμενο μέρος και όλες τις νομικές 
πράξεις που αφορούν το Ι.ΝΕ.ΔΙ.ΒΙ.Μ. Με την υπογραφή 
των ανωτέρω εγγράφων από τον Πρόεδρο του Δ.Σ., ως 
νόμιμο εκπρόσωπο του Ι.ΝΕ.ΔΙ.ΒΙ.Μ., το Ίδρυμα δεσμεύ¬ 
εται και αναλαμβάνει υποχρεώσεις από οποιαδήποτε 
νόμιμη αιτία. 


3) Συγκαλεί το Δ.Σ., καθορίζει τα θέματα ημερήσιας 
διάταξης των συνεδριάσεών του, προεδρεύει και διευθύ¬ 
νει τις εν λόγω συνεδριάσεις και υπογράφει τις αντίστοι¬ 
χες αποφάσεις και επιμελείται των πρακτικών τα οποία 
εγκρίνονται από το Δ.Σ. 

4) Εποπτεύει και συντονίζει τη δράση των υπηρεσιών 
του Ιδρύματος, μέσα στα πλαίσια που χαράζουν οι απο¬ 
φάσεις του Δ.Σ. 

5) Προΐσταται των Υπηρεσιών και του Προσωπικού του 
Ιδρύματος. Στα θέματα της παρούσας αρμοδιότητάς του 
περιλαμβάνεται ιδίως: 

α) Η παροχή εντολών, οδηγιών κατευθύνσεων προς το 
προσωπικό του Ι.ΝΕ.ΔΙ.ΒΙ.Μ., ο έλεγχος της άσκησηςτων 
καθηκόντων του εν λόγω προσωπικού, και, γενικότερα η 
άσκηση του εργοδοτικού διευθυντικού δικαιώματος του 
Ιδρύματος έναντι του εν λόγω προσωπικού, σύμφωνα με 
τα οριζόμενα στον οικείο κανονισμό. 

β) Η κίνηση της πειθαρχικής διαδικασίας εις βάρος 
του προσωπικού του Ι.ΝΕ.ΔΙ.ΒΙ.Μ., καθώς και η επιβολή 
των αντιστοίχων κυρώσεων, σύμφωνα με τα οριζόμενα 
στον οικείο κανονισμό. 

γ) Η έγκριση για την παροχή των πάσης φύσεως αδει¬ 
ών του Προσωπικού κατά τα οριζόμενα στις διατάξεις 
του νόμου και των διατάξεων του παρόντος Κανονισμού. 

δ) Η έγκριση μετακινήσεων υπαλλήλων και συνεργα¬ 
τών του Ι.ΝΕ.ΔΙ.ΒΙ.Μ. στην ημεδαπή για την εκτέλεση 
συγκεκριμένων εργασιών στο πλαίσιο των δραστηριο¬ 
τήτων του Ιδρύματος, καθώς και τη συμμετοχή σε συνέ¬ 
δρια, ημερίδες, σεμινάρια και συναφείς δραστηριότητες, 
σύμφωνα με τις κείμενες διατάξεις. 

6) Μεριμνά για την κατάρτιση του Προϋπολογισμού, 
του Ισολογισμού και του Απολογισμού του Ιδρύματος 
και την υποβολή τους προς έγκριση στο Δ.Σ. 

7) Προτείνει προς το Δ.Σ. πηγές χρηματοδότησης των 
δράσεων του Ιδρύματος, καθώς και την εξασφάλιση χρη¬ 
ματικών πόρων για τη λειτουργία του. 

8) Μελετά, επεξεργάζεται και παρακολουθεί όλα τα 
θέματα που αφορούν τις δράσεις του Ι.ΝΕ.ΔΙ.ΒΙ.Μ. 

9) Εισηγείται προς το Δ.Σ. για όλα τα θέματα που περι¬ 
λαμβάνονται στις αρμοδιότητές του. 

10) Μεριμνά για την εκτέλεση των αποφάσεων του 
Δ.Σ. και προβαίνει στις απαραίτητες για την εφαρμογή 
τους ενέργειες. 

11) Μεριμνά και λαμβάνει κάθε αναγκαίο μέτρο για 
την επίτευξη των σκοπών του Ιδρύματος, την προαγω¬ 
γή του έργου του και την εύρυθμη και αποτελεσματική 
λειτουργία του. 

12) Συντάσσει την ετήσια έκθεση για την εξέλιξη των 
προγραμμάτων και δραστηριοτήτων του Ιδρύματος και 
την υποβάλλει στο Δ.Σ. με τα στοιχεία που δίνονται από 
τις αρμόδιες υπηρεσίες του Ι.ΝΕ.ΔΙ.Β.Μ. 

13) Παρέχει στο Δ.Σ. κάθε πληροφορία που αφορά 
στη λειτουργία και τις δραστηριότητες του Ιδρύματος. 

14) Ασκεί κάθε άλλη αρμοδιότητα που του ανατίθεται 
με τον παρόντα Κανονισμό ή με σχετική απόφαση του 
Δ.Σ. με τους περιορισμούς που θέτει η παρ. 16 του προ¬ 
ηγούμενου άρθρου του Κανονισμού. 

2. Σε περίπτωση απουσίας ή κωλύματος, ο Πρόεδρος 
αναπληρώνεται από τον Αντιπρόεδρο. 

3. Μετά από σχετική έγκριση του Δ.Σ., ο Πρόεδρος 
μπορεί να αναθέτει συγκεκριμένες κάθε φορά αρμοδι- 
ότητές του, εκτός των περιπτώσεων 3), 4), 5), 8), 10), 11) 
και 12) στον Αντιπρόεδρο σε μέλη του ή σε διευθυντικά 
στελέχη του προσωπικού του Ιδρύματος. 

Άρθρο 10 

Εσωτερική διάρθρωση - Οργανωτική δομή 
Το Ι.ΝΕ.ΔΙ.ΒΙ.Μ. διαρθρώνεται από τις παρακάτω Ορ¬ 
γανωτικές Μονάδες: 
α) Επίπεδο Ανώτατης Διοίκησης: 

Περιλαμβάνει το Διοικητικό Συμβούλιο και τις Αυτο¬ 
τελείς Οργανωτικές Μονάδες και τους Συμβούλους που 
υπάγονται στο Διοικητικό Συμβούλιο. Οι Αυτοτελείς Ορ¬ 
γανωτικές Μονάδες - οργανωτικοί ρόλοι και οι Ειδικοί 
Σύμβουλοι του επιπέδου αυτού είναι: 

1- Υπεύθυνος Εσωτερικού Ελέγχου 

2- Τμήμα Γραμματείας Διοικητικού Συμβουλίου (Επί¬ 
πεδο Τμήματος). 

3- Νομική Υπηρεσία (Επίπεδο Διεύθυνσης). 

4- Τμήμα Γραμματείας Νομικής Υπηρεσίας (Επίπεδο 
Τμήματος, με υπαγωγή στη Νομική Υπηρεσία). 

5- Σύμβουλοι Διοίκησης. 

6- Τμήμα Δημοσιότητας και Προβολής (Επίπεδο Τμή¬ 
ματος). 

7- Τμήμα Πληροφορικής και Τηλεπικοινωνιών (Επίπεδο 
Τμήματος). 

8- Τμήμα Διαχείρισης Ποιότητας (Επίπεδο Τμήματος) 
β) Επίπεδο Διευθύνσεων. 

Περιλαμβάνει τις Διευθύνσεις: 

1- Προγραμμάτων Νεολαίας και Διά Βίου Μάθησης. 

2- Εκπαιδευτικής Μέριμνας και Τεχνικών Υπηρεσιών. 

3- Διοικητικών και Οικονομικών Υπηρεσιών, 
γ) Επίπεδο Τμημάτων. 

Περιλαμβάνει τα ακόλουθα Τμήματα ανά Διεύθυνση: 

1. Διεύθυνση Προγραμμάτων Νεολαίας και Διά Βίου 
Μάθησης: 

α) Τμήμα Σχεδιασμού Δράσεων, 
β) Τμήμα Διαχείρισης Έργων Προγραμμάτων Νεολαίας. 
γ)ΤμήμαΔιαχείρισηςΈργων Προγραμμάτων Διά Βίου 
Μάθησης. 

2. Διεύθυνση Εκπαιδευτικής Μέριμνας και Τεχνικών 
Υπηρεσιών. 

α) Τμήμα Προγραμματισμού Υποδομών και Δομών. 

β) Τμήμα Μελετών και Τυποποίησης. 

γ) Τμήμα Κατασκευών. 

δ) Τμήμα Διαχείρισης Ειδικών Δράσεων. 

ε) Τμήμα Διαχείρισης Περιουσίας. 

3. Διεύθυνση Διοικητικών και Οικονομικών Υπηρεσιών, 
α) Τμήμα Κεντρικής Γραμματείας. 

β) Τμήμα Οικονομικής Διαχείρισης - Λογιστήριο, 
γ) Τμήμα Διοίκησης και Ανάπτυξης Ανθρωπίνου Δυ¬ 
ναμικού. 

δ) Τμήμα Προμηθειών και Διοικητικής Μέριμνας. 

Άρθρο 11 

Αρμοδιότητες οργανωτικών μονάδων Ι.ΝΕ.ΔΙ.ΒΙ.Μ. 
Αυτοτελείς Οργανωτικές Μονάδες - οργανωτικοί ρόλοι 
Υπεύθυνος Εσωτερικού Ελέγχου 

1) Παρακολούθηση της εφαρμογής και της συνεχούς 
τήρησης του Εσωτερικού Κανονισμού του Ιδρύματος. 


2) Παροχή στη Διοίκηση του Ιδρύματος μιας αντικει¬ 
μενικής εικόνας της λειτουργικότητας και της αποτελε- 
σματικότητας των Υπηρεσιών του. 

3) Παροχή, μετά από έγκριση του Δ.Σ. του Ιδρύματος, 
οποιοσδήποτε πληροφορίας ζητηθεί εγγράφως από το 
ΥΠ.Π.Ε.Θ. 

4) Σχεδιασμός και παρακολούθηση του Συστήματος 
Εσωτερικών Διοικητικών Δικλείδων. 

5) Υλοποίηση προγράμματος επιθεωρήσεων εσω¬ 
τερικού ελέγχου, καταγραφή και παρακολούθηση των 
αποτελεσμάτων-πορισμάτων του ελέγχου αυτού, έλεγ¬ 
χο εκτέλεσης των υπηρεσιών του Ι.ΝΕ.ΔΙ.ΒΙ.Μ. με βάση 
την κείμενη νομοθεσία, υποβολή στο Δ.Σ./Ι.ΝΕ.ΔΙ.ΒΙ.Μ. 
προτάσεων για την ανάληψη διορθωτικών και προληπτι¬ 
κών ενεργειών με βάση τα αποτελέσματα των ελέγχων, 
υποβολή στο Δ.Σ./Ι.ΝΕ.ΔΙ.ΒΙ.Μ. και κάθε αρμόδιο εξωτε¬ 
ρικό εποπτικό οργανισμό, αντίστοιχων εκθέσεων αξιο¬ 
λόγησης της αποδοτικότητας και αποτελεσματικότητας 
της υλοποίησης των αντίστοιχων δράσεων από το Ι.ΝΕ. 
ΔΙ.ΒΙ.Μ. και διευκόλυνση της διενέργειας των προβλεπό- 
μενων ελέγχων από τα αρμόΔιά ελεγκτικά όργανα και 
μηχανισμούς, εθνικούς ή κοινοτικούς. 

6) Υποβολή εκθέσεων προς το Διοικητικό Συμβούλιο 
με τα αποτελέσματα ενεργειών και τις προτάσεις που 
απορρέουν από τη διενέργεια του προγράμματος επι¬ 
θεωρήσεων. 

7) Εισήγηση στη Διοίκηση για ενέργειες ή μέτρα που 
θα οδηγήσουν στη βελτίωση της αποτελεσματικότητας 
της λειτουργίας του Ιδρύματος, αξιοποιώντας την εμπει¬ 
ρία των εσωτερικών ελέγχων. 

8) Συμμετοχή στην σύνταξη του εφαρμοζόμενου Συ¬ 
στήματος Διαχείρισης Ποιότητας (ΣΔΠ). 

9) Μέριμνα τήρησης και επικαιροποίησης του εφαρ¬ 
μοζόμενου Συστήματος Διαχείρισης Ποιότητας (ΣΔΠ) σε 
συνεργασία με το Τμήμα Διαχείρισης Ποιότητας. 

10) Μέριμνα για προτυποποίηση διαδικασιών λειτουρ¬ 
γίας του Ιδρύματος και τήρηση της εφαρμογής του Συ¬ 
στήματος Διαχείρισης Συγχρηματοδοτούμενων Έργων 
(ΣΔΣΕ) του Ιδρύματος. 

11) Σύνταξη συστήματος δεικτών ποιότητας και απο¬ 
δοτικότητας για καταγραφή επιδόσεων σε συνεργασία 
με το Τμήμα Διαχείρισης Ποιότητας. 

12) Υποστήριξη των Ομάδων Έργου σε θέματα εφαρ¬ 
μογής του ΣΔΣΕ. 

13) Υποβολή προτάσεων στη Διοίκηση του Ιδρύματος 
για την απλοποίηση των λειτουργικών διαδικασιών του, 
καθώς και τη βελτίωση του Συστήματος Διαχείρισης Συγ¬ 
χρηματοδοτούμενων Έργων (ΣΔΣΕ). 

14) Υποβολή προτάσεων στη Διοίκηση για εναρμόνιση 
και συντονισμό του εφαρμοζόμενου ΣΔΠ με άλλα πρό¬ 
τυπα και συστήματα που εφαρμόζονται στο Φορέα (πχ 
Σύστημα Ασφάλειας Ψηφιακών Δεδομένων κλπ). 

15) Αξιολόγηση των αποτελεσμάτων της εφαρμογής 
των συστημάτων αξιολόγησης ικανοτήτων και επιδό¬ 
σεων σε συνεργασία με τη Διεύθυνση Διοικητικών και 
Οικονομικών Υπηρεσιών. 

16) Συνεργασία με το Τμήμα Διαχείρισης της Ποιότη¬ 
τας σε θέματα συναρμοδιότητας. 

Τμήμα Γραμματείας Διοικητικού Συμβουλίου 

1) Ανάπτυξη και αρχειοθέτηση περιεχομένου εισηγή- 

σεων και αποφάσεων του Δ.Σ. για την αποτελεσματική 
ενημέρωση των μελών του Δ.Σ. 

2) Μέριμνα για τη διαθεσιμότητα και καλή λειτουργία 
του εξοπλισμού υποστήριξης της ομαλής λειτουργίας 
του Δ.Σ. 

3) Παροχή υπηρεσιών γενικήςγραμματειακής υποστή¬ 
ριξης προς το Διοικητικό Συμβούλιο και τον Πρόεδρο 
Δ.Σ. 

4) Τήρηση Πρακτικών των συνεδριάσεων του Δ.Σ. 

5) Ενημέρωση των δημόσιων αρχείων για τις ληφθεί- 
σες αποφάσεις του Δ.Σ.. 

6) Προώθηση του περιεχομένου των εργασιών του Δ.Σ. 
στις αρμόδιες υπηρεσίες του Ιδρύματος για την εφαρ¬ 
μογή των αποφάσεών του. 

Νομική Υπηρεσία 

1) Παροχή νομικών συμβουλών και γνωμοδοτήσεων 
γενικού και ειδικού χαρακτήρα προς το Δ.Σ., τον Πρόε¬ 
δρο και τις οργανωτικές μονάδες του Ιδρύματος. 

2) Δικαστική και εξωδικαστική εκπροσώπηση και νο¬ 
μική προστασία του Ιδρύματος. 

3) Επιμέλεια σχεδίων συμβάσεων πρόσληψης προσω¬ 
πικού του Ιδρύματος και συμβασιούχων. 

4) Γνωμοδότηση για την καταγγελία των συμβάσεων 
εργασίας του προσωπικού του Ιδρύματος και των συμ¬ 
βασιούχων. 

5) Υποστήριξη κατάρτισης συμβάσεων του Ιδρύματος 
με τρίτους. 

6) Νομικό έλεγχο στα διοικητικά θέματα που της ανα¬ 
τίθενται από το Δ.Σ. 

7) Γενικά την εκτέλεση των πόσης φύσεως εργασιών 
που αποτελούν αποκλειστικό έργο του δικηγόρου σύμ¬ 
φωνα με τον Κώδικα Δικηγόρων, όπως ισχύει. 

Τμήμα Γραμματείας Νομικής Υπηρεσίας 

1) Παραλαβή κάθε είδους δικογράφων και εξωδίκων 
προς το Ι.ΝΕ.ΔΙ.ΒΙ.Μ. απευθυνόμενη, κατάρτιση φακέλων 
δικογραφίας και μηχανογράφησης. 

2) Κατάρτιση φακέλων αρχειοθέτησης, συσχετισμού 
και παράδοσης εγγράφων και δικογραφιών στους Δι¬ 
κηγόρους. 

3) Διακίνηση εγγράφων που απευθύνονται στην Νο¬ 
μική Υπηρεσία, διακίνηση και ταξινόμηση γνωμοδοτή¬ 
σεων. 

4) Διακίνηση για θεώρηση από τους Δικηγόρους κάθε 
είδους συμβάσεων που συνάπτει το Ι.ΝΕ.ΔΙ.ΒΙ.Μ. και αρ¬ 
χειοθέτησή τους. 

5) Μέριμνα για τη κωδικοποίηση της νομοθεσίας και 
νομολογίας των δικαστηρίων σε συνεργασία με τους 
Δικηγόρους. 

6) Μέριμνα για τον εμπλουτισμό και την καλή λειτουρ¬ 
γία της Νομικής Βιβλιοθήκης του Ι.ΝΕ.ΔΙ.ΒΙ.Μ. 

7) Παρακολούθηση της εξέλιξης όλων των δικαστικών 
υποθέσεων που εκκρεμούν ενώπιων των Δικαστηρίων. 

Σύμβουλοι Διοίκησης 

1) Υποστήριξη της διαμόρφωσης εναλλακτικών σενα¬ 
ρίων επιχειρησιακού σχεδιασμού - προγραμματισμού 
του Ιδρύματος και υποβολή στον Πρόεδρο. 

2) Υποστήριξη για τη λήψη αποφάσεων από το Δ.Σ. και 
τον Πρόεδρο, μέσω υποβολής τεκμηριωμένων εισηγή¬ 
σεων / προτάσεων προς αυτόν. 


Τμήμα Δημοσιότητας και Προβολής 

1) Σύνταξη εναλλακτικών σχεδίων και εισηγήσεων 
στρατηγικής για την επικοινωνιακή πολιτική του Ιδρύ¬ 
ματος. 

2) Σχεδιασμός, εξειδίκευση και αξιολόγηση της εφαρ¬ 
μογής του Ετήσιου Προγράμματος Δημοσιότητας και 
Προβολής του Έργου του Ιδρύματος, με βάση τις κατευ¬ 
θυντήριες οδηγίες της Διοίκησης του Ιδρύματος. 

3) Σχεδιασμός ενεργειών Δημοσιότητας και Προβολής 
Συγχρηματοδοτούμενων Έργων σε συνεργασία με το 
Τμήμα Σχεδιασμού Δράσεων. 

4) Εκπροσώπηση του Ιδρύματος σε δραστηριότητες 
προβολής, πληροφόρησης, ευαισθητοποίησης και ενη¬ 
μέρωσης της κοινής γνώμης και των πληθυσμιακών / 
επαγγελματικών ομάδων - στόχων, σχετικά με το έργο 
και τον κοινωνικό ρόλο του Ιδρύματος. 

5) Έλεγχος συμμόρφωσης των ενεργειών Δημοσιότη¬ 
τας και Προβολής των Συγχρηματοδοτούμενων έργων 
προς τους εκάστοτε ισχύοντες Κανονισμούς Δημοσιό¬ 
τητας των Φορέων χρηματοδότησης. 

6) Συντονισμός της υλοποίησης ενεργειών προώθησης 
και προβολής των προγραμμάτων και δράσεων που υλο¬ 
ποιεί το Ίδρυμα στο πλαίσιο των δραστηριοτήτων του, 
σε συνεργασία με τα Τμήματα Διαχείρισης Έργων και το 
Τμήμα Διαχείρισης Ειδικών Δράσεων. 

7) Υποστήριξη του σχεδιασμού Διαχείρισης Κρίσεων. 

Τμήμα Πληροφορικής και Τηλεπικοινωνιών 

1) Υποστήριξη του Ιδρύματος στο σχεδίασμά, την εισα¬ 
γωγή, προσαρμογή και ομαλή λειτουργία των τεχνολογι¬ 
κών υποδομών Πληροφορικής και Επικοινωνιών (ΤΠΕ), 
τόσο για τις ανάγκες υλοποίησης και διαχείρισης των 
προγραμμάτων και δράσεων, όσο και για την οριζόντια 
υποστήριξη της λειτουργίας του Ιδρύματος. 

2) Λήψη μέτρων σχεδιασμού, εφαρμογής και επικαιρο- 
ποίησης του Συστήματος Ασφάλειας Δεδομένων όπως 
αυτό εξειδικεύεται στην πολιτική και το σχέδιο ασφάλει¬ 
ας καθώς και το σχέδιο ανάκαμψης από καταστροφές. 

3) Προληπτική συντήρηση και αποκατάσταση βλαβών 
των πληροφοριακών συστημάτων που εξυπηρετούν τη 
λειτουργία και τη διαλειτουργικότητα τους, με αντίστοιχα 
συστήματα της εποπτεύουσας αρχής και τρίτων φορέων 
που συνεργάζονται με το Ίδρυμα. 

4) Κατάρτιση προδιαγραφών και υποστήριξη ανάπτυ¬ 
ξης εφαρμογών και δικτύων απομακρυσμένων χρηστών 
εισαγωγής δεδομένων καιτηλεκπαίδευσης. 

5) Υποστήριξη και λύση προβλημάτων των χρηστών 
κατά την αξιοποίηση των πληροφοριακών συστημάτων. 

6) Ολοκλήρωση των συστημάτων, ώστε να καλύπτο¬ 
νται όλες οι επιχειρησιακές διαδικασίες του Ιδρύματος. 

7) Έλεγχος ποσοτικής και ποιοτικής αρτιότητας υπο¬ 
δομών ΤΠΕ που προορίζονται για την υποστήριξη των 
λειτουργικών αναγκών του Ιδρύματος. 

8) Συντονισμός και συνεργασία με τις αρμόδιες οργα¬ 
νωτικές μονάδες ή /και ομάδες έργου για την Ψηφιοποί- 
ηση εκπαιδευτικού υλικού. 

Τμήμα Διαχείρισης Ποιότητας 

1) Μέριμνα τήρησης και επικαιροποίησης του εφαρ¬ 
μοζόμενου Συστήματος Διαχείρισης Ποιότητας (ΣΔΠ) 
σε συνεργασία με τον Υπεύθυνο Εσωτερικού Ελέγχου. 

2) Μέριμνα για προτυποποίηση διαδικασιών λειτουρ¬ 
γίας του Ιδρύματος και τήρηση της εφαρμογής του Συ¬ 
στήματος Διαχείρισης Συγχρηματοδοτούμενων Έργων 
(ΣΔΣΕ) του Ιδρύματος. 

3) Σύνταξη συστήματος δεικτών ποιότητας και απο- 
δοτικότητας για καταγραφή επιδόσεων. 

4) Υποστήριξη των Ομάδων Έργου σε θέματα εφαρ¬ 
μογής του ΣΔΣΕ. 

5) Υποβολή προτάσεων στη Διοίκηση του Ιδρύματος 
για την απλοποίηση των λειτουργικών διαδικασιών του, 
καθώς και τη βελτίωση του Συστήματος Διαχείρισης Συγ¬ 
χρηματοδοτούμενων Έργων (ΣΔΣΕ). 

6) Υποβολή προτάσεων στη Διοίκηση για εναρμόνιση 
και συντονισμό του εφαρμοζόμενου ΣΔΠ με άλλα πρό¬ 
τυπα και συστήματα που εφαρμόζονται στο Φορέα (πχ 
Σύστημα Ασφάλειας Ψηφιακών Δεδομένων κλπ). 

7) Συνεργασία με τον Υπεύθυνο Εσωτερικού Ελέγχου 
σε θέματα συναρμοδιότητας. 

Διεύθυνση Προγραμμάτων Νεολαίας και Διά Βίου 
Μάθησης 

1) Μεριμνά για: 

• Το ετήσιο πρόγραμμα δράσης σύμφωνα με τις εκά- 
στοτε κείμενες διατάξεις και προτάσεις για την εκπαιδευ¬ 
τική και κοινωνική δράση του Ιδρύματος. 

•Την ανάληψη και εκτέλεση προγραμμάτων, δραστη¬ 
ριοτήτων και άλλων εκδηλώσεων που ανατίθενται στο 
Ίδρυμα από το ΥΠ.Π.Ε.Θ. 

• Το περιεχόμενο των προδιαγραφών των διακηρύ¬ 
ξεων, προκηρύξεων διενέργειας διαγωνισμών για την 
επιλογή αναδοχών και των προσκλήσεων εκδήλωσης 
ενδιαφέροντος για την επιλογή του πάσης φύσεως προ¬ 
σωπικού που απασχολεί στα έργα που υλοποιεί η Διεύ¬ 
θυνση Προγραμμάτων. 

• Τον ετήσιο προϋπολογισμό της Διεύθυνσης και τις 
απαραίτητες τροποποιήσεις του κατά τη διάρκεια της 
οικονομικής χρήσης και πραγματοποίηση κάθε ανα¬ 
γκαίας ή έκτακτης δαπάνης που δεν περιέχεται στον 
προϋπολογισμό. 

2) Συνεργάζεται με τις αρμόδιες υπηρεσίες του 
ΥΠ.Π.Ε.Θ., της Ε.Ε και άλλων διεθνών οργανισμών, για την 
υλοποίηση παρεμβάσεων που συνάδουν με τις πολιτικές: 

• Αξιοποίησης της καινοτομίας, 

• Ενσωμάτωσης της νεολαίας στο επαγγελματικό και 
κοινωνικό περιβάλλον, 

• Καθιέρωσης της διά βίου μάθησης. 

3) Ενθαρρύνει τη συνεργασία των οργανωτικών μονά¬ 
δων τις οποίες εποπτεύει με τις υπόλοιπες μονάδες του 
Ιδρύματος, προκειμένου να επιτυγχάνεται κεφαλαιοποί¬ 
ηση της γνώσης και οικονομίες κλίμακας με ταυτόχρονη 
διατήρηση του υψηλού ποιοτικού επιπέδου παραγωγής 
αποτελεσμάτων υπέρ των ωφελούμενων. 

4) Προτείνει τους στόχους, ετήσιους και μεσοπρόθε¬ 
σμους, που αφορούν στον προγραμματισμό των δρά¬ 
σεων νέας γενιάς, διά βίου μάθησης και παρακολουθεί 
της υλοποίησής τους. 

5) Διαχειρίζεται τις συμβάσεις έργου των συνεργατών 
αρμοδιότητάς της και διεκπεραιώνει τα αιτήματά τους 
για έκδοση βεβαιώσεων προϋπηρεσίας ή/και συναφών 
αιτημάτων. Τηρεί αρχείο συμβάσεων έργου των συνερ¬ 


γατών αρμοδιότητάς της και ενημερώνει το Μητρώο 
Ανθρώπινου Δυναμικού Ελληνικού Δημοσίου, σύμφωνα 
με την κείμενη νομοθεσία. Διενεργεί έλεγχο νομιμότη¬ 
τας Πτυχίων, Πιστοποιητικών και λοιπών στοιχείων του 
προσωπικού μητρώου των συνεργατών αρμοδιότητάς 
της, σύμφωνα με την κείμενη νομοθεσία. 

Τμήμα Σχεδιασμού Δράσεων 

1) Συνεργασία μετά αντίστοιχα Τμήματα του ΥΠ.Π.Ε.Θ. 
στην ανάλυση και εξειδίκευση των δημόσιων εθνικών 
και κοινοτικών πολιτικών σε θέματα αρμοδιότητας της 
Διεύθυνσης. 

2) Συνεργασία με κατά περίπτωση αρμόδιες Γενικές 
και Ειδικές Γραμματείες, Ειδικές Υπηρεσίες Διαχείρισης 
(ΕΥΔ), Υπηρεσίες της Εποπτεύουσας Αρχής και Ενδιά¬ 
μεσους Φορείς Διαχείρισης (ΕΦΔ) για την προετοιμασία 
προσκλήσεων υποβολής προτάσεων στο πλαίσιο Συγ¬ 
χρηματοδοτούμενων Επιχειρησιακών Προγραμμάτων. 

3) Προετοιμασία υποβολής προτάσεων του Ι.ΝΕ. 
ΔΙ.ΒΙ.Μ. ως δικαιούχος σε ευρωπαϊκά προγράμματα που 
αφορούν στις δομές εκπαίδευσης ή/και επαγγελματικής 
κατάρτισης. 

4) Εξειδίκευση προγραμμάτων/δράσεων με αναλυτική 
περιγραφή του φυσικού και οικονομικού αντικειμένου 
τους, των μέσων υλοποίησης, του τρόπου υλοποίησης 
(με ίΔιά μέσα ή από τρίτους), των υπεύθυνων οργανικών 
μονάδων υλοποίησης, κ.λπ. (κατάρτιση Τεχνικών Δελτί¬ 
ων Προτεινόμενων Πράξεων και τυχόν τροποποιήσεων). 

5) Προσδιορισμός των απαιτούμενων ενεργειών δημο¬ 
σιότητας και προβολής των προγραμμάτων της Διεύθυν¬ 
σης, σε συνεργασία με τα Τμήματα Διαχείρισης Έργων 
Προγραμμάτων Νεολαίας και Διά Βίου Μάθησης και το 
Τμήμα Δημοσιότητας και Προβολής. 

6) Σύνταξη τεχνικών προδιαγραφών και των αντίστοι¬ 
χων τευχών για την επιλογή αναδοχών, που αφορούν στα 
έργα που έχει αναλάβει η Διεύθυνση. 

7) Προτυποποίηση, προσκλήσεων υποβολής αιτήσεων 
για την επιλογή ανθρώπινου δυναμικού, εκπαιδευτών, 
αξιολογητών, διαχειριστικών στελεχών, εκπαιδευομέ- 
νων ή λοιπών ειδικοτήτων συμβασιούχων έργου των 
προγραμμάτων που υλοποιεί η Διεύθυνση. 

8) Συμμετοχή στην αξιολόγηση υποβαλλόμενων 
αιτήσεων για την επιλογή ανθρώπινου δυναμικού, εκ¬ 
παιδευτών, αξιολογητών, διαχειριστικών στελεχών, εκ- 
παιδευομένων ή λοιπών ειδικοτήτων, με οποιαδήποτε 
σχέση εργασίας, μέσω Επιτροπών Αξιολόγησης Επιλογής 
ανθρώπινου δυναμικού. 

9) Διερεύνηση πρόσθετων πηγών χρηματοδότησης 
και διατύπωση προτάσεων για την αξιοποίηση Ευρω¬ 
παϊκών Προγραμμάτων προκειμένου να εξευρεθούν 
επιπλέον πόροι για την υλοποίησή τους. 

Τμήμα Διαχείρισης Έργων Προγραμμάτων Νεολαίας 

1) Διαμόρφωση και Υλοποίηση των Σχεδίων Δράσεων 
των έργων / προγραμμάτων νεολαίας, με σκοπό τη μέ- 
γιστη δυνατή αποτελεσματικότητά τους για την ομάδα 
στόχο, σε συνεργασία με το Τμή μα Σχεδιασμού Δράσεων. 

2) Παρακολούθηση και διαχείριση του προϋπολογι¬ 
σμού των έργων / προγραμμάτων νεολαίας, έλεγχος 
επιλεξιμότητας δαπανών, μέριμνα για την τήρηση των 
κανόνων επιχορήγησης ή συγχρηματοδότησης, βάση 

των οδηγών διαχείρισης των έργων / προγραμμάτων, 
με στόχο τη μέγιστη δυνατή απορρόφηση, μέριμνα για 
τη χρηστή διαχείριση των κοινοτικών και εθνικών κον- 
δυλίων. 

3) Διαμόρφωση, συντονισμός υποβολής προτάσεων 
σε συνεργασία με το Τμήμα Σχεδιασμού Δράσεων και 
υλοποίηση έργων / προγραμμάτων που αφορούν στη 
στήριξη των νέων στην εκπαιδευτική και επαγγελματική 
τους διαδρομή και κινητικότητα, την ανάδειξη και τη 
στήριξη της καινοτομίας. 

4) Διαχείριση της Ευρωπαϊκής Κάρτας Νέων. 

5) Ανάπτυξη τυποποιημένων μεθόδων, διαδικασιών 
και εγχειριδίων για την ορθή υλοποίηση των έργων / 
προγραμμάτων νεολαίας, προτυποποίηση διαδικασιών 
και εγγράφων σε συνεργασία με το Τμήμα Ποιότητας. 

6) Συνεργασία με εθνικές ή Ευρωπαϊκές Αρχές για τον 
συντονισμό και την παρακολούθηση των έργων / προ¬ 
γραμμάτων νεολαίας. 

7) Υποβολή περιοδικών εκθέσεων στο πλαίσιο της 
τήρησης των δεσμεύσεων και των υποχρεώσεων του 
φορέα προς Εθνικές ή Ευρωπαϊκές Αρχές (ανάλογα με 
την πηγή χρηματοδότησης του έργου/προγράμματος). 

8) Υλοποίηση δράσεων δημοσιότητας, προβολής και 
διάδοσης για όλα τα έργα / προγράμματα νεολαίας, σε 
συνεργασία με το Τμήμα Δημοσιότητας και Προβολής. 

9) Συμμετοχή σε συναντήσεις, σεμινάρια, συνέδρια και 
ημερίδες από Εθνικές ή Ευρωπαϊκές αρχές, στο πλαίσιο 
των έργων / προγραμμάτων νεολαίας. 

10) Υλοποίηση έργων τεχνικής βοήθειας για την πα¬ 
ροχή υπηρεσιών τεχνικής υποστήριξης, την αξιολόγηση 
των δράσεων και την εκπόνηση μελετών / ερευνών. 

11) Συλλογή και Αρχειοθέτηση εκπαιδευτικού υλικού, 
συνεργασία με το Τμήμα Πληροφορικής και Τηλεπικοι¬ 
νωνιών για την ψηφιοποίηση του εκπαιδευτικού υλικού 
(στην περίπτωση που παραχθεί εκπαιδευτικό υλικό στο 
πλαίσιο υλοποίησης των προγραμμάτων / έργων του 
τμήματος). 

12) Επαλήθευση της παράδοσης / εγκατάστασης των 
προϊόντων και υπηρεσιών, της πραγματοποίησης των 
δηλούμενων δαπανών μέσω διοικητικών και επιτόπιων 
επαληθεύσεων έργων, οι οποίες καλύπτουν κατάλληλα 
τις διοικητικές, δημοσιονομικές, τεχνικές και φυσικές 
πτυχές των υλοποιούμενων δράσεων/ έργων. 

13) Παρακολούθηση χρηματοοικονομικής προόδου 
και δεικτών στο επίπεδο υλοποιούμενων δράσεων / 
έργων. 

14) Τήρηση αναλυτικών φακέλων έργων με βάση και 
τις απαιτήσεις του Συστήματος Διαχείρισης και Ελέγχου 
Συγχρηματοδοτούμενων Πράξεων. 

Τμήμα Διαχείρισης Έργων Προγραμμάτων Διά Βίου 
Μάθησης 

1) Προγραμματισμός και παρακολούθηση της υλοποί¬ 
ησης των προγραμμάτων και δράσεων εκπαίδευσης / 
επιμόρφωσης ενηλίκων. 

2) Διαχείριση προγραμμάτων και δράσεων δομών 
εκπαίδευσης και επαγγελματικής κατάρτισης ενηλίκων. 

3) Υλοποίηση δράσεων / έργων με ίΔιά μέσα. 

4) Επαλήθευση της παράδοσης / εγκατάστασης των 
προϊόντων και υπηρεσιών, της πραγματοποίησης των 


δηλούμενων δαπανών μέσω διοικητικών και επιτόπιων 
επαληθεύσεων έργων, οι οποίες καλύπτουν κατάλληλα 
τις διοικητικές, δημοσιονομικές, τεχνικές και φυσικές 
πτυχές των υλοποιούμενων δράσεων/ έργων. 

5) Τεκμηρίωση και έλεγχος δαπανών (αυτεπιστασίας, 
εκπαιδευτών, υπεργολάβων, κ.λπ.). 

6) Κατάρτιση περιοδικών εκθέσεων προόδου έργων 
και καταχώρηση των δεδομένων υλοποίησης που απαι¬ 
τούνται για την παρακολούθηση των συγχρηματοδοτού¬ 
μενων δράσεων / έργων. 

7) Παρακολούθηση χρηματοοικονομικής προόδου και 
δεικτών στο επίπεδο υλοποιούμενων δράσεων / έργων. 

8) Υλοποίηση ενεργειών Δημοσιότητας και Προβολής 
υλοποιούμενων δράσεων σε συνεργασία με το Τμήμα 
Δημοσιότητας και Προβολής. 

9) Συντονισμός της αξιοποίησης του εκπαιδευτικού 
υλικού. 

10) Ανάπτυξη τυποποιημένων μεθόδων, διαδικασιών 
και εγχειριδίων για την ορθή υλοποίηση των έργων / 
προγραμμάτων, προτυποποίηση διαδικασιών και εγγρά¬ 
φων σε συνεργασία με τοΤμήμα Ποιότητας στις διαδικα¬ 
σίες που ακολουθούν όλα τα έργα του τμήματος. 

11) Συλλογή και Αρχειοθέτηση εκπαιδευτικού υλικού, 
συνεργασία με το Τμήμα Πληροφορικής και Τηλεπικοι¬ 
νωνιών για την ψηφιοποίηση του εκπαιδευτικού υλικού. 

12) Τήρηση αναλυτικών φακέλων έργων με βάση και 
τις απαιτήσεις του Συστήματος Διαχείρισης και Ελέγχου 
Συγχρηματοδοτούμενων Πράξεων. 

13) Υποστήριξη διενέργειας ελέγχων από τους προ- 
βλεπόμενους ελεγκτικούς μηχανισμούς (εθνικού και 
ευρωπαϊκού επιπέδου). 

14) Συμμετοχή σε συναντήσεις, σεμινάρια, συνέδρια 
και ημερίδες από Εθνικές ή Ευρωπαϊκές αρχές, στο πλαί¬ 
σιο των έργων / προγραμμάτων νεολαίας. 

Διεύθυνση Εκπαιδευτικής Μέριμνας καιΤεχνικών Υπη¬ 
ρεσιών 

1) Αποτύπωση και αποτίμηση υφιστάμενης κατάστα¬ 
σης συστήματος φοιτητικής και μαθητικής μέριμνας κα¬ 
θώς και ανάλυση των μεσο-μακροπρόθεσμων αναγκών. 

2) Προγραμματισμός ενεργειών προμήθειας παροχής 
υπηρεσιών και αγαθών κάλυψης λειτουργικών αναγκών 
των δομών εκπαιδευτικής μέριμνας, ευθύνης του Ιδρύ¬ 
ματος. 

3) Προγραμματισμός, προτυποποίηση και εποπτεία 
της σίτισης των δομών φοιτητικής και μαθητικής μέρι¬ 
μνας. 

4) Προγραμματισμός και υλοποίηση δράσεων που 
ανατίθενται από την εποπτεύουσα αρχή, για την οργά¬ 
νωση και λειτουργία των δομών φοιτητικής και μαθητι¬ 
κής μέριμνας. 

5) Σχεδιασμός και διαχείριση προγραμμάτων μέριμνας 
για την εξυπηρέτηση ατόμων, ή κοινωνικών ομάδων που 
χρήζουν ιδιαίτερης φροντίδας. 

6) Έλεγχος εφαρμογής των εγκεκριμένων κτιριολογι- 
κών προγραμμάτων που ανατίθενται από την αναθέτου- 
σα αρχή (ΥΠ.Π.Ε.Θ.). 

7) Μελέτη ανοικοδόμησης, επισκευής, συντήρησης, 
ανακαίνισης, καθώς και οποιωνδήποτε αναγκαίων ερ¬ 
γασιών για την αξιοποίηση των ακινήτων του Ιδρύματος 
και δράσεων από την αναθέτουσα αρχή. 

8) Προγραμματισμός - μελέτη, παρακολούθηση και 
έλεγχος της υλοποίησης τεχνικών έργων, καθώς και ερ¬ 
γασιών συντήρησης των εγκαταστάσεων που χρησιμο¬ 
ποιούνται από το Ίδρυμα. 

9) Έλεγχος και εποπτεία τήρησης τεχνικών προδια¬ 
γραφών της κτιριακής υποδομής και του εξοπλισμού 
των φοιτητικών και σπουδαστικών εστιών, καθώς και 
λοιπών κτιρίων ιδιοκτησίας ή διαχείρισης του Ιδρύματος. 

10) Προγραμματισμός και παρακολούθηση και υλο¬ 
ποίηση των ειδικών δράσεων, προσδιορισμός προϋπο¬ 
θέσεων επιτυχίας και κινδύνων αποτυχίας / απόκλισης 
από τους στόχους (Κατάρτιση Σχεδίου Υλοποίησης). 

11) Διαχείριση δωρεών, κληρονομιών, χορηγιών και 
άλλων παροχών από οποιαδήποτε πηγή. 

12) Διαχείριση και αξιοποίηση υφιστάμενων περιου¬ 
σιακών στοιχείων. 

13) Εκμετάλλευση δικαιωμάτων πνευματικής και βιο¬ 
μηχανικής ιδιοκτησίας. 

14) Τήρηση μητρώου κινητών και ακίνητων περιουσι¬ 
ακών στοιχείων του Ιδρύματος. 

Για την υλοποίηση του έργου της η μονάδα: 

■ Συνεργάζεται με τις αρμόδιες υπηρεσίες του 
ΥΠ.Π.Ε.Θ., της Ε.Ε., των Εκπαιδευτικών Ιδρυμάτων και 
άλλων διεθνών οργανισμών. 

• Ενημερώνει το Δ.Σ. του Ιδρύματος για τις ευκαιρίες 
υλοποίησης έργων και τους διαθέσιμους πόρους χρημα¬ 
τοδότησης από τους εγκεκριμένους προϋπολογισμούς, 
Τακτικός Προϋπολογισμός, Ετήσιο Εθνικό Πρόγραμμα 
Δημοσίων Επενδύσεων ή από άλλα Συγχρηματοδοτού- 
μενα Προγράμματα (ΕΣΠΑ κτλ) και εξεύρεση πόρων 
χρηματικών από άλλες πηγές. 

• Ενθαρρύνει τη συνεργασία των οργανωτικών μονά¬ 
δων τις οποίες εποπτεύει με τις υπόλοιπες μονάδες του 
Ιδρύματος, προκειμένου να επιτυγχάνεται κεφαλαιοποί¬ 
ηση της γνώσης και οικονομίες κλίμακας με ταυτόχρονη 
διατήρηση του υψηλού ποιοτικού επιπέδου παραγωγής 
αποτελεσμάτων υπέρ των ωφελούμενων. 

• Διαχειρίζεται τις συμβάσεις έργου των συνεργατών 
αρμοδιότητάς της και διεκπεραιώνει τα αιτήματά τους 
για έκδοση βεβαιώσεων προϋπηρεσίας ή/και συναφών 
αιτημάτων. Τηρεί αρχείο συμβάσεων έργου των συνερ¬ 
γατών αρμοδιότητάς της και ενημερώνει το Μητρώο 
Ανθρώπινου Δυναμικού Ελληνικού Δημοσίου, σύμφωνα 
με την κείμενη νομοθεσία. Διενεργεί έλεγχο νομιμότη¬ 
τας Πτυχίων, Πιστοποιητικών και λοιπών στοιχείων του 
προσωπικού μητρώου των συνεργατών αρμοδιότητάς 
της, σύμφωνα με την κείμενη νομοθεσία. 

Τμήμα Προγραμματισμού Υποδομών και Δομών 

1) Αποτύπωση και αποτίμηση υφιστάμενης κατάστα¬ 
σης συστήματος φοιτητικής μέριμνας καθώς και ανάλυ¬ 
ση μεσο-μακροπρόθεσμων αναγκών. 

2) Ετήσιος Προγραμματισμός προμηθειών παροχής 
υπηρεσιών και αγαθών κάλυψης λειτουργικών αναγκών 
των δομών εκπαιδευτικής μέριμνας, ευθύνης του Ιδρύ¬ 
ματος. 

3) Ετήσιος Προγραμματισμός, προτυποποίηση και 
εποπτεία της σίτισης των δομών φοιτητικής μέριμνας. 

4) Προγραμματισμός και υλοποίηση δράσεων που 
ανατίθενται από την εποπτεύουσα αρχή, για την οργά¬ 


νωση και λειτουργία των δομών φοιτητικής και μαθητι¬ 
κής μέριμνας. 

5) Σχεδιασμός και διαχείριση προγραμμάτων μέριμνας 
που ανατίθενται από την εποπτεύουσα αρχή και άλλες 
αναθέτουσες αρχέςγιατην εξυπηρέτηση ατόμων, ή κοι¬ 
νωνικών ομάδων που χρήζουν ιδιαίτερης φροντίδας. 

6) Κατάρτιση τεχνικών προδιαγραφών σύμφωνα με 
τα αιτήματα των εκπαιδευτικών ιδρυμάτων όσον αφορά 
στις παρεχόμενες υπηρεσίες αρμοδιότητας του τμήμα¬ 
τος (φύλαξή, καθαριότητα, συντήρηση, σίτιση). 

7) Εξασφάλιση παροχής ποιοτικών υπηρεσιών (φύ¬ 
λαξή, καθαριότητα, συντήρηση, σίτιση) στις δομές 
αρμοδιότητας του τμήματος, σύμφωνα με την κείμενη 
νομοθεσία. 

Τμήμα Μελετών και Τυποποίησης 

1) Εκπόνηση εγχειριδίων προτυποποίησης και οδηγών 
εφαρμογής για την ενημέρωση των δημόσιων αρχών 
που εκτελούν συναφή έργα. 

2) Έλεγχος εφαρμογής των εγκεκριμένων κτιριολογι- 
κών προγραμμάτων. 

3) Αποτύπωση της υπάρχουσας κατάστασης, εκπόνη¬ 
ση μελετών ανοικοδόμησης, επισκευής, συντήρησης, 
ανακαίνισης, εφαρμογής κανονισμών, οι διαδικασίες για 
τις πάσης φύσεως αδειοδοτήσεις (οικοδομικές άδειες, 
πυροπροστασία, Άδειες Υγειονομικού Ενδιαφέροντος, 
ενεργειακής αναβάθμισης, ανελκυστήρων, κλπ), η εκτέ¬ 
λεση ενεργειών τακτοποίησης - ρύθμισης εν γένει των 
κτιριακών εγκαταστάσεων ιδιοκτησίας του φορέα καθώς 
και οποιωνδήποτε αναγκαίων ενεργειών για την αξιοποί¬ 
ηση των ακινήτων του Ιδρύματος, κτιριακών εγκαταστά¬ 
σεων άλλων φορέων και δομών που ανατίθενται η για 
τα οποία επιχορηγείται το Ίδρυμα από την Αναθέτουσα 
Αρχή, συμπεριλαμβανομένων και όλων των τευχών που 
απαιτούνται για την εκτέλεση των έργων. 

4) Προετοιμασία κάθε είδους προδιαγραφών και προ¬ 
γραμματισμός υλοποίησης τεχνικής υποστήριξης της 
φοιτητικής και μαθητικής μέριμνας. Έλεγχος εφαρμογής 
και εκτέλεσης της συντήρησης. 

5) Η σύνταξη των τεχνικών όρων - περιγραφών για τα 
έργα που πρόκειται να δημοπρατηθούν και η διενέρ¬ 
γεια των διαγωνισμών μέχρι την φάση της κατακύρωσης, 
σύμφωνα με την κείμενη νομοθεσία, εκτός αυτών που 
αναφέρονται στο Τμήμα Κατασκευών. 

6) Ο προγραμματισμός, σχεδιασμός, υποβολή προτά¬ 
σεων και η καταβολή των προγραμμάτων χρηματοδότη¬ 
σης σε συνεννόηση με το Τμήμα Κατασκευών. 

7) Αναλαμβάνει την μελέτη, σύνταξη προδιαγραφών 
και τευχών καθώς και την διενέργεια διαγωνισμών τεχνι¬ 
κών έργων, επισκευής, ανακαίνισης των κτιριακών υπο¬ 
δομών Διά βίου μάθησης που ανατίθενται στο Ίδρυμα 
από την Εποπτεύουσα Αρχή (ΥΠ.Π.Ε.Θ.) και των οποίων 
το φυσικό αντικείμενο συνάδει προς τους σκοπούς και 
στόχους του Ιδρύματος, σύμφωνα με την κείμενη νο¬ 
μοθεσία. 

8) Αναλαμβάνει την υλοποίηση όλων των ενεργειών 
που απαιτούνται για την σκοπιμότητα, τα τεύχη, την δι¬ 
ενέργεια διαγωνισμών, την εκτέλεση και την παραλαβή 
μελετών, τεχνικών και λοιπών συναφών τεχνικών υπη¬ 
ρεσιών. 

9) Αναλαμβάνει την υλοποίηση όλων των ενεργειών 
που απαιτούνται για την σκοπιμότητα, τα τεύχη, την δι¬ 
ενέργεια διαγωνισμών δημοσίων έργων. 

10) Ο έλεγχος των αρμοδιοτήτων υλοποίησης του 
Τμήματος Κατασκευών εφόσον απαιτηθεί απάτην ΔΕΜ 
καιΤΥδύναται να εκτελείται απότοΤμήμα Μελετών και 
Τυποποίησης. 

Τμήμα Κατασκευών 

1) Έλεγχος και υποβολή αιτημάτων για έγκριση στην 
ΔΔΟΥ για συντήρηση σύμφωνα με την κείμενη νομο¬ 
θεσία. 

2) Για τις εργασίες συντήρησης σύνταξη τευχών εκτέ¬ 
λεσης διαγωνισμών, σύμφωνα με την κείμενη νομοθεσία 
πλην τεχνικών προδιαγραφών. 

3) Έγκριση δαπανών, σύνταξη προδιαγραφών, διεξα¬ 
γωγή διαγωνισμών και εκτέλεση του φυσικού αντικειμέ¬ 
νου για προμήθειες τεχνικής φύσεως. 

4) Σχεδιασμός, παρακολούθηση ενεργειών και έλεγχος 
της υλοποίησης προγραμματισμένων έργων, καθώς και 
εργασιών συντήρησης των εγκαταστάσεων που χρησι¬ 
μοποιούνται από το Ίδρυμα. 

5) Την εκτέλεση των έργων τα οποία περιλαμβάνονται 
εκάστοτε στο τεχνικό πρόγραμμα του φορέα ή στα προ- 
γραμματιζόμενα εκτάκτως τεχνικά έργα ή μικροέργατα 
οποία χρηματοδοτούνται από τον τακτικό προϋπολογι¬ 
σμό του Ιδρύματος, το αντίστοιχο ετήσιο εθνικό ΠΔΕ ή 
από άλλα συγχρηματοδοτούμενα προγράμματα (ΕΣΠΑ 
κ.λπ.). 

6) Εκτέλεση του Π.Δ.Ε. 

7) Η σύνταξη των τεχνικών περιγραφών για εργασίες 
συντήρησης που πρόκειται να δημοπρατηθούν και η 
διενέργεια των διαγωνισμών μέχρι την φάση της κατα- 
κύρωσης, σύμφωνα με την κείμενη νομοθεσία, για έργα 
συντήρησης. 

8) Αναλαμβάνει την εκτέλεση των έργων συντήρη¬ 
σης, επισκευής ανακαίνισης των κτιριακών υποδομών 
Διά βίου μάθησης που ανατίθενται στο Ίδρυμα από την 
Εποπτεύουσα Αρχή (ΥΠ.Π.Ε.Θ.) και των οποίων το φυσικό 
αντικείμενο συνάδει προς τους σκοπούς και στόχους του 
Ιδρύματος, σύμφωνη με την κείμενη νομοθεσία. 

9) Την υλοποίηση για τα έργα κτιριακών υποδομών 
Διά βίου μάθησης που ανατίθενται στο Ίδρυμα από την 
Εποπτεύουσα Αρχή (ΥΠ.Π.Ε.Θ.) και των οποίων το φυσικό 
αντικείμενο συνάδει προς τους σκοπούς και στόχους 
του Ιδρύματος και η διενέργεια των διαγωνισμών μέχρι 
την φάση της κατακύρωσης, σύμφωνα με την κείμενη 
νομοθεσία, για έργα συντήρησης. 

10) Επίβλεψη και Παρακολούθηση των εργασιών συ¬ 
ντήρησης των τεχνικών συνεργείων. 

11) Αναλαμβάνει την υλοποίηση όλων των ενεργειών 
που απαιτούνται για την εκτέλεση και την παραλαβή 
δημοσίων έργων. 

12) Αναλαμβάνει την υλοποίηση όλων των ενεργειών 
που απαιτούνται για την σκοπιμότητα, τα τεύχη, την δι¬ 
ενέργεια διαγωνισμών, την εκτέλεση και την παραλαβή 
εργασιών συντήρησης πλην της σύνταξης προδιαγρα¬ 
φών. 

13) Ο έλεγχος των αρμοδιοτήτων υλοποίησης του 
Τμήματος Μελετών καιΤυποποίησης εφόσον απαιτηθεί 


από την ΔΕΜ καιΤΥ δύναται να εκτελείται από τοΤμήμα 
Κατασκευών. 

14) Ο όρος «Συντήρηση» στη παρούσα περιλαμβάνει: 

• Τον έλεγχο και την προληπτική συντήρηση για την 
εξασφάλιση της συνεχούς και καλής λειτουργίας του 
Εξοπλισμού. 

•Την πραγματοποίηση των απαραίτητων διορθώσεων, 
βελτιώσεων και την αποκατάσταση βλαβών, προκειμέ- 
νου να λειτουργούν κανονικά οι εγκαταστάσεις. 

•Την αντικατάσταση οποιοσδήποτε ανταλλακτικού 
που οφείλεται σε φυσιολογική φθορά και αναλώσιμου 
υλικού που απαιτείται για την καλή λειτουργία των εγκα¬ 
ταστάσεων. 

•Την εκτέλεση οποιοσδήποτε οικοδομικής μικροερ- 
γασίας απαιτείται ώστε να διατηρούνται σε άριστη κα¬ 
τάσταση τα κτίρια αρμοδιότητας του Ι.ΝΕ.ΔΙ.ΒΙ.Μ.. 

•Τη συντήρηση πρασίνου περιβάλλοντος χώρου. 

Τμήμα Διαχείρισης Ειδικών Δράσεων 

1) Ενημέρωση της Διοίκησηςτου Ιδρύματος για τις ευ¬ 
καιρίες υλοποίησης έργων και τους διαθέσιμους πόρους 
χρηματοδότησης. 

2) Εξειδίκευση και υλοποίηση προγραμμάτων και δρά¬ 
σεων με αναλυτική περιγραφή του φυσικού και οικονο¬ 
μικού αντικειμένου τους. 

3) Προγραμματισμός και παρακολούθηση της υλοποί¬ 
ησης των ειδικών δράσεων, προσδιορισμός προϋποθέ¬ 
σεων επιτυχίας και κινδύνων αποτυχίας / απόκλισης από 
τους στόχους (Κατάρτιση Σχεδίου Υλοποίησης). 

4) Την ανάληψη και εκτέλεση προγραμμάτων, δρα¬ 
στηριοτήτων και άλλων εκδηλώσεων που ανατίθενται 
στο Ίδρυμα από αρμόδιες υπηρεσίες της Ελλάδας, της 
Ευρωπαϊκής Ένωσης ή άλλων διεθνών οργανισμών με 
τη σύμφωνη γνώμη του ΥΠΕΘ, τη σύναψη συμβάσεων, 
τον προϋπολογισμό και το πλαίσιο υλοποίησης των ενερ¬ 
γειών αυτών. 

5) Αναλαμβάνει την υλοποίηση δημόσιων έργων που 
ανατίθενται στο Ίδρυμα απάτην εποπτεύουσα αρχή και 
άλλους δημόσιους φορείς των οποίων το φυσικό αντι¬ 
κείμενο συνάδει προς τους σκοπούς και στόχους του 
Ιδρύματος. 

Τμήμα Διαχείρισης Περιουσίας 

Σκοπός της μονάδας είναι η μέριμνα για την ασφάλεια 
και την καλή κατάσταση της κινητής και ακίνητης περιου¬ 
σίας του Ιδρύματος και την αξιοποίησή της κατά τρόπο 
που να εξυπηρετεί το δημόσιο συμφέρον. 

Στη μονάδα ανατίθενται οι ακόλουθες αρμοδιότητες: 

1) Διαχείριση δωρεών, κληρονομιών, χορηγιών και 
άλλων παροχών από οποιαδήποτε πηγή. 

2) Διαχείριση και αξιοποίηση υφιστάμενων περιουσι¬ 
ακών στοιχείων. 

3) Εκμετάλλευση δικαιωμάτων πνευματικής και βιο¬ 
μηχανικής ιδιοκτησίας. 

4) Τήρηση μητρώου κινητών και ακίνητων περιουσι¬ 
ακών στοιχείων του Ιδρύματος. 

5) Μεριμνά για τον ανεφοδιασμό και τη φύλαξη, συ¬ 
ντήρηση, ασφαλή λειτουργία και χρήση των οχημάτων 
που ανήκουν ή έχουν παραχωρηθεί στις υπηρεσίες του 
Ιδρύματος, σύμφωνα μετους ισχύοντες κανονισμούς και 
τις ορθές πρακτικές. 

Διεύθυνση Διοικητικών και Οικονομικών Υπηρεσιών 

1) Μεριμνά για την εφαρμογή της κείμενης νομοθεσίας 
Προμηθειών, Οικονομικής Διαχείρισης και του Κανονι¬ 
σμού Λειτουργίας του Ιδρύματος. 

2) Εξασφαλίζει τη διαθεσιμότητα και κινητικότητα του 
ανθρώπινου δυναμικού του Ιδρύματος σε συνεργασία 
μετις λοιπές Διευθύνσεις και τη Διοίκηση του Ιδρύματος. 

3) Εξασφαλίζει την αρτιότητα της επικοινωνίας και την 
μεταφορά και αρχειοθέτηση περιεχομένου δημόσιου 
συμφέροντος μεταξύ του Ιδρύματος και των οργανωτι¬ 
κών μονάδων του αφενός και των εξωτερικών φορέων 
με τους οποίους συναλλάσσεται αφετέρου, σύμφωνα με 
το ισχύον θεσμικό, νομικό και κανονιστικό πλαίσιο που 
διέπει τη λειτουργία του. 

4) Επιμελείται για τη διαμόρφωση σύγχρονου και ευ¬ 
πρεπούς εργασιακού περιβάλλοντος. 

5) Μεριμνά για την συνεχή βελτίωση και αναβάθμιση 
δεξιοτήτων του προσωπικού του Ιδρύματος, μέσω επι¬ 
μορφωτικών σεμιναρίων. 

6) Ενθαρρύνει τη συνεργασία μεταξύ όλων των ορ¬ 
γανωτικών μονάδων και υποστηρίζει τη Διοίκηση στην 
προσπάθεια καθιέρωσης πνεύματος αποδοτικότητας, 
διαφάνειας και λογοδοσίας προς την Εποπτεύουσα Αρχή 
και το κοινωνικό σύνολο. 

7) Καταρτίζει των ετήσιο προϋπολογισμό και παρακο¬ 
λουθεί την εκτέλεσή του. 

8) Καταρτίζει τον ετήσιο ισολογισμό του Ιδρύματος. 

9) Υποβάλλει οικονομικά στοιχεία σε τρίτους σύμφωνα 
με την κείμενη νομοθεσία. 

Τμήμα Κεντρικής Γραμματείας 

1) Τήρησητουπρωτοκόλλουτου Ι.ΝΕ.ΔΙ.ΒΙ.Μ. (φυσικό 
και ηλεκτρονικό αρχείο). 

2) Βεβαίωση της ακρίβειας των αντιγράφων των εγ¬ 
γράφων. 

3) Διαχείριση εισερχομένων και εξερχομένων εγγρά¬ 
φων. 

4) Χειρισμός του τηλεφωνικού κέντρου του Ι.ΝΕ. 
ΔΙ.ΒΙ.Μ. 

Τμήμα Οικονομικής Διαχείρισης και Λογιστηρίου 

1) Παρακολούθηση και έλεγχος υλοποίησης του ετή¬ 
σιου οικονομικού προϋπολογισμού. 

2) Παροχή στατιστικών στοιχείων προς την Διοίκηση, 
με στόχο την αξιολόγηση των κατά περίπτωση παρεχο- 
μένων υπηρεσιών. 

3) Παρακολούθηση των κέντρων κόστους και έγκαιρη 
ενημέρωση των αρμοδίων στελεχών και της Διοίκησης 
για εξορθολογισμό του κόστους. 

4) Υλοποίηση εισπράξεων και πληρωμών προς υπερ- 
γολάβους, εκπαιδευτές και συμβασιούχους - διαχειρι¬ 
στικά στελέχη. 

5) Διαχείριση μισθοδοσίας των συνεργατών (με συμ¬ 
βάσεις έργου) του Ιδρύματος καθώς και έκδοση των 
ετήσιων Βεβαιώσεων αποδοχών των ανωτέρω. 

6) Σύνταξη περιοδικών ενημερωτικών εκθέσεων και 
οικονομικών καταστάσεων προς τη Διοίκηση. 

7) Λογιστικοποίηση εσόδων και εξόδων και τήρηση 
διαδικασιών που προβλέπονται με βάση τον ΚΒΣ 

8) Παρακολούθηση των παγίων του Ιδρύματος. 

9) Διεκπεραίωση φορολογικών υποθέσεων. 


Τμήμα Διοίκησης και Ανάπτυξης Ανθρώπινου Δυνα¬ 
μικού 

1) Σχεδιασμός και εφαρμογή συστημάτων Διοίκησης/ 
Ανάπτυξης Ανθρώπινου Δυναμικού (προγραμματισμού, 
αξιολόγησης ικανοτήτων και επιδόσεων, αμοιβών και 
κινήτρων, διάγνωσης εκπαιδευτικών αναγκών, σχεδια- 
σμού και υλοποίησης προγραμμάτων εκπαίδευσης και 
επιμόρφωσης για την αναβάθμισης δεξιοτήτων), σε συ¬ 
νεργασία με τις Διευθυντικές μονάδες του Ιδρύματος. 

2) Προτυποποίηση και δημοσίευση προσκλήσεων 
υποβολής αιτήσεων για την επιλογή ανθρώπινου δυνα¬ 
μικού για την κάλυψη αναγκών της Ιδρύματος (Ι.Δ.Α.Χ., 
Ι.Δ.Ο.Χ.). 

3) Αξιολόγηση των αποτελεσμάτων της εφαρμογής 
των συστημάτων αξιολόγησης ικανοτήτων και επιδό¬ 
σεων συνεργασία με τα Τμήματα Εσωτερικού Ελέγχου 
και Διαχείρισης Ποιότητας. 

4) Διαχείριση συμβάσεων ΙΔΑΧ και ΙΔΟΧ προσωπικού 
του Ιδρύματος, εντύπων μισθοδοσίας, ασφαλιστικών 
υποχρεώσεων. 

5) Σχεδιασμός και υλοποίηση Προγραμμάτων Κατάρ¬ 
τισης, εργαλείων και εκπαιδευτικού υλικού για την κα¬ 
τάρτιση του προσωπικού του Ιδρύματος. 

6) Τήρηση και Ενημέρωση Μητρώου Προσωπικού 
(Ι.Δ.Α.Χ., Ι.Δ.Ο.Χ.). 

7) Διαχείριση θεμάτων προσωπικού και εφαρμογή των 
διαδικασιών και Κανονισμών του Ιδρύματος, των συμβά¬ 
σεων και της εργατικής και ασφαλιστικής νομοθεσίας 
(αμοιβές, απουσίες, ασθένειες και ατυχήματα, βιβλιάρια 
ασφαλιστικών ταμείων, πρόσθετη ασφάλεια, άδειες κλπ). 

8) Υποβολή προτάσεων για την διαμόρφωση πολιτι¬ 
κών διαχείρισης ανθρώπινου δυναμικού, σε σχέση με 
τα ανωτέρω θέματα. 

9) Έκδοση εγκυκλίων σχετικών με την εφαρμογή Πο¬ 
λιτικών Διαχείρισης ανθρώπινου δυναμικού. 

10) Διαχείριση Μισθοδοσίαςτου τακτικού προσωπικού 
του Ιδρύματος. 

11) Διενεργεί έλεγχο νομιμότητας Πτυχίων, Πιστοποι¬ 
ητικών και λοιπών στοιχείων του προσωπικού μητρώου 
των συνεργατών αρμοδιότητάς της, σύμφωνα με την 
κείμενη νομοθεσία. 

12) Τήρηση μητρώου υπόχρεων σεΔήλωση Περιουσι¬ 
ακής Κατάστασης και Δήλωσης Οικονομικών Συμφερό¬ 
ντων σύμφωνα με την κείμενη νομοθεσία. Ενημέρωση 
υπόχρεων. 

13) Διαχείριση γραφείου κίνησης Ι.ΝΕ.ΔΙ.ΒΙ.Μ., έγκριση 
και έκδοση των κινήσεων με υπηρεσιακά αυτοκίνητα. 

14) Διαχείριση ιστορικού αρχείου Ι.ΝΕ.ΔΙ.ΒΙ.Μ. 

15) Έκδοση των ετήσιων Βεβαιώσεων αποδοχών και 
συντάξεων των τακτικών υπαλλήλων του Ιδρύματος. 

Τμήμα Προμηθειών και Διοικητικής Μέριμνας 

1) Σχεδιασμός και διαμόρφωση συστήματος εσωτερι¬ 
κής κοστολόγησης των υπηρεσιών του Ιδρύματος. 

2) Προγραμματισμός αναγκών σε υποδομές και εργα¬ 
λεία, σε συνεργασία με τις λοιπές Διευθύνσεις, περιλαμ- 
βανομένων της μέριμνας για τους χώρους εγκατάστασης 
του Ιδρύματος και της λειτουργικότητας των θέσεων 
εργασίας. 

3) Συγκέντρωση των αιτημάτων προμήθειας υλικών 
και εξοπλισμού και αναλωσίμων και συντονισμός της 

αποτελεσματικότερης υλοποίησής τους, συμπεριλαμβα- 
νομένης και της κατά περίπτωση απαιτούμενης παρα¬ 
λαβής / εγκατάστασης, με βάση τον εκάστοτε ισχύοντα 
Κανονισμό Προμηθειών. 

4) Προτυποποίηση και δημοσίευση προσκλήσεων - 
διακηρύξεων για την επιλογή αναδοχών υπεργολάβων. 

5) Υποδοχή και Αξιολόγηση υποβαλλόμενων προσφο¬ 
ρών για την επιλογή αναδοχών υπεργολάβων. 

6) Διενέργεια Διαγωνισμών και Ανάθεση Συμβάσεων 
προμηθειών αγαθών, υπηρεσιών και εκτέλεσης έργων 
για τις ανάγκες της λειτουργίας του Ιδρύματος, καθώς 
και της αξιοποίησης της περιουσίας του. 

7) Κατάρτιση και τροποποίηση σχετικών συμβάσεων 
αναδοχών υπεργολάβων. 

8) Μεριμνά για τον ανεφοδιασμό και τη φύλαξη, συ¬ 
ντήρηση, ασφαλή λειτουργία και χρήση των οχημάτων 
που ανήκουν ή έχουν παραχωρηθεί στις υπηρεσίες του 
Ιδρύματος, σύμφωνα μετους ισχύοντες κανονισμούς και 
τις ορθές πρακτικές. 

Άρθρο 12 
Οργανικές θέσεις 

1) Συνιστώνται στο Ι.ΝΕ.ΔΙ.ΒΙ.Μ. εκατόν είκοσι δύο 
(122) θέσεις τακτικού προσωπικού και έξι (6) θέσεις δι¬ 
κηγόρων με έμμισθη εντολή. Διατηρούνται οι δύο θέσεις 
Ειδικών Συμβούλων Διοίκησης και δύο θέσεις Ειδικών 
Συνεργατών Διοίκησης του άρθρου 19 του ν. 3404/2005 
(Α' 260). 

2) Οι εκατόν είκοσι δύο (122) θέσεις τακτικού προσω¬ 
πικού καλύπτονται με σύμβαση εργασίας ιδιωτικού δι¬ 
καίου αορίστου χρόνου και κατανέμονται ως ακολούθως 
ανά επίπεδο εκπαίδευσης: 

40 ΠΕ 

17ΤΕ 

53 ΔΕ 

12 ΥΕ. 


3) Οι εκπαιδευτικές βαθμίδες ΠΕ,ΤΕ, ΔΕ και ΥΕ ανήκουν 
οι παραπάνω οργανικές θέσεις, ανά επίπεδο εκπαίδευ¬ 
σης: 


ΕΠΙΠΕΔΟ ΕΚΠΑΙΔΕΥΣΗΣ 

ΣΥΝΟΛΟ 

ΘΕΣΕΩΝ 

ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

34 

ΠΕ ΜΗΧΑΝΙΚΩΝ 

6 

ΤΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

7 

ΤΕ ΚΟΙΝΩΝΙΚΗΣ ΕΡΓΑΣΙΑΣ 

3 

ΤΕ ΜΗΧΑΝΙΚΩΝ 

3 

ΤΕ ΤΕΧΝΟΛΟΓΩΝ ΤΡΟΦΙΜΩΝ 

1 

ΤΕ ΤΕΧΝΟΛΟΓΩΝ ΜΗΧΑΝΙΚΩΝ 

1 

ΤΕ ΕΝΕΡΓΕΙΑΚΗΣ ΤΕΧΝΟΛΟΓΙΑΣ 

1 

ΤΕ ΗΛΕΚΤΡΟΝΙΚΩΝ ΜΗΧΑΝΙΚΩΝ 

1 

ΔΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

48 

ΔΕ ΓΕΝΙΚΩΝ ΥΠΗΡΕΣΙΩΝ 

1 

ΔΕ ΣΧΕΔΙΑΣΤΩΝ 

1 

ΔΕ ΟΔΗΓΩΝ 

2 


ΔΕ ΕΠΑΓΓ. ΣΧΟΛΗΣ ΜΑΓΕΙΡΙΚΗΣ ΤΕΧΝΗΣ 

1 

ΥΕ ΤΕΧΝΙΚΩΝ ΥΠΗΡΕΣΙΩΝ 

2 

ΥΕ ΓΕΝΙΚΩΝ ΥΠΗΡΕΣΙΩΝ 

9 

ΥΕ ΕΠΑΓΓ. ΣΧΟΛΗΣ ΜΑΓΕΙΡΙΚΗΣ ΤΕΧΝΗΣ 

1 

ΣΥΝΟΛΟ 

122 


4) Η κατάταξη του αριθμού των θέσεων κατά εκπαι¬ 
δευτική βαθμίδα και ειδικότητα, Διεύθυνση και τμήμα 
του Ι.ΝΕ.ΔΙ.ΒΙ.Μ., γίνεται με απόφαση του Δ.Σ. ύστερα 
από Εισήγηση του Προέδρου. 

ΜΕΡΟΣ ΔΕΥΤΕΡΟ 

ΚΑΝΟΝΙΣΜΟΣ ΚΑΤΑΣΤΑΣΗΣ 

ΠΡΟΣΩΠΙΚΟΥ Ι.ΝΕ.ΔΙ.ΒΙ.Μ. 

Άρθρο 13 

Έννοια - Αντικείμενο - Σκοπός - Πεδίο Εφαρμογής 

1) Όπου στα επόμενα αναφέρεται η λέξη «Κανονισμός» 
νοείται με αυτήν ο Κανονισμός Κατάστασης Προσωπικού 
του Ι.ΝΕ.ΔΙ.ΒΙ.Μ.. 

2) Αντικείμενο του Κανονισμού αποτελεί η συνολική 
ρύθμιση των εργασιακών σχέσεων του Ι.ΝΕ.ΔΙ.ΒΙ.Μ. και 
του προσωπικού κατά τρόπο δίκαιο και ενιαίο. 

3) Ειδικότερα καθορίζει τους όρους με τους οποίους 
προσλαμβάνεται, μονιμοποιείται, αμείβεται, εκπαιδεύ¬ 
εται, προάγεται, μετατάσσεται, μετατίθεται, παίρνει 
άδειες, διώκεται πειθαρχικά, αποχωρεί ή απολύεται από 
την υπηρεσία. 

4) Κάθε τροποποίηση διατάξεων του Κανονισμού 
ακολουθεί την διαδικασία έκδοσης του παρόντος κα¬ 
νονισμού 

5) Στις διατάξεις του παρόντος Κανονισμού υπάγεται: 

α) το τακτικό προσωπικό, με σχέση εργασίας ιδιωτικού 

δικαίου αορίστου χρόνου, του Ι.ΝΕ.ΔΙ.ΒΙ.Μ. 

β) το έκτακτο προσωπικό, με σύμβαση εργασίας ιδιω¬ 
τικού δικαίου ορισμένου χρόνου. 

6) Στις διατάξεις του παρόντος Κανονισμού δεν υπά¬ 
γονται: 

α) Εκείνοι στους οποίους ανατίθεται έργο με αμοιβή 
για την εξυπηρέτηση των σκοπών του Ι.ΝΕ.ΔΙ.ΒΙ.Μ. 

β) Οι Νομικοί Σύμβουλοι και Δικηγόροι του Ιδρύματος. 

ΓΕΝΙΚΑ ΠΡΟΣΟΝΤΑ ΚΑΙ ΚΩΛΥΜΜΑΤΑ 

ΠΡΟΣΛΗΨΗΣ-ΤΥΠΙΚΑ ΠΡΟΣΟΝΤΑ- 

ΔΙΑΔΙΚΑΣΙΑ ΠΡΟΣΛΗΨΗΣ 

Άρθρο 14 

Διάκριση προσωπικού 

1. Το τακτικό προσωπικό του Ι.ΝΕ.ΔΙ.ΒΙ.Μ. συνδέεται 
με το Ίδρυμα με σχέση εργασίας ιδιωτικού δικαίου αο¬ 
ρίστου χρόνου και κατέχει οργανική θέση, από τις προ- 
βλεπόμενες στο άρθρο 12. 

2. Το έκτακτο προσωπικό είναι εκείνο που προσλαμβά¬ 
νεται με σύμβαση εργασίας ιδιωτικού δικαίου ορισμένου 
χρόνου και με σύμβαση έργου 

3. Το καθεστώς των Ειδικών Συμβούλων και Ειδικών 
Συνεργατών εξακολουθεί να διέπεται από τα οριζόμενα 
στο άρθρο 19 του ν. 3404/2005 και την παρ. 1, του άρ¬ 
θρου 11 του ν. 4115/2013. 

Άρθρο 15 

Πρόσληψη προσωπικού 

Οι διαδικασίες πρόσληψηςτου προσωπικού ορίζονται 
με τις διατάξεις της Νομοθεσίας για νομικά πρόσωπα 
ιδιωτικού δικαίου που ανήκουν στον δημόσιο τομέα, 
όπως ισχύουν κατά περίπτωση. 

Άρθρο 16 

Γενικά προσόντα - Κωλύματα διορισμού 

1. Για να διοριστεί κάποιος τακτικός υπάλληλος του 
Ι.ΝΕ.ΔΙ.ΒΙ.Μ. πρέπει: 

α. Να είναι Έλληνας πολίτης ή πολίτης κράτους - μέλους 
της Ευρωπαϊκής Ένωσης. Όποιος αποκτά την ελληνική 
ιθαγένεια με πολιτογράφηση, δεν μπορεί να διοριστεί 
τακτικός υπάλληλος πριν από τη συμπλήρωση ενός (1) 
έτους από την απόκτησή της. 

β. Να έχει την υγεία και φυσική καταλληλότητα όπως 
απαιτείται για την εκτέλεση των καθηκόντων της θέσης 
που διορίζεται. 

γ. Να έχει εκπληρώσει τις στρατιωτικές του υποχρεώ¬ 
σεις ή να έχει νόμιμα απαλλαγεί από αυτές προκειμένου 
για άνδρες. Ο ανυπότακτος και όποιος έχει καταδικαστεί 
αμετάκλητα για λιποταξία δεν μπορεί να διοριστεί. 

Όποιος έχει αναγνωριστεί ως αντιρρησίας συνείδησης 
και δεν έχει εκπληρώσει, σύμφωνα με τις ειδικές δια¬ 
τάξεις της στρατολογικής νομοθεσίας, άοπλη θητεία ή 
εναλλακτική πολιτική κοινωνική υπηρεσία, δεν επιτρέ¬ 
πεται να προσληφθεί. 

δ. Να μην έχει καταδικαστεί και να μη διώκεται για 
κακούργημα, κλοπή, υπεξαίρεση (κοινή και στην υπηρε¬ 
σία), απάτη, εκβίαση, πλαστογραφία, απιστία δικηγόρου, 
δωροδοκία, καταπίεση, απιστία περί την υπηρεσία, πα¬ 
ράβαση καθήκοντος, συκοφαντική δυσφήμιση, δωρο¬ 
δοκία, ψευδή καταμήνυση καθώς και για οποιαδήποτε 
έγκλημα περί το νόμισμα, κατά των ηθών, κατά της γε¬ 
νετήσιας ελευθερίας ή οικονομικής εκμετάλλευσης της 
γενετήσιας ζωής και να μην έχει στερηθεί τα πολιτικά 
του δικαιώματα με αμετάκλητη απόφαση ποινικού δι¬ 
καστηρίου. 

ε. Να μην έχει τεθεί υπό δικαστική συμπαράσταση 
στερητική ή επικουρική. 

στ. Να μην έχει απολυθεί από θέση δημοσίου υπαλλή¬ 
λου ή υπαλλήλου ΝΠΔΔ ή ΝΠΙΔ, ή του ευρύτερου δημό¬ 
σιου τομέα, λόγω επιβολής της πειθαρχικής ποινής της 
οριστικής παύσης. 

2. Η αποκατάσταση και η χάρη χωρίς άρση των συνε¬ 
πειών δεν αίρουν την ανικανότητα για διορισμό. 

3. Ως προς το κατώτατο και ανώτατο όριο ηλικίας για 
την πρόσληψη τακτικού προσωπικού του Ι.ΝΕ.ΔΙ.ΒΙ.Μ. 
ισχύουν οι διατάξεις που αφορούν τους δημοσίους 
υπαλλήλους. 

Για το έκτακτο προσωπικό του Ιδρύματος κατώτατο 
όριο ηλικίας ορίζεται το 18ο έτος. 

Για τη συμπλήρωση των προβλεπόμενων κατώτατων 
ορίων ηλικίας καθώς και του ανωτάτου ως ημέρα γέν¬ 
νησης θεωρείται η 1η Ιανουάριου του έτους γέννησης 
για το κατώτατο και η 31 η Δεκεμβρίου του αντίστοιχου 
έτους για το ανώτατο. 

Η ηλικία αποδεικνύεται από το δελτίο αστυνομικής 
ταυτότητας και σε περίπτωση αμφισβήτησης, από τη 


ληξιαρχική πράξη γέννησης που έχει συνταχθεί εντός 
ενενήντα (90) ημερών από τη γέννηση. Αν δεν υπάρχει 
τέτοια πράξη, η ηλικία αποδεικνύεται από τα μητρώα 
αρρένων για τους άνδρες και από το γενικό μητρώο 
δημοτών (δημοτολόγιο) για τις γυναίκες. Εάν υπάρχουν 
περισσότερες εγγραφές στο οικείο μητρώο, επικρατεί 
η πρώτη εγγραφή. 

Βεβαίωσης ηλικίας ή διόρθωση της εγγραφής με 
οποιοδήποτε άλλο τρόπο ουδέποτε λαμβάνονται υπόψη. 

4. Οι υποψήφιοι πρέπει να έχουν τα προσόντα πρόσλη¬ 
ψης τόσο κατά το χρόνο λήξης της προθεσμίας υποβο¬ 
λής των αιτήσεων, όσο και κατά το χρόνο της πρόσλη¬ 
ψης. Το ανώτατο όριο ηλικίας πρέπει να συντρέχει κατά 
το χρόνο λήξης της προθεσμίας υποβολής των αιτήσεων. 

Άρθρο 17 

Τυπικά προσόντα 

Τα τυπικά προσόντα πρόσληψης του τακτικού προσω¬ 
πικού κατά κατηγορία και κλάδο είναι τα προβλεπόμενα 
στο π.δ. 50/2001 περί «Καθορισμού των προσόντων δι¬ 
ορισμού σε θέσεις του Δημοσίου Τομέα», όπως τροπο¬ 
ποιείται και ισχύει κάθε φορά. 

Άρθρο 18 

Δοκιμαστική Υπηρεσία 

1. Οι υπάλληλοι που διορίζονται για πλήρωση τακτι¬ 
κών θέσεων τελούν για 1 χρόνο από το διορισμό σε δο¬ 
κιμασία. Με την παρέλευση ενός (1) χρόνου, με απόφαση 
του Δ.Σ. του Ι.ΝΕ.ΔΙ.ΒΙ.Μ., καθίστανται τακτικοί υπάλληλοι 
όσοι από τους υπαλλήλους κρίνονται κατάλληλοι και 
απολύονται όσοι κρίνονται ακατάλληλοι. Στην απόφα¬ 
ση της απόλυσης πρέπει να περιέχεται η αιτιολογία της 
κρίσης για την ακαταλληλότητατου υπαλλήλου. Η από¬ 
φαση του Δ.Σ. πρέπει να εκδοθεί μέσα σε δύο μήνες από 
τη συμπλήρωση της δοκιμαστικής υπηρεσίας, αλλιώς ο 
υπάλληλος καθίσταται τακτικός. 

2. Κατά τη δοκιμαστική υπηρεσία ο υπάλληλος υπο- 
χρεούται να συμμετέχει σε όλα τα εκπαιδευτικά και 
επιμορφωτικά προγράμματα του Ι.ΝΕ.ΔΙ.ΒΙ.Μ. για την 
απόκτηση πρόσθετης γνώσης. 

Άρθρο 19 

Μισθολογική Κατάταξη και Εξέλιξη 

1. Για τη Μισθολογική κατάταξη και εξέλιξη του προ¬ 
σωπικού εφαρμόζονται οι διατάξεις των άρθρων 7 κ. 
επ. του ν. 4354/2015, όπως αυτές κάθε φορά ισχύουν. 

2. Για την αναγνώριση προϋπηρεσίας, εφαρμόζονται 
κατ' αναλογία οι διατάξεις που ισχύουν για το Δημόσιο 
Τομέα. Η πράξη αναγνώρισης πραγματοποιείται με Από¬ 
φαση του Διοικητικού Συμβουλίου του Ι.ΝΕ.ΔΙ.ΒΙ.Μ., μετά 
από εισήγηση της Διεύθυνσης Διοικητικών και Οικονο¬ 
μικών Υπηρεσιών. 

3. Για την αναγνώριση της συνάφειας των μεταπτυχια¬ 
κών τίτλων σπουδών και των Διδακτορικών Διπλωμάτων, 
εφαρμόζονται κατ'αναλογία οι διατάξεις που ισχύουν για 
το ΔημόσιοΤομέα. Η πράξη αναγνώρισης πραγματοποι¬ 
είται με Απόφαση του Διοικητικού Συμβουλίου του Ι.ΝΕ. 
ΔΙ.ΒΙ.Μ., μετά από εισήγηση της Διεύθυνσης Διοικητικών 
και Οικονομικών Υπηρεσιών. 

Άρθρο 20 

Καθήκοντα και υποχρεώσεις προσωπικού 

1. Το προσωπικό του Ι.ΝΕ.ΔΙ.ΒΙ.Μ. έχει ενδεικτικά τα 
εξής καθήκοντα και υποχρεώσεις: 

α) Να παρέχει τις υπηρεσίες του στην έδρα ή όπου 
αλλού ασκούνται οι δραστηριότητες του Ιδρύματος. 

β) Να τηρεί τους σχετικούς με το Ίδρυμα νόμους, δια¬ 
τάγματα, κανονισμούς, αποφάσεις του Διοικητικού Συμ¬ 
βουλίου και του Προέδρου του Ι.ΝΕ.ΔΙ.ΒΙ.Μ., να υπακούει 
στις εντολές των ανωτέρων του και γενικά στις ειδικές 
εντολές και οδηγίες της υπηρεσίας. 

γ) Να φυλάσσει με επιμέλεια τα έγγραφα και γενικά 
τα στοιχεία που του παραδίδονται για την εκτέλεση της 
υπηρεσίας του. 

δ) Να ενημερώνει αμέσως τον προϊστάμενό του αν για 
λόγους ασθένειας ή για άλλη σοβαρή αιτία κωλύεται να 
προσέλθει στην υπηρεσία. 

ε) Ο υπάλληλος εκτελεί τα καθήκοντα του κλάδου ή 
της ειδικότητάς του. Σε περιπτώσεις επιτακτικών ανα¬ 
γκών του Ιδρύματος που δεν μπορούν να καλυφθούν 
με άλλο τρόπο, επιτρέπεται κατ' εξαίρεση να ανατίθε¬ 
νται στον υπάλληλο, με σύμφωνη γνώμη του, ομότιμα 
ή συναφή καθήκοντα άλλου κλάδου ή ειδικότητας. Σε 
κάθε περίπτωση η ανάθεση σε υπάλληλο καθηκόντων 
άλλου κλάδου ή ειδικότητας, έχει πρόσκαιρο και παρο¬ 
δικό χαρακτήρα και δεν δύναται να υπερβαίνει τον εύ¬ 
λογο χρόνο που απαιτείται για την κάλυψη των ως άνω 
επιτακτικών αναγκών. 

στ) Να τηρεί την επιβαλλόμενη εχεμύθεια για γεγονότα 
και πληροφορίες που αναφέρονται στο Ίδρυμα. 

ζ) Να μην επιλαμβάνεται επιλύσεως ζητήματος, είτε 
ατομικά, είτε μετέχοντας σε συλλογικό όργανο, για το 
οποίο έχει πρόδηλο συμφέρον αυτός ή συγγενής του εξ 
αίματος ή αγχιστείας μέχρι και τετάρτου βαθμού. 

η) Να σέβεται τους συναδέλφους του και να συνερ¬ 
γάζεται μαζί τους για την προαγωγή του έργου και την 
ευόδωση του έργου του Ι.ΝΕ.ΔΙ.ΒΙ.Μ. 

θ) Να συμπερκρέρεται και να αντιμετωπίζει με ευπρέ¬ 
πεια και κατανόηση τους πολίτες και να εξετάζει με προ¬ 
θυμία και χωρίς καθυστέρηση τα αιτήματά τους. 

2. Οι υπάλληλοι είναι υπεύθυνοι για την εκτέλεση των 
υπηρεσιακών τους καθηκόντων και την νομιμότητα των 
ενεργειών τους. Υπάλληλος στον οποίο δόθηκαν αρμοδί- 
ως οδηγίες ή εντολές που θεωρεί παράνομες, οφείλει να 
το επισημάνει σ' εκείνον που τις έδωσε και σε περίπτω¬ 
ση που αυτός επιμένει, οι εντολές ή οι οδηγίες δίνονται 
εγγράφως και ο υπάλληλος είναι υποχρεωμένος να τις 
εκτελέσει και να εκθέσει εγγράφως τις αντιρρήσεις του. 

Στην περίπτωση αυτή, κάθε ευθύνη ανήκει σε αυτόν 
που έδωσε τις εντολές και ο υπάλληλος απαλλάσσεται 
από κάθε ευθύνη έναντι οποιουδήποτε. Η εντολή ή η 
οδηγία δεν καθίσταται νόμιμη από το γεγονός ότι ο 
υπάλληλος οφείλει να υπακούσει σ' αυτή. 

3. Υπάλληλος στον οποίο δόθηκαν αρμοδίως εντολές ή 
οδηγίες προδήλως παράνομες, οφείλει να το επισημάνει 
σ' εκείνον που τις έδωσε και σε περίπτωση που αυτός 
επιμένει, οι οδηγίες ή οι εντολές δεν εκτελούνται και είναι 
υποχρεωμένος να αναφέρει τις αντιρρήσεις του, χωρίς 


αναβολή εγγράφως, σε κείνον που έδωσε την εντολή με 
κοινοποίηση στον άμεσο Προϊστάμενο του. Σε αντίθετη 
περίπτωση, είναι συνυπεύθυνος και φέρει ακέραια την 
ευθύνη, εφόσον είναι σε θέση να γνωρίζει το πρόδηλα 
παράνομο των οδηγιών - εντολών. 

4. Υπάλληλος που έχει αντίθετη γνώμη για ενέργεια 
για την οποία είναι αναγκαία η προσυπογραφή ή θεώ¬ 
ρησή της, οφείλει για να απαλλαγεί από την ευθύνη, να 
διατυπώσει εγγράφως την αντίθεσή του αυτή. Η απλή 
παράλειψη επιβαλλόμενης προσυπογραφής ή θεώρη¬ 
σης ενέργειας, δεν απαλλάσσει τον υπεύθυνο για την 
ενέργεια αυτή. 

5. Οι προϊστάμενοι οφείλουν να προσυπογράφουν τα 
έγγραφα αρμοδιότητάς τους, που δεν εκδίδονται με την 
υπογραφή τους. Αν διαφωνούν οφείλουν να διατυπώ¬ 
σουν επί του εγγράφου τις τυχόν αντιρρήσεις τους. Αν 
το υπογράψουν χωρίς διατύπωση αντίρρησης, θεωρείται 
ότι συμφωνούν. 

6. Οι υπάλληλοι οφείλουν να γνωρίζουν αμέσως και 
εγγράφως στο Ίδρυμα την εκάστοτε διεύθυνση κατοικί¬ 
ας τους καθώς και κάθε μεταβολή στην προσωπική και 
οικογενειακή τους κατάσταση, εφόσον αυτή έχει σχέση 
με την μισθολογική ή υπηρεσιακή τους κατάσταση. 

7. Το Δ.Σ. του Ι.ΝΕ.ΔΙ.ΒΙ.Μ. με απόφασή του παρέχει 
πλήρη νομική κάλυψη και αρωγή, εφόσον απαιτείται, 
στους τακτικούς υπαλλήλους οι οποίοι εμφανίζονται 
ενώπιον αστυνομικών, εισαγγελικών και ανακριτικών ή 
δικαστικών αρχών με οποιαδήποτε ιδιότητα, για υποθέ¬ 
σεις που έχουν σχέση με τη εκτέλεση των καθηκόντων 
τους, ή εξουσιοδοτήθηκαν να χειριστούν και τα εκτέλε- 
σαν σύμφωνα με το νόμο, τον Κανονισμό και τις εντολές 
της διοίκησης. 

Άρθρο 21 

Αστική ευθύνη 

Ί. Ο υπάλληλος ευθύνεται έναντι του Ι.ΝΕ.ΔΙ.ΒΙ.Μ. για 
κάθε θετική ζημιά την οποία προξένησε σε αυτό από 
δόλο ή βαρεία αμέλεια κατά την εκτέλεση των καθηκό¬ 
ντων του. Ο υπάλληλος ευθύνεται επίσης για την απο¬ 
ζημίωση την οποία κατέβαλε το Ι.ΝΕ.ΔΙ.ΒΙ.Μ. σε τρίτους 
για παράνομες πράξεις ή παραλείψεις του για την εκτέ¬ 
λεση των καθηκόντων του, εφόσον οφείλονται σε δόλο 
ή βαριά αμέλεια. Ο υπάλληλος δεν ευθύνεται έναντι των 
τρίτων για τις ανωτέρω πράξεις ή παραλείψεις του. 

2. Αν περισσότεροι υπάλληλοι προξένησαν από κοινού 
ζημιά στο Ι.ΝΕ.ΔΙ.ΒΙ.Μ. ευθύνονται εις ολόκληρο κατά τις 
διατάξεις του αστικού δικαίου. 

3. Η αξίωση του Ι.ΝΕ.ΔΙ.ΒΙ.Μ. για αποζημίωση έναντι 
υπαλλήλων του στις περιπτώσεις της παρ. 1, παραγρά¬ 
φεται σε πέντε (5) έτη. Στην περίπτωση του πρώτου εδα¬ 
φίου της παρ. 1, η πενταετία αρχίζει αφότου επήλθε η 
ζημιά και στη περίπτωση του δεύτερου εδαφίου, αφότου 
το Ι.ΝΕ.ΔΙ.ΒΙ.Μ. κατέβαλε την αποζημίωση. 

4. Ειδικές διατάξεις για την προσωπική αστική ευθύνη 
των υπαλλήλων έναντι των τρίτων διατηρούνται σε ισχύ. 

Άρθρο 22 

Ωράριο εργασίας - Αργίες - Υπερωριακή Εργασία 

1. Το ωράριο εργασίας των εργαζομένων στο Ι.ΝΕ. 
ΔΙ.ΒΙ.Μ. καθορίζεται με απόφαση του Δ.Σ. σύμφωνα με 

τις εκάστοτε ισχύουσες διατάξεις της εργατικής νομο¬ 
θεσίας, για κάθε κατηγορία εργαζομένων, είναι συνεχές 
και οι εργαζόμενοι οφείλουν να το τηρούν με ακρίβεια. 

Εφόσον εξαιρετικές υπηρεσιακές ανάγκες το επιβάλ¬ 
λουν, η έναρξη και η λήξη του ωραρίου εργασίας μπορεί 
να ορίζεται διαφορετικά για μέρος του προσωπικού στον 
οποίο πρέπει να ανακοινώνεται η εξαιρετική υπηρεσιακή 
ανάγκη. 

Εάν υπάλληλος εργάσθηκε την επόμενη εργάσιμη 
ημέρα του πενθημέρου εργασίας, του χορηγείται υπο¬ 
χρεωτικά άλλη ημέρα απουσίας με αποδοχές, την οποία 
επιλέγει ο ίδιος εντός διαστήματος δέκα πέντε εργάσι¬ 
μων ημερών. 

2. Ημέρες αργίας είναι εκείνες που ορίζονται για τις 
δημόσιες υπηρεσίες. 

3. Η καθιέρωση εργασίας με αμοιβή πέρα από το 
κανονικό ωράριο ή κατά τις εξαιρέσιμες ημέρες ή τις 
νυκτερινές ώρες, επιτρέπεται για την αντιμετώπιση έκτα¬ 
κτων, εποχιακών, απρόβλεπτων ή ειδικών υπηρεσιακών 
αναγκών, σύμφωνα με τις εκάστοτε ισχύουσες διατάξεις 
για τα Ν.Π.Ι.Δ.. 

Άρθρο 23 

Τόπος εργασίας 

1 .Τόπος εργασίας για το προσωπικό του Ι.ΝΕ.ΔΙ.ΒΙ.Μ. 
θεωρείται κάθε χώρος δραστηριότηταςτου Ι.ΝΕ.ΔΙ.ΒΙ.Μ. 

2. Το προσωπικό του Ι.ΝΕ.ΔΙ.ΒΙ.Μ. υποχρεούται να προ¬ 
σφέρει υπηρεσία σε κάθε χώρο δραστηριοτήτων του 
Ι.ΝΕ.ΔΙ.ΒΙ.Μ. τηρουμένων των διατάξεων του παρόντος 
Κανονισμού. 

Άρθρο 24 

Αποδοχές προσωπικού 

Για τις αποδοχές τόσο του τακτικού όσο και του έκτα¬ 
κτου προσωπικού εφαρμόζονται οι εκάστοτε ισχύουσες 
διατάξεις για τα Ν.Π.Ι.Δ.του ευρύτερου Δημόσιου Τομέα. 

Άρθρο 25 

Άλλες παροχές 

Το Δ.Σ. του Ι.ΝΕ.ΔΙ.ΒΙ.Μ. δύναται να αποφασίσει τη 
χορήγηση παροχών στο προσωπικό του Ιδρύματος, σε 
περίπτωση και μόνον που αυτές δεν προσκρούουν σε 
διάταξη νόμου. Η χορήγηση των παροχών αυτών θα γί¬ 
νεται βάσει συστήματος αξιολόγησης (επίτευξης στόχων 
κ.λπ.). 

Άρθρο 26 

Όροι υγιεινής και ασφάλειας 

Γ ια τους όρους υγιεινής και ασφάλειας του χώρου ερ¬ 
γασίας και για τον έλεγχο της τήρησής τους έχουν ανά¬ 
λογη εφαρμογή οι ισχύουσες διατάξεις περί υγιεινής 
και ασφάλειας για τα Ν.Π.Ι.Δ. του ευρύτερου Δημόσιου 
Τομέα. 

ΑΔΕΙΕΣ ΠΡΟΣΩΠΙΚΟΥ 

Άρθρο 27 

Κανονικές άδειες 

Ί.Το προσωπικό του Ιδρύματος δικαιούται κανονική 
άδεια απουσίας με πλήρεις αποδοχές, η οποία χορηγεί¬ 
ται σύμφωνα με τις ισχύουσες διατάξεις της εργατικής 
νομοθεσίας. 


2. Δεκαπέντε (15) ημέρες από την κανονική άδεια χο¬ 
ρηγούνται υποχρεωτικά, εφόσον το ζητήσει ο υπάλλη¬ 
λος, μέσα στην περίοδο 15 Μάίου -15 Οκτωβρίου. 

3. Οι κανονικές άδειες μπορούν να χορηγούνται και 
τμηματικά λόγω υπηρεσιακών αναγκών ή με αίτηση του 
υπαλλήλου. 

4. Η κανονική άδεια μπορεί να μη χορηγείται, να περι¬ 
ορίζεται ή να ανακαλείται, για να αντιμετωπιστούν συ¬ 
γκεκριμένες έκτακτες ανάγκες του Ι.ΝΕ.ΔΙ.ΒΙ.Μ. Ειδικά 
για την ανάκληση λαμβάνεται υποχρεωτικά υπόψη και 
η δυνατότητα του υπαλλήλου να επιστρέφει στην εργα¬ 
σία του, ενώ σε κάθε περίπτωση θα καταβάλλονται οι 
δαπάνες στις οποίες υποβλήθηκε ο υπάλληλος εξαιτίας 
της ανάκλησης, περιορισμού ή μη χορήγησης. 

5. Η κανονική άδεια χορηγείται εντός εκάστου ημε¬ 
ρολογιακού έτους απαγορευμένης της μεταφοράς της 
στο επόμενο έτος. Ο τακτικός υπάλληλος που δε ζήτησε, 
με γραπτή αίτησή του, κανονική άδεια μέχρι την 31η 
Οκτωβρίου εκάστου έτους, καλείται από το Ι.ΝΕ.ΔΙ.ΒΙ.Μ. 
να λάβει την άδειά του στο επόμενο δίμηνο μέχρι τη 
λήξη του έτους. 

6. Στην περίπτωση που ο υπάλληλος δεν ορίσει το 
χρόνο χορήγησης της αδείας του, το Ι.ΝΕ.ΔΙ.ΒΙ.Μ. με την 
επιφύλαξη της παρ. 4 του άρθρου αυτού, ορίζει το χρόνο 
χορήγησης και με απόφασή του χορηγεί υποχρεωτικά 
την άδεια μέχρι τη λήξη του έτους. 

7. Από το χρόνο της κανονικής άδειας αφαιρείται ο 
χρόνος κάθε αδικαιολόγητης απουσίας μέσα στο ίδιο 
ημερολογιακό έτος. 

8. Σε περίπτωση αδικαιολόγητης υπέρβασης της κανο¬ 
νικής άδειας ο υπάλληλος πέραν των τυχόν πειθαρχικών 
συνεπειών, στερείται των αποδοχών του για τις ημέρες 
της υπέρβασης. 

Άρθρο 28 

Άδειες άνευ αποδοχών 

1. Για ειδικούς λόγους επιτρέπεται, με πράξη του Προ¬ 
έδρου η χορήγηση στον υπάλληλο, μετά από αίτησή 
του, άδειας άνευ αποδοχών, εφόσον οι ανάγκες της 
υπηρεσίας το επιτρέπουν. Η άδεια αυτή δεν μπορεί να 
υπερβεί τις είκοσι δύο (22) εργάσιμες ημέρες εντός του 
ίδιου ημερολογιακού έτους. 

2. Υπάλληλοι, των οποίων οι σύζυγοι υπηρετούν στο 
εξωτερικό σε ελληνική υπηρεσία του δημοσίου, νομικού 
προσώπου δημοσίου δικαίου ή άλλου φορέα της Ευ¬ 
ρωπαϊκής Ένωσης ή σε διεθνή Οργανισμό, στον οποίο 
μετέχει και η Ελλάδα, δικαιούνται να πάρουν άδεια χω¬ 
ρίς αποδοχές μέχρι έξι (6) έτη συνεχώς ή και τμηματι¬ 
κά, εφόσον έχουν συμπληρώσει πενταετή πραγματική 
υπηρεσία. 

4. Στον υπάλληλο που αποδέχεται θέση στην Ευρωπα¬ 
ϊκή Ένωση ή σε διεθνή Οργανισμό, στον οποίο μετέχει η 
Ελλάδα, χορηγείται μετά από απόφαση του Διοικητικού 
Συμβουλίου άδεια χωρίς αποδοχές μέχρι τρία (3) έτη, η 
οποία μπορεί να παραταθεί με την ίΔιά διαδικασία για 
μία ακόμα τριετία. Αν ο υπάλληλος δεν εμφανιστεί να 
αναλάβει καθήκοντα μέσα σε 15 ημέρες από τη λήξη 
της άδειας, θεωρείται ότι παραιτήθηκε αυτοδικαίως από 
την υπηρεσία, από την ημερομηνία λήξης της αδείας. 

5.0 χρόνος της άδειας άνευ αποδοχών αποτελεί χρόνο 
πραγματικής υπηρεσίας για κάθε συνέπεια μόνο στις 
περιπτώσεις των προηγουμένων παραγράφων 1 και 4. 

6. Κατά τη διάρκεια της άδειας των παραγράφων 1 
και 4, ο υπάλληλος υποχρεούται να καταβάλλει όλες τις 
νόμιμες κρατήσεις οι οποίες αντιστοιχούν στις μηνιαίες 
αποδοχές τους και αναλογούν στον εργαζόμενο και στον 
εργοδότη για κύρια και επικουρική ασφάλιση προςτους 
ασφαλιστικούς φορείς και τα ταμεία πρόνοιας. 

Άρθρο 29 

Άδειες μητρότητας 

1. Στις υπαλλήλους οι οποίες κυοφορούν χορηγείται 
άδεια μητρότητας με πλήρεις αποδοχές δύο (2) μήνες 
πριν και τρεις (3) μήνες μετά τον τοκετό. Η άδεια λόγω 
κυοφορίας χορηγείται ύστερα από βεβαίωση του θερά¬ 
ποντα ιατρού για τον πιθανολογούμενο χρόνο τοκετού. 

2. Όταν ο τοκετός πραγματοποιείται σε χρόνο μετα¬ 
γενέστερο από αυτόν που είχε πιθανολογηθεί αρχικά, η 
άδεια που είχε χορηγηθεί παρατείνεται μέχρι την πραγ¬ 
ματική ημερομηνία του τοκετού, χωρίς αυτή η παράτα¬ 
ση να συνεπάγεται αντίστοιχη μείωση του χρόνου της 
άδειας που χορηγείται μετά τον τοκετό, όταν ο τοκετός 
πραγματοποιηθεί σε χρόνο προγενέστερο από αυτόν 
που αρχικά είχε πιθανολογηθεί, το υπόλοιπο της άδειας 
χορηγείται μετά τον τοκετό ώστε να εξασφαλιστεί συνο¬ 
λικός χρόνος πέντε (5) μηνών. 

3. Στις κυοφορούσες υπαλλήλους που έχουν ανάγκη 
ειδικής θεραπείας, μετά την εξάντληση της αναρρωτικής 
άδειας με αποδοχές, χορηγείται κανονική άδεια κυοφορί¬ 
ας με αποδοχές, μετά από βεβαίωση θεράποντος ιατρού 
και διευθυντή γυναικολογικής ή μαιευτικής κλινικής ή 
τμήματος δημοσίου νοσηλευτικού ιδρύματος. 

4. Στους υπαλλήλους που υιοθετούν τέκνο χορηγείται 
άδεια τριών (3) μηνών με πλήρεις αποδοχές εντός του 
πρώτου εξαμήνου μετά την περαίωση της διαδικασίας 
της υιοθεσίας, εφόσον το υιοθετημένο τέκνο είναι ηλι¬ 
κίας έως τριών (3) ετών. 

5. Επιδόματα λόγω κύησης και λοχείας, που καταβλή¬ 
θηκαν στην υπάλληλο λόγω υποχρεωτικής ασφάλισης 
σε ασφαλιστικούς οργανισμούς, εκπίπτουν με τις απο¬ 
δοχές που καταβάλλονται κατά την διάρκεια της άδειας 
μητρότητας. 

Άρθρο 30 

Αναρρωτικές άδειες 

1. Απουσία του εργαζόμενου από τα καθήκοντά του 
λόγω ασθένειας, η οποία βεβαιώνεται αρμοδίως από τον 
ασφαλιστικό φορέα, θεωρείται δικαιολογημένη. 

2. Εάν η ασθένεια είναι διάρκειας μέχρι και τριών (3) 
ημερών, για τις οποίες ο ασφαλιστικός φορέας δεν κα¬ 
ταβάλλει στον εργαζόμενο επίδομα ασθένειας, το Ι.ΝΕ. 
ΔΙ.ΒΙ.Μ. καταβάλλει σ' αυτόν το σύνολο των δικαιουμέ- 
νων για το διάστημα της απουσίας των αποδοχών. Για 
τέτοιας μορφής απουσίες (ολιγοήμερες μέχρι και τριών 
ημερών)του εργαζόμενου, το Ι.ΝΕ.ΔΙ.ΒΙ.Μ. καταβάλλει 
στον εργαζόμενο αποδοχές και συνολικά για πέντε τρι¬ 
ήμερα, ήτοι δέκα πέντε (15)συνολικά ημέρες κατά ημε¬ 
ρολογιακό έτος. 


3. Εάν η λόγω ασθένειας απουσία του εργαζόμενου 
είναι μεγαλύτερης διάρκειας (πέραν των τριών ημερών), 
το Ι.ΝΕ.ΔΙ.ΒΙ.Μ. καταβάλλει στον εργαζόμενο πλήρεις 
αποδοχές για όλο το διάστημα της ασθένειας και μέχρι 
τρεις (3)μήνες, εφόσον δεν έχει συμπληρώσει υπηρεσία 
ενός έτους στο Ι.ΝΕ.ΔΙ.ΒΙ.Μ., μέχρι έξι (6) μήνες δε για 
κάθε άλλη περίπτωση. 

4. Στον υπάλληλο που απέχει από την εργασία του 
λόγω ασθένειας βραχείας διάρκειας, με βάση γνωμάτευ¬ 
ση ιατρού του οικείου ασφαλιστικού φορέα, χορηγείται 
μετά από αίτησή του αναρρωτική άδεια απουσίας με 
πλήρεις αποδοχές. 

Επιδόματα ασθένειας που του καταβλήθηκαν από τον 
οικείο ασφαλιστικό φορέα, εκπίπτουν από τις αποδοχές 
του. 

5. Ως ασθένεια βραχείας διάρκειας θεωρείται η ασθέ¬ 
νεια που διαρκεί μέχρι έξι μήνες. 

Σε περιπτώσεις δυσίατων νοση μάτων, όπως αυτά προσ¬ 
διορίζονται στην υπ'αριθμ. ΥΙ/ΓΠ/ΟΙΚ. 16884/12.10.2001 
απόφαση του Υπουργού Υγείας - Πρόνοιας, όπως αυτή 
ισχύει κάθε φορά, τα παραπάνω όρια καθορίζονται στο 
διπλάσιο. 

Η διάρκεια της άδειας ασθένειας για ατύχημα που έγινε 
κατά την εκτέλεση της υπηρεσίας μπορεί να φτάσει μέχρι 
και τους δώδεκα (12) μήνες. 

6. Για την χορήγηση αναρρωτικής άδειας εφαρμόζο¬ 
νται οι σχετικές διατάξεις του οικείου ασφαλιστικού φο¬ 
ρέα στον οποίο είναι ασφαλισμένος ο υπάλληλος, όπως 
κάθε φορά ισχύουν. 

7. Σε εργαζόμενο, ο οποίος δεν έχει συμπληρώσει τις 
προϋποθέσεις για ιατροφαρμακευτική περίθαλψη (έλ¬ 
λειψη βιβλιαρίου ασθένειας), σε περίπτωση ασθένειας 
καταβάλλονται οι αποδοχές για χρονικό διάστημα όσο 
ο απαιτούμενος χρόνος έκδοσης βιβλιαρίου ασθένειας. 

8. Βραχυχρόνιες αναρρωτικές άδειες χορηγούνται με 
γνωμάτευση θεράποντος ιατρού έως οκτώ (8) ημέρες 
κατ' έτος. 

Άρθρο 31 

Άδειες εκπαίδευσης και επιμόρφωσης 

1. Στους υπαλλήλους που είναι, σπουδαστές ή φοιτη¬ 
τές προπτυχιακοί ή μεταπτυχιακοί σε σχολεία και ιδρύ¬ 
ματα και των τριών βαθμιδών εκπαίδευσης, χορηγείται 
εξεταστική άδεια όταν το αντικείμενο είναι συναφές με 
αυτό της εργασίας τους στο Ι.ΝΕ.ΔΙ.ΒΙ.Μ. 

2. Η εξεταστική άδεια είναι διάρκειας τριάντα εργα¬ 
σίμων ημερών κατ' ανώτατο όριο ανεξάρτητα από το 
χρόνο προηγούμενης απασχόλησης του εργαζομένου, 
σύμφωνα με την υπουργική απόφαση 33894/98 όπως 
κάθε φορά ισχύει. Για τις δέκα τέσσερις (14) πρώτες 
εργάσιμες ημέρες της ως άνω αδείας καταβάλλονται 
αποδοχές ενώ οι λοιπές ημέρες αποτελούν άδεια άνευ 
αποδοχών. Η άδεια αυτή χορηγείται υποχρεωτικά συνε¬ 
χώς ή τμηματικά κατά την εξεταστική περίοδο που τη 
ζητάει ο ενδιαφερόμενος. Δεν χορηγείται εξεταστική 
για σπουδές προς απόκτηση δεύτερου τίτλου της ίδιας 
βαθμίδας εκπαίδευσης. 

3. Στους τακτικούς υπαλλήλους που έχουν πενταετή 
τουλάχιστον πραγματική υπηρεσία, μπορεί να χορηγεί- 

ται μετά από αίτησή τους με απόφαση του Δ.Σ του Ι.ΝΕ. 
ΔΙ.ΒΙ.Μ. εκπαιδευτική άδεια απουσίας με αποδοχές για 
την ημεδαπή ή την αλλοδαπή. Η εκπαιδευτική άδεια συ¬ 
νολικά δεν μπορεί να υπερβαίνει την τριετία, χορηγείται 
δε για παρακολούθηση σπουδών οι οποίες είναι απόλυτα 
σχετικές με το έργο του Ιδρύματος και καθορίζονται από 
το Δ.Σ.. 

4. Μετά το τέλος της εκπαιδευτικής αδείας ο υπάλλη¬ 
λος υποχρεούται να υπηρετήσει, στο Ι.ΝΕ.ΔΙ.ΒΙ.Μ. χρόνο 
ίσο με το τριπλάσιο του χρόνου της άδειας. Σε περίπτωση 
αθέτησηςτης υποχρέωσης αυτής οφείλει να επιστρέφει 
εντός τριμήνου τις αποδοχές, τα οδοιπορικά έξοδα και 
τα δικαιώματα εγγραφής, κλπ που έλαβε. 

5. Άδεια επιμόρφωσης σε αντικείμενα απόλυτα σχετικά 
με το έργο του Ιδρύματος που καθορίζονται από το Δ.Σ. 
μπορεί να χορηγείται σε υπαλλήλους που μετέχουν: 

α. Σε διαγωνισμούς για να πάρουν υποτροφία ή να 
επιλεγούν για φοίτηση σε κύκλους μεταπτυχιακών σπου¬ 
δών. Η άδεια αυτή χορηγείται μέχρι μία φορά κάθε ημε¬ 
ρολογιακό έτος. 

β. Σε συνέδρια, συνδιασκέψεις, σεμινάρια και κάθε εί¬ 
δους συναντήσεις επιστημονικού χαρακτήρα στο εσω¬ 
τερικό ή το εξωτερικό. 

γ. Σε προγράμματα επιμόρφωσης που οργανώνονται 
από το Ι.ΝΕ.ΔΙ.ΒΙ.Μ. ή από φορέα που έχει επιλεγεί από 
το Ι.ΝΕ.ΔΙ.ΒΙ.Μ. 

6. Η άδεια επιμόρφωσης χορηγείται με πλήρεις απο¬ 
δοχές, είναι ίση με τη διάρκεια του επιμορφωτικού προ¬ 
γράμματος αυξημένης κατά τις ημέρεςτις αναγκαίες για 
την μετάβαση και επιστροφή του υπαλλήλου, οι οποίες 
δεν μπορεί να υπερβαίνουν τις δύο. Η άδεια επιμόρφω¬ 
σης χορηγείται με απόφαση του Διοικητικού Συμβουλίου 
του Ιδρύματος. 

Άρθρο 32 

Συνδικαλιστικές άδειες 

1. Στους υπαλλήλους μέλη του Διοικητικού Συμβουλί¬ 
ου, των συνδικαλιστικών οργανώσεων του προσωπικού 
του Ιδρύματος καθώς και στους αντιπροσώπους στις 
δευτεροβάθμιες και τριτοβάθμιες συνδικαλιστικές οργα¬ 
νώσεις, χορηγείται άδεια απουσίας για την διευκόλυνση 
της άσκησης των συνδικαλιστικών καθηκόντων τους. 

2. Οι όροι, οι προϋποθέσεις και η διάρκεια των συν¬ 
δικαλιστικών αδειών ρυθμίζονται από τις διατάξεις της 
εργατικής νομοθεσίας (ν. 1264/1982 άρθρο 17) όπως 
τροποποιείται και ισχύει. 

Άρθρο 33 

Άλλες άδειες απουσίας 

1. Στις μητέρες υπαλλήλους ο χρόνος εργασίας μειώ¬ 
νεται κατά δύο (2) ώρες ημερησίως, εφόσον έχουν τέκνα 
ηλικίας έως δύο (2) ετών, και κατά μία (1) ώρα, εφόσον 
έχουν τέκνα ηλικίας από δύο (2) έως τεσσάρων (4) ετών. 

Οι μητέρες υπάλληλοι δικαιούνται εννέα (9) μήνες 
άδεια με αποδοχές για ανατροφή παιδιού, εφόσον δεν 
κάνουν χρήση του κατά το προηγούμενο εδάφιο μειω¬ 
μένου ωραρίου. 

Στις περιπτώσεις παιδιών με ειδικές ανάγκες η παρα¬ 
πάνω άδεια της μιας ώρας παρατείνεται μέχρι της συ- 


μπλήρωσηςτου τρίτου έτουςτηςηλικίαςτους, μετά από 
σχετική βεβαίωση ιατρού κρατικού νοσοκομείου. 

Οι άδειες της παρούσας παραγράφου χορηγούνται 
στον πατέρα εφόσον η μητέρα δεν ζει ή δεν διαμένει με 
τα τέκνα ή δεν έχει την επιμέλεια ή απουσιάζει μακρο¬ 
χρόνια από τη οικογενειακή κατοικία ή δε δικαιούται την 
ίΔιά άδεια ή δεν κάνει χρήση αυτής. 

Στην περίπτωση κατά την οποία και οι δύο σύζυγοι 
υπηρετούν στο Ι.ΝΕ.ΔΙ.ΒΙ.Μ. η ανωτέρω άδεια χορηγείται 
στον έναν από τους δύο. 

2. Οι υπάλληλοι δικαιούνται ανεξάρτητα από την 
άδεια χωρίς αποδοχές, που προβλέπει το άρθρο 28, ή 
άλλη άδεια που χορηγείται με άλλες ειδικές διατάξεις, 
να τους χορηγείται άδεια χωρίς αποδοχές ως έξι ημέρες 
για κάθε ημερολογιακό έτος, αν τα παιδιά ή άλλα μέλη 
της οικογένειάςτους, όπως αυτά προσδιορίζονται στην 
παράγραφο 3 του παρόντος , είναι άρρωστα. Η άδεια 
αυτή είναι δυνατό να χορηγείται εφάπαξ ή τμηματικά και 
να αυξάνεται σε οκτώ ημέρες, αν ο δικαιούχος προστα¬ 
τεύει δύο παιδιά και σε δέκα τέσσερις αν ο δικαιούχος 
προστατεύει περισσότερα από δύο παιδιά (άρθρο 11 
ΕΓΣΣΕ 2000-2001, άρθρο 7 ν. 1483/1984, άρθρο 22 
ν. 3488/2006, άρθρο 5 ΕΓΣΣΕ 2008-2009). 

3. Για την εφαρμογή της παραγράφου 2 του παρόντος 
ως παιδιά ή μέλη της οικογένειας θεωρούνται: 

α. Τα παιδιά φυσικά ή υιοθετημένα, εφόσον οι γονείς 
έχουν την επιμέλειά τους μέχρι την ενηλικίωση τους. 

β. Τα παιδιά και μετά την ενηλικίωση τους, εφόσον 
έχουν αποδεδειγμένα ανάγκη από ειδική φροντίδα για 
λόγους βαριάς ή χρόνιας ασθένειας ή αναπηρίας. 

γ. Οι σύζυγοι εφόσον για λόγους υγείας, βαριάς ή χρό¬ 
νιας ασθένειας δεν μπορούν να αυτοεξυπηρετηθούν. 

δ. Οι γονείς και άγαμοι αδελφοί ή αδελφές που για 
λόγους υγείας, βαριά ή χρόνια ασθένεια ή αναπηρία ή 
ηλικία δεν μπορούν να αυτοεξυπηρετηθούν, εφόσον οι 
υπάλληλοι έχουν τη φροντίδα τους. 

4. Η αδυναμία αυτοεξυπηρέτησης λόγω ασθένειας 
αποδεικνύεται με γνωμάτευση ιατρού κρατικού νοσο¬ 
κομείου. 

5. Στους υπαλλήλους χορηγούνται τρεις (3) εργάσι¬ 
μες ημέρες άδειας με αποδοχές λόγω αιμοδοσίας και 
πέντε (5) εργάσιμες ημέρες άδειας με αποδοχές λόγω 
πλασματαφαίρεσης. 

6. Στους υπαλλήλους χορηγούνται πέντε (5) εργάσιμες 
ημέρες άδεια με αποδοχές σε περίπτωση τέλεσης του 
γάμου τους. 

7. Σε περίπτωση θανάτου συζύγου ή συγγενούς του 
υπαλλήλου μέχρι δευτέρου βαθμού χορηγείται άδεια 
απουσίας τριών (3) ημερών με αποδοχές. 

8. Στους υπαλλήλους που έχουν τέκνα, τα οποία πα¬ 
ρακολουθούν μαθήματα στοιχειώδους ή μέσης εκπαί¬ 
δευσης, δικαιούνται να απουσιάζουν ορισμένες ώρες 
ή ολόκληρη την ημέρα από την εργασία τους μέχρι τη 
συμπλήρωση τεσσάρων (4) εργασίμων ημερών κάθε 
ημερολογιακό έτος, για να επισκεφθούν το σχολείο των 
παιδιών τους, με σκοπό την παρακολούθηση της σχολι¬ 
κής τους επίδοσης. Η άδεια απουσίας χορηγείται στον 
ένα από τους δύο γονείς. Αν και οι δύο γονείς υπηρετούν 
στο Ι.ΝΕ.ΔΙ.ΒΙ.Μ. αποφασίζουν με κοινή συμφωνία, κάθε 

φορά, ποιος από τους δύο θα κάνει χρήση αυτού του 
δικαιώματος και για πόσο χρονικό διάστημα που πάντως 
δεν μπορεί συνολικά και για τους δύο γονείς να υπερβαί¬ 
νει τη διάρκεια που ορίζεται στην παρούσα παράγραφο. 

9. Υπάλληλοι που έχουν ανήλικα τέκνα δικαιούνται 
άδεια με αποδοχές έως τέσσερις (4) εργάσιμες ημέρες 
για κάθε ημερολογιακό έτος σε περίπτωση ασθένειας 
των τέκνων τους. Για τους υπαλλήλους που είναι τρίτε- 
κνοι ή πολύτεκνοι, η ως άνω άδεια ανέρχεται σε πέντε 
(5) εργάσιμες ημέρες για κάθε ημερολογιακό έτος. Για 
τους υπαλλήλους που είναι μονογονείς, η ως άνω άδεια 
ανέρχεται σε έξι (6) εργάσιμες ημέρες για κάθε ημερο¬ 
λογιακό έτος (παρ. 1 του άρθρου 31, του ν. 4440/2016 
όπως τροποποιείται και ισχύει). 

10. Όλες οι άδειες του άρθρου αυτού χορηγούνται με 
απόφαση του Προέδρου. 

ΥΠΗΡΕΣΙΑΚΕΣ ΜΕΤΑΒΟΛΕΣ - 
ΜΕΤΑΚΙΝΗΣΕΙΣ ΠΡΟΣΩΠΙΚΟΥ 

Άρθρο 34 
Τήρηση Μητρώου 

1. Στο Ίδρυμα τηρείται προσωπικό μητρώο των υπαλ¬ 
λήλων, στο οποίο περιλαμβάνονται όλα τα στοιχεία τα 
οποία προσδιορίζουν την ατομική, οικογενειακή και 
υπηρεσιακή κατάσταση, σύμφωνα με όσα ορίζονται 
παρακάτω: 

α) τα στοιχεία της ταυτότητας του υπαλλήλου και την 
οικογενειακή του κατάσταση. 

β) τους τίτλους σπουδών ή άλλα τυπικά προσόντα. 

γ) αποφάσεις, έγγραφα ή άλλα στοιχεία που αναφέρο- 
νται στην υπηρεσιακή κατάσταση και δραστηριότητα 
του υπαλλήλου, στα οποία περιλαμβάνονται και οι εκθέ¬ 
σεις αξιολόγησης των ουσιαστικών προσόντων. 

δ) κάθε άλλο στοιχείο που ο υπάλληλος καταθέτει στο 
Ίδρυμα ζητώντας να περιληφθεί στο προσωπικό μητρώο 
του, εφόσον σχετίζεται με την εργασιακή του κατάσταση. 

2. Τα στοιχεία των περιπτώσεων α' και β'της προηγού¬ 
μενης παραγράφου υποβάλλονται από τον υπάλληλο 
κατά την πρόσληψή του, επί αποδείξει της υπηρεσίας 
εάν ζητηθεί από τον υπάλληλο. 

3. Το αρμόδιο Τμήμα του Ι.ΝΕ.ΔΙ.ΒΙ.Μ. αμέσως μετά 
την πρόσληψη του υπαλλήλου, συγκροτεί το προσωπικό 
μητρώο και είναι υπεύθυνο για την τήρηση, την ασφα¬ 
λή φύλαξη και την ενημέρωσή του με όλα τα στοιχεία 
αυτού. Επίσης, το αυτό τμήμα, υποχρεούται να τηρεί, να 
φυλάσσει και να ενημερώνει το προσωπικό μητρώο του 
υπαλλήλου, σύμφωνα με τις διατάξεις των προηγούμε¬ 
νων παραγράφων. Η παράλειψη των υπόχρεων για εφαρ¬ 
μογή του προηγούμενου εδαφίου συνιστά πειθαρχικό 
παράπτωμα. Ο υπάλληλος αμέσως μετά την πρόσληψή 
του, τοποθετείται με απόφαση του Προέδρου, ύστερα 
από πρόταση της Διεύθυνσης Διοικητικών και Οικονομι¬ 
κών Υπηρεσιών, σε κενή οργανική θέση, λαμβανομένων 
υπόψη των τυπικών και ουσιαστικών προσόντων του. 

4. Τα αναγκαία στοιχεία του προσωπικού μητρώου 
τίθενται υπόψη του αρμοδίου οργάνου για την διενέρ¬ 
γεια των μεταβολών της υπηρεσιακής κατάστασης του 
υπαλλήλου. 

5. Από της ισχύος του παρόντος Κανονισμού και εντός 
ενός μηνάς από αυτήν οι τακτικοί υπάλληλοι του Ι.ΝΕ. 


ΔΙ.ΒΙ.Μ. θα κληθούν από την Διεύθυνση Διοικητικών 
και Οικονομικών Υπηρεσιών, Τμήμα Διοίκησης και Ανά¬ 
πτυξης Ανθρώπινου Δυναμικού για να δηλώσουν και να 
συναινέσουν στη συλλογή και στην επεξεργασία των 
προσωπικών τους δεδομένων, και στην περαιτέρω κατα- 
χώρησή τους για στενά υπηρεσιακούς και μόνο λόγους, 
στα μητρώα του Ι.ΝΕ.ΔΙ.ΒΙ.Μ. κατά τα οριζόμενα στον Νέο 
Ευρωπαϊκό Κανονισμό Προστασίας Δεδομένων ΟϋΡΒ. 

Άρθρο 35 

Αλλαγή θέσης εργασίας 

Ι.Το Δ.Σ του Ι.ΝΕ.ΔΙ.ΒΙ.Μ. μπορεί με απόφασή του, 
ύστερα από σχετική εισήγηση του Προέδρου, για να 
καλύψει ανάγκες που τυχόν προκύπτουν, να ανακατα¬ 
νέμει το προσωπικό σε αρμοδιότητες και καθήκοντα με 
βάση τα τυπικά και ουσιαστικά προσόντα τηρουμένων 
των διατάξεων της κείμενης Νομοθεσίας και του παρό¬ 
ντος Κανονισμού. Η ανακατανομή αυτή είναι δυνατόν 
να έχει μόνιμο, ή προσωρινό χαρακτήρα, ανάλογα με 
τις ανάγκες του Ιδρύματος και είναι υποχρεωτική για τον 
υπάλληλο. 

2. Όλες οι παραπάνω αλλαγές θέσης εργασίας μπο¬ 
ρούν να γίνουν κάτω από τις εξής προϋποθέσεις: 

α) Ύπαρξη κενής οργανικής θέσης. 

β) Πρόταση της Διεύθυνσης Διοικητικών και Οικονο¬ 
μικών Υπηρεσιών. 

γ) Εισήγηση του Προέδρου. 

Απόφαση του Διοικητικού Συμβουλίου ή του Προέ¬ 
δρου κατά περίπτωση. 

Άρθρο 36 

Αλλαγή κλάδου ή κατηγορίας 

1. Μετά από αίτηση του ενδιαφερομένου υπαλλήλου 
και εφόσον μετά την πρόσληψή του έχει αποκτήσει τα 
τυπικά προσόντα του κλάδου ανώτερης κατηγορίας είναι 
δυνατή η αλλαγή κατηγορίας υπό την προϋπόθεση ότι 
διαθέτει τα ανάλογα τυπικά και ουσιαστικά προσόντα 
και ότι υφίσταται κενή οργανική θέση. 

2. Μετά από αίτηση του ενδιαφερομένου υπαλλήλου 
και εφόσον αυτός διαθέτει τα τυπικά και ουσιαστικά 
προσόντα που απαιτούνται για άλλο κλάδο της ίδιας 
κατηγορίας είναι δυνατή η αλλαγή του κλάδου εφόσον 
υφίσταται κενή οργανική θέση. 

3. Η αλλαγή κατηγορίας ή κλάδου γίνεται με από¬ 
φαση του Δ.Σ., μετά από εισήγηση του Προέδρου και 
της Διεύθυνσης Διοικητικών και Οικονομικών Υπηρε¬ 
σιών, λαμβανομένων πάντοτε υπόψη του άρθρου 70 
του ν. 3528/2007, σε συνδυασμό με το άρθρο 100 του 
ν. 4472/2017 και τις οικείες διατάξεις του ν. 4354/2015, 
όπως κάθε φορά ισχύουν. 

4. Στους υπαλλήλους που αλλάζουν κλάδο ή κατηγορία 
αναγνωρίζεται η σύμφωνα με τον νόμο προϋπηρεσία τους. 

5. Οι αιτήσεις για αλλαγή κατηγορίας ή κλάδου εξε¬ 
τάζονται κατά προτεραιότητα από ενδεχόμενες νέες 
προσλήψεις. 

Άρθρο 37 

Εκτέλεση υπηρεσίας εκτός έδρας 

1.Το τακτικό και έκτακτο προσωπικό του Ι.ΝΕ.ΔΙ.ΒΙ.Μ. 
μετακινείται εκτός έδρας για την εκτέλεση υπηρεσίας με 
απόφαση Προέδρου. 




Τεύχος Β' 2366/20.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


26463 


2. Το προσωπικό του Ιδρύματος, που μετακινείται, μετά 
από εντολή, εκτός έδρας για την εκτέλεση υπηρεσίας 
δικαιούται οδοιπορικά έξοδα και ειδική αποζημίωση πα¬ 
ραμονής εκτός έδρας, το ύψος των οποίων καθορίζεται 
σύμφωνα με τις ισχύουσες διατάξεις για το Ν.Π.Ι.Δ. του 
Δημόσιου τομέα. 

3. Στο μετακινούμενο για εκτέλεση υπηρεσίας προ¬ 
σωπικό, μπορεί να χορηγείται, με απόφαση Προέδρου, 
προκαταβολή για κάλυψη των εξόδων μετακίνησης και 
παραμονής εκτός έδρας. 

4. Το προσωπικό που μετακινείται εκτός έδρας για εμ¬ 
φάνιση ενώπιον Αστυνομικών, Εισαγγελικών, Ανακριτι- 
κών ή Δικαστικών Αρχών με οποιαδήποτε ιδιότητα για 
υποθέσεις που έχουν σχέση με την υπηρεσία, θεωρείται 
ότι μετακινείται για εκτέλεση υπηρεσίας. Σε περίπτωση 
τελεσίδικης καταδίκης του υπαλλήλου εκτός των άλλων, 
καταλογίζονται σε βάρος του και τα τυχόν έξοδα μετακί¬ 
νησης που κατέβαλε σ' αυτόν το Ι.ΝΕ.ΔΙ.ΒΙ.Μ. 

5. Με απόφαση του Διοικητικού Συμβουλίου ρυθμίζο¬ 
νται κάθε φορά τα θέματα που προκύπτουν από την οδή¬ 
γηση των υπηρεσιακών αυτοκινήτων του Ι.ΝΕ.ΔΙ.ΒΙ.Μ. 
(ασφάλιση αυτοκινήτων και προσωπικού, συντήρηση, 
δαπάνες συντήρησης και κίνησης, εξουσιοδοτήσεις, 
προγραμματισμός κίνηση κ.λπ.). 

ΣΥΣΤΗΜΑ ΑΞΙΟΛΟΓΗΣΗΣ 
ΥΠΑΛΛΗΛΩΝ - ΠΡΟΪΣΤΑΜΕΝΩΝ 

Άρθρο 38 
Γενικές Αρχές 

Η αξιολόγηση του προσωπικού του Ι.ΝΕ.ΔΙ.ΒΙ.Μ. γίνεται 
με εκθέσεις αξιολόγησης και αποβλέπει στην αντικειμε¬ 
νική και αμερόληπτη στάθμιση της επαγγελματικής ικα¬ 
νότητας και καταλληλόλητας των υπαλλήλων σε σχέση 
με το αντικείμενο της εργασίας τους και τα καθήκοντα 
που ασκούν. Ο τύπος και το περιεχόμενο των εκθέσεων 
αξιολόγησης συντάσσεται σύμφωνα με όσα κάθε φορά 
ορίζονται στην ισχύουσα νομοθεσία και τις κείμενες δι¬ 
ατάξεις που διέπουν τον Οργανισμό. 

Άρθρο 39 
Αξιολογητές 

1. Αξιολογητές των υπαλλήλων και των προϊσταμένων 
Τμημάτων είναι οι ο άμεσα ιεραρχικά προϊστάμενος με 
βάση την οργανωτική διάρθρωση του Οργανισμού. Όταν 
δεν υπάρχει δεύτερος ιεραρχικά προϊστάμενος, ως δεύ¬ 
τερος αξιολογητής ορίζεται ο Ανττιπρόεδροςτου Δ.Σ. ή 
ο νόμιμος αναπληρωτής του. 

Στην περίπτωση των προϊσταμένων Διευθύνσεων και 
των Αυτοτελών Οργανωτικών Μονάδων αξιολογητές 
είναι ο Πρόεδρος του Διοικητικού Συμβουλίου του Ι.ΝΕ. 
ΔΙ.ΒΙ.Μ. και ένα μέλος του Δ.Σ. ή οι νόμιμοι αναπληρωτές 
τους. 

2. Ως προϊστάμενοι κατά την έννοια της παραγράφου 
1 νοούνται οι υπάλληλοι με σχέση εργασίας ιδιωτικού 
δικαίου αορίστου χρόνου που κατέχουν θέση στη κο¬ 
ρυφή της οικείας οργανωτικής μονάδας. 

3. Κάθε αξιολογητής υποχρεούται να συντάσσει εκθέ¬ 
σεις αξιολόγησης για όλους τους υπαλλήλους, εφόσον 
προΐστατο αυτών κατά το προηγούμενο έτος για πέντε 


(5) τουλάχιστον μήνες, έστω και αν κατά το χρόνο σύντα¬ 
ξης των εκθέσεων υπηρετεί σε άλλη υπηρεσία. 

Άρθρο 40 

Έκθεση αξιολόγησης 

1. Η έκθεση αξιολόγησης περιλαμβάνει τουλάχιστον: 

α. Τα στοιχεία του υπαλλήλου (επώνυμο, όνομα, πα¬ 
τρώνυμο, κατηγορία και κλάδος, βαθμός και τίτλος θέ¬ 
σης). 

β. Τους τίτλους σπουδών του υπαλλήλου, καθώς και τις 
δραστηριότητες επιμόρφωσης κατά το έτος στο οποίο 
αναφέρεται η αξιολόγηση. 

γ. Συνοπτική περιγραφή του έργου που επιτελέσθηκε 
από την οργανωτική μονάδα (Διεύθυνση, τμήμα) στην 
οποία ανήκει ο αξιολογούμενος, κατά την περίοδο που 
αξιολογείται. 

δ. Συνοπτική περιγραφή του έργου που επιτελέσθηκε 
από τον αξιολογούμενο, κατά την περίοδο που αξιολο¬ 
γείται. 

ε.Τα στοιχεία της απαιτούμενης συνέντευξης σύμφω¬ 
να με όσα ορίζονται στο άρθρο 43 του παρόντος. 

στ. Τη βαθμολογία του αξιολογούμενου βάσει των 
κριτηρίων αξιολόγησης. 

2. α. Οι εκθέσεις αξιολόγησης συντάσσονται από τους 
αρμόδιους αξιολογητές υποχρεωτικά εντός του πρώτου 
τριμήνου κάθε έτους. 

β. Η προθεσμία της περίπτωσης α' ισχύει και για τους 
αξιολογητές που απέβαλαν την ιδιότητά τους αυτή πριν 
από τις 31 Μαρτίου λόγω αλλαγής τοποθέτησης στην 
υπηρεσία, απόσπασης, μετάταξης ή αποχώρησης για 
οποιοδήποτε λόγο. 

γ. Αν ο προϊστάμενος άσκησε καθήκοντα για πέντε 
(5) τουλάχιστον μήνες, αλλά η υπαλληλική σχέση λύθη¬ 
κε λόγω παραίτησης ή αυτοδίκαιης απόλυσης από την 
υπηρεσία, οι εκθέσεις αξιολόγησης συντάσσονται και 
υποβάλλονται πριν από την αποχώρησή του. 

δ. Σε περίπτωση πραγματικής αδυναμίας του προϊστα¬ 
μένου που ενεργεί ως αξιολογητής, τις εκθέσεις αξιολό¬ 
γησης συντάσσει κατ'εξαίρεση ο άμεσος προϊστάμενος 
του αξιολογητή εφόσον υπάρχει. 

3. α. ΑρμόΔιά για την τήρηση των διαδικασιών αξιο¬ 
λόγησης είναι η Διεύθυνση Διοικητικών Οικονομικών 
Υπηρεσιών. Αν διαπιστώνεται οποιαδήποτε παράλειψη 
ή πλημμελής ή μη ορθή συμπλήρωση, η έκθεση αξιολό¬ 
γησης επιστρέφεται από τον προϊστάμενο της Διεύθυν¬ 
σης Διοικητικών Οικονομικών Υπηρεσιών για σχετική 
συμπλήρωση ή διόρθωση. 

β. Κάθε έκθεση αξιολόγησης γνωστοποιείται από την 
Διεύθυνση Διοικητικών Οικονομικών Υπηρεσιών υπο¬ 
χρεωτικά στον υπάλληλο που αφορά. 

γ. Ο υπάλληλος δικαιούται οποτεδήποτε να ζητεί από 
την αρμόΔιά Διεύθυνση Διοικητικών Οικονομικών Υπη¬ 
ρεσιών και να λαμβάνει πλήρη γνώση ή και αντίγραφο 
των εκθέσεων αξιολόγησης του, θέτοντας επί του εντύ¬ 
που της έκθεσης αξιολόγησης την υπογραφή του και την 
ημερομηνία κατά την οποία έλαβε γνώση. 

4. Ο τελικός βαθμός της αξιολόγησης προκύπτει από 
το μέσο όρο των βαθμολογιών των δύο (2) αξιολογητών. 
Αν η απόκλιση μεταξύ των δύο (2) αξιολογητών υπερβαί- 

νει τις είκοσι τέσσερις (24) εκατοστιαίες μονάδες, αρμό¬ 
διο για τη βαθμολόγηση είναι το Διοικητικό Συμβούλιο 
του Ι.ΝΕ.ΔΙ.ΒΙ.Μ., στο οποίο παραπέμπονται υποχρεωτικά 
οι σχετικές εκθέσεις αξιολόγησης. 

Άρθρο 41 

Κριτήρια και διαδικασία αξιολόγησης υπαλλήλων 

Ι.Τα κριτήρια αξιολόγησης των υπαλλήλων όλων των 
κατηγοριών κατατάσσονται στις εξής κατηγορίες: 

Α. Γνώση του αντικειμένου, ενδιαφέρον και δημιουρ¬ 
γικότητα 

Β. Υπηρεσιακές σχέσεις και συμπεριφορά 
Γ. Αποτελεσματικότητα 

2. Κάθε κατηγορία κριτηρίων αναλύεται σε επιμέρους 
κριτήρια, ως ακολούθως: 

Α. ΓΝΩΣΗ ΤΟΥ ΑΝΤΙΚΕΙΜΕΝΟΥ, ΕΝΔΙΑΦΕΡΟΝ ΚΑΙ ΔΗ¬ 
ΜΙΟΥΡΓΙΚΟΤΗΤΑ 

α) Διοικητική ικανότητα, επαγγελματική επάρκεια, δυ¬ 
νατότητα εφαρμογής των γνώσεων και της εμπειρίας 
κατά την εκτέλεση των καθηκόντων του υπαλλήλου. 

β) Ολοκληρωμένη γνώση του διοικητικού έργου του 
Ιδρύματος. 

γ) Επίδειξη ενδιαφέροντος, ανάπτυξη δεξιοτήτων και 
αφοσίωση κατά την εκτέλεση των υπηρεσιακών καθη¬ 
κόντων. 

δ) Πρωτοβουλία, καινοτομίες, ιεράρχηση προτεραι¬ 
οτήτων, συντονισμός και προγραμματισμός του έργου. 

ε) Εκπόνηση σχετικών μελετών, άρθρων ή προτάσεων 
και βράβευση τέτοιων εργασιών. 

στ) Ανάληψη ευθυνών και ικανότητα άσκησης πολ¬ 
λαπλών καθηκόντων συναφών προς τη φύση της υπη¬ 
ρεσίας. Ιεράρχηση προτεραιοτήτων, συντονισμός και 
προγραμματισμός του έργου. 

Β. ΥΠΗΡΕΣΙΑΚΕΣ ΣΧΕΣΕΙΣ ΚΑΙ ΣΥΜΠΕΡΙΦΟΡΑ 
α) Επικοινωνία και άριστη συνεργασία με συνυπηρε- 
τούντες στην ίΔιά ή άλλη υπηρεσιακή μονάδα, υπαλ¬ 
λήλους. 

β) Συμπεριφορά προς τους πολίτες, καθώς και άμεση 
εξυπηρέτηση των αναγκών τους. Το κριτήριο αφορά 
μόνον τους υπάλληλους που λόγω των αρμοδιοτήτων 
τους έρχονται σε επικοινωνία με το κοινό. 

Γ. ΑΠΟΤΕΛΕΣΜΑΤΙΚΟΤΗΤΑ 

α) Ποσοτική και ποιοτική εργασιακή απόδοση (ιδίως: 
διαχείριση κρίσεων, αναβάθμιση εργασιακού περιβάλ¬ 
λοντος, προστιθέμενη αξία διοικητικού έργου). 

β) Βαθμός επίτευξηςτων στόχων της ατομικής στοχο- 
θεσίας και συμμετοχής στη στοχοθεσία του Τμήματος. 

Το κριτήριο αυτό βαθμολογείται μόνο εφόσον έχουν 
τεθεί στόχοι για το έτος που αφορά η αξιολόγηση. Και 
μοριοδοτείται ανάλογα με το βαθμό ανταπόκρισης των 
υπαλλήλων στη στοχοθεσίατουτμήματος και στην ατο¬ 
μική τους στοχοθεσία, απαιτείται δε πάντοτε ειδική και 
τεκμηριωμένη αιτιολογία. 

3. ΒΑΘΜΟΛΟΓΙΑ - ΜΟΡΙΟΔΟΤΗΣΗ 

α. Κάθε επιμέρους κριτήριο αξιολόγησης βαθμολο¬ 
γείται από τους αξιολογητές με ένα ακέραιο βαθμό, που 
κατά την αντικειμενική κρίση αρμόζει για τον αξιολο¬ 
γούμενο. Η κλίμακα των βαθμών ορίζεται από το 0 έως 
το 100. 


β. Με τους βαθμούς από 90 έως 100 βαθμολογούνται 
οι άριστοι υπάλληλοι, οι οποίοι έχουν επιδείξει όλως εξαι¬ 
ρετική επίδοση στα καθήκοντά τους. Ως όλως εξαιρετική 
επίδοση νοείται η προσφορά έργου υψηλού επιπέδου 
από τον αξιολογούμενο, από το οποίο προέκυψε σημα¬ 
ντικό όφελος για το Ίδρυμα. Για τη βαθμολογία με βαθμό 
90 και άνω απαιτείται ειδική αιτιολογία της βαθμολογί¬ 
ας αυτής για τα κριτήρια αξιολόγησης, με καταγραφή 
πραγματικών στοιχείων και δεδομένων που τη στοιχει¬ 
οθετούν και εξετάζεται υποχρεωτικά από το Διοικητικό 
Συμβούλιο του Ιδρύματος, το οποίο είτε οριστικοποιεί 
τη βαθμολογία είτε τη διορθώνει με παράθεση πλήρους 
αιτιολογίας. 

γ. Με τους βαθμούς από 75 έως 89 βαθμολογούνται οι 
πολύ επαρκείς υπάλληλοι, οι οποίοι μπορούν να αντα- 
ποκριθούν πλήρως στις απαιτήσεις του Ιδρύματος, να 
αντιμετωπίσουν κάθε υπηρεσιακό ζήτημα και περιστα- 
σιακά μόνο ενδεχομένως να χρειάζονται ελάχιστη υπο¬ 
βοήθηση στο έργο τους. 

δ. Με τους βαθμούς από 60 έως 74 βαθμολογούνται οι 
επαρκείς υπάλληλοι που επιδιώκουν σταθερά να αντα- 
ποκριθούν στις απαιτήσεις του Ιδρύματος, αλλά δεν 
ανταποκρίνονται στα παραπάνω κριτήρια. 

ε. Με τους βαθμούς από 50 έως 59 βαθμολογούνται οι 
μερικώς επαρκείς υπάλληλοι, οι οποίοι αποδίδουν κάτω 
του συνηθισμένου μέτρου και μπορεί να χρειάζονται 
υποβοήθηση στο έργο τους. 

στ. Με τους βαθμούς από 40 έως 49 βαθμολογούνται 
οι μέτριοι υπάλληλοι, οι οποίοι κατά κανόνα χρειάζονται 
υποβοήθηση στο έργο τους. 

ζ. Με τους βαθμούς από 25 έως 39 βαθμολογούνται 
οι ανεπαρκείς υπάλληλοι. 

η. Με τους βαθμούς 0 έως 24 βαθμολογούνται οι ακα¬ 
τάλληλοι για το ίδρυμα υπάλληλοι. 

θ. Βαθμολογία κάτω του βαθμού εξήντα (60) πρέπει 
υποχρεωτικά να αιτιολογείται ειδικά και να θεμελιώνεται 
σε πραγματικά περιστατικά και αντικειμενικά στοιχεία 
και δεδομένα του προσωπικού μητρώου του υπαλλήλου, 
όπως η επιβολή πειθαρχικών ποινών, δυσμενών παρατη¬ 
ρήσεων των προϊσταμένων του ή άλλων αντικειμενικών 
στοιχείων που να καταδεικνύουν προδήλως μειωμένη 
ανταπόκριση στα υπηρεσιακά καθήκοντα. Εάν ελλεί¬ 
πουν παρόμοια υποστηρικτικά στοιχεία της δυσμενούς 
βαθμολογίας, ο υπάλληλος έχει δικαίωμα να ασκήσει 
ένσταση στο Διοικητικό Συμβούλιο του Ιδρύματος. 

4. Μετά την οριστικοποίηση των εκθέσεων αξιολόγη¬ 
σης, η Διεύθυνση Διοικητικών και Οικονομικών Υπηρε¬ 
σιών γνωστοποιεί την έκθεση αξιολόγησης στον αξιο¬ 
λογούμενο. 

Άρθρο 42 

Κριτήρια αξιολόγησης των προϊσταμένων 
Τμημάτων, Διευθύνσεων και Αυτοτελών 
Οργανωτικών Μονάδων 

Ι.Τα κριτήρια αξιολόγησης των προϊσταμένων Τμημά¬ 
των Διευθύνσεων και Αυτοτελών Οργανωτικών Μονά¬ 
δων κατατάσσονται στις παρακάτω κατηγορίες κριτηρί¬ 
ων όπως κατωτέρω αναλύεται λεπτομερώς: 

Α. Γνώση του αντικειμένου, αντίληψη, ενδιαφέρον και 
δημιουργικότητα 

Β. Υπηρεσιακές σχέσεις και συμπεριφορά 
Γ. Διοικητικές ικανότητες 
Δ. Αποτελεσματικότητα 

Κάθε κατηγορία κριτηρίων αναλύεται στα εξής επιμέ- 
ρους κριτήρια: 

Α. ΓΝΩΣΗ ΤΟΥ ΑΝΤΙΚΕΙΜΕΝΟΥ, ΑΝΤΙΛΗΨΗ, ΕΝΔΙΑΦΕ¬ 
ΡΟΝ ΚΑΙ ΔΗΜΙΟΥΡΓΙΚΟΤΗΤΑ 
α) Επαγγελματική επάρκεια. Αξιολογείται η γνώση του 
αντικειμένου της δημόσιας διοίκησης, η ικανότητα ορ¬ 
γάνωσης του ατομικού και συλλογικού φόρτου εργασίας 
και η ευθυκρισία. 

β) Αντίληψη και ικανότητα λύσης προβλημάτων. Αξιο¬ 
λογείται η ορθή σύλληψη των προβλημάτων, η ικανό¬ 
τητα αντίληψης σύνθετων καταστάσεων και θέση προ¬ 
τεραιοτήτων, η πρόβλεψη και έγκαιρη αντιμετώπιση 
συνεπειών και η ορθή διαχείριση κρίσεων. 

γ) Πρωτοβουλία - Καινοτομίες. Αξιολογείται η ανάπτυ¬ 
ξη δημιουργικών και πρακτικών λύσεων, η δυνατότητα 
για συνεχή βελτίωση της απόδοσης και δημιουργικότη¬ 
τας και η εισαγωγή και αποδοχή καινοτόμων μεθόδων. 
Β. ΥΠΗΡΕΣΙΑΚΕΣ ΣΧΕΣΕΙΣ ΚΑΙ ΣΥΜΠΕΡΙΦΟΡΑ 
α) Συμπεριφορά προς πολίτες. Εξυπηρέτηση του κοι¬ 
νού. Εν προκειμένω αξιολογούνται μόνο οι προϊστάμε¬ 
νοι, των οποίων οι οργανικές μονάδες έρχονται σε επι¬ 
κοινωνία με το κοινό. 

β) Επικοινωνία και συνεργασία με τους προϊσταμένους, 
γ) Επικοινωνία και συνεργασία με τους υφισταμένους. 
Αξιολογείται η ικανότητα ακριβούς και σαφούς επικοι¬ 
νωνίας, προφορικής και γραπτής, η ικανότητα διαπραγ¬ 
μάτευσης αλλά και αντίληψης των προβλημάτων επι¬ 
κοινωνίας, η επίδειξη σεβασμού στη διαφορετικότητα. 
Γ. ΔΙΟΙΚΗΤΙΚΕΣ ΙΚΑΝΟΤΗΤΕΣ 

α) Ικανότητα να προγραμματίζει, οργανώνει, συντονί¬ 
ζει και ελέγχει τις εργασίες της μονάδας του. Αξιολογείται 
η ηγετική ικανότητα, ιδίως ως προς την προετοιμασία 
μελλοντικών στελεχών και την κατανομή έργου στο προ¬ 
σωπικό ευθύνης τους. 

β) Ικανότητα να καθοδηγεί, ενημερώνει, παρακινεί 
τους υπαλλήλους, να αναπτύσσει τις επαγγελματικές και 
προσωπικές ικανότητες και δεξιότητέςτους, να παρέχει 
κίνητρα συνεχούς επιμόρφωσης. 

γ) Ικανότητα αντικειμενικής και αμερόληπτης αξιο¬ 
λόγησης. 

δ) Ικανότητα λήψης αποτελεσματικών αποφάσεων, 
ιδίως σε συνθήκες κρίσης. 

Δ. ΑΠΟΤΕΛΕΣΜΑΤΙΚΟΤΗΤΑ 

Βαθμός επίτευξης των στόχων της ατομικής στοχοθε- 
σίας. Εν προκειμένω το κριτήριο βαθμολογείται μόνον αν 
έχουν τεθεί στόχοι στο τμήμα ή στην Διεύθυνση για το 
έτος που αφορά η αξιολόγησης, βάσει ειδικής πάντοτε 
αιτιολογίας. Κατά την πρώτη εφαρμογή του παρόντος το 
εν λόγω κριτήριο δεν βαθμολογείται εάν δεν έχει προη- 
γηθεί διαδικασία στοχοθεσίας. 

2. Κάθε επιμέρους κριτήριο αξιολόγησης βαθμολο¬ 
γείται από τους αξιολογητές με ένα ακέραιο βαθμό που, 
κατά την αντικειμενική κρίση, αρμόζει στο αντίστοιχο 
κριτήριο για τον αξιολογούμενο. Η κλίμακα των βαθμών 
ορίζεται από το 0 έως το 100. 

α. Με βαθμό από 90 έως 100 βαθμολογούνται οι άρι- 
στοι προϊστάμενοι που έχουν σημειώσει κατά την πε¬ 


ρίοδο αξιολόγησης όλως εξαιρετική επίδοση. Ως όλως 
εξαιρετική επίδοση νοείται η υψηλού επιπέδου ικανότη¬ 
τα συντονισμού της οργανικής μονάδας για την επίτευξη 
συγκεκριμένων προδιαγεγραμμένων στόχων από τους 
οποίους προέκυψε σημαντικό όφελος για το Ίδρυμα. Για 
τη βαθμολογία με βαθμό από 90 και πάνω απαιτείται 
η παράθεση από τους αξιολογητές ειδικής αιτιολογίας 
της βαθμολογίας αυτής για τα κριτήρια αξιολόγησης, με 
καταγραφή πραγματικών δεδομένων που τη στοιχειοθε¬ 
τούν και η βαθμολογία εξετάζεται υποχρεωτικά από το 
Διοικητικό Συμβούλιο, το οποίο είτε την οριστικοποιεί 
είτε την διορθώνει με παράθεση πλήρους αιτιολογίας. 

β. Με τους βαθμούς 75 έως 89 βαθμολογούνται από 
τους αξιολογητές όσοι θεωρούνται πολύ επαρκείς προϊ¬ 
στάμενοι, οι οποίοι μπορούν να ανταποκριθούν πλήρως 
στις απαιτήσεις του Ιδρύματος και να αντιμετωπίσουν 
κάθε υπηρεσιακό ζήτημα. 

γ. Με τους βαθμούς 60 έως 74 οι επαρκείς προϊστά¬ 
μενοι. 

δ. Με τους βαθμούς 50 έως 59 οι μερικώς επαρκείς 
προϊστάμενοι. 

ε. Με τους βαθμούς 40 έως 49 οι μέτριοι προϊστάμενοι. 

στ. Με τους βαθμούς 25 έως 39 οι ανεπαρκείς προϊ¬ 
στάμενοι. 

η. Με τους βαθμούς 0 έως 24 οι ακατάλληλοι για τη 
θέση προϊστάμενοι. 

3. Βαθμολογία μικρότερη των 60 βαθμών πρέπει 
υποχρεωτικά να αιτιολογείται ειδικά και να βασίζεται 
σε πραγματικά περιστατικά και αντικειμενικά στοιχεία, 
τα οποία να στοιχειοθετούν την ανεπαρκή διοίκηση της 
δομής, καθώς και την ανεπαρκή διαχείριση του ανθρώ¬ 
πινου δυναμικού. Ο αξιολογούμενος έχει δικαίωμα να 
ασκήσει ένσταση στο Διοικητικό Συμβούλιο του Ι.ΝΕ. 
ΔΙ.ΒΙ.Μ. 

Άρθρο 43 
Συνέντευξη 

1. Πριν από την ολοκλήρωση της αξιολόγησης, ο 
άμεσα ιεραρχικά προϊστάμενος του αξιολογουμένου 
υπαλλήλου, ήτοι ο Διευθυντής Διεύθυνσης για τους 
Υπαλλήλους και τους Προϊσταμένους Τμημάτων και ο 
Πρόεδρος του Δ.Σ. για τους Προϊσταμένους Διευθύν¬ 
σεων και τους Προϊσταμένους Οργανωτικών Μονάδων, 
καλεί τον υπάλληλο προκειμένου να συζητήσει μαζί του 
τρόπους βελτίωσης της απόδοσής του και καλύτερης 
αξιοποίησης και ανάπτυξης των ικανοτήτων του προς 
όφελος τόσο του ιδίου όσο και για τη λειτουργία γενικά 
και την απόδοση της Διεύθυνσης στην οποία υπηρετεί. 

2. Σε περίπτωση αξιολόγησης του υπαλλήλου με μέσο 
όρο βαθμολογίας της έκθεσης μικρότερο του εξήντα (60) 
συμπληρώνονται υποχρεωτικά από τον αξιολογητή στο 
έντυπο αξιολόγησης τα μέτρα βελτίωσης που οφείλει 
να λάβει: 

α. ο αξιολογούμενος, 

β. ο προϊστάμενος που τον αξιολογεί, στο μέτρο των 
αρμοδιοτήτων του και 

γ. η αρμόΔιά Διεύθυνση. 

3.0 αξιολογούμενος έχει δικαίωμα να υποβάλει απευ¬ 
θείας στον αξιολογητή απόψεις - αντιρρήσεις μέσα σε 

δύο (2) ημέρες από την πραγματοποίηση της συνέντευ¬ 
ξης. Οι απόψεις - αντιρρήσεις, αποτελούν αναπόσπαστο 
μέρος της έκθεσης αξιολόγησης του υπαλλήλου και λαμ- 
βάνονται υπόψη από τον αξιολογητή. 

4. Αν προτείνονται μέτρα βελτίωσης, αυτά λαμβάνο- 
νται υπόψη υποχρεωτικά από τον αξιολογητή κατά την 
επόμενη περίοδο αξιολόγησης του υπαλλήλου. Ο αξιο- 
λογητής οφείλει να σημειώσει στην έκθεση αξιολόγησης 
τα μέτρα που έλαβε ο ίδιος και η υπηρεσία προκειμένου 
να βοηθήσουν τον υπάλληλο να βελτιώσει την απόδοσή 
του. Αν παραλειφθεί η προαναφερόμενη υποχρέωση, 
στις περιπτώσεις τουλάχιστον των υπαλλήλων και των 
Προϊσταμένων Τμημάτων, η παράλειψη αυτή λαμβάνε- 
ται υποχρεωτικά υπόψη ως δυσμενές στοιχείο από τον 
προϊστάμενο του αξιολογητή κατά την αξιολόγηση του 
τελευταίου. 

Άρθρο 44 

Ενστάσεις 

1. Ο αξιολογούμενος υπάλληλος έχει δικαίωμα να 
ασκήσει ένσταση ενώπιον του Διοικητικού Συμβουλίου, 
αν ο μέσος όρος βαθμολογίας της Έκθεσης Αξιολόγησης 
είναι μικρότερος του εβδομήντα πέντε (75). 

2. Η ένσταση πρέπει να περιλαμβάνει αναλυτικά τα συ¬ 
γκεκριμένα στοιχεία και τα πραγματικά περιστατικά στα 
οποία ο αξιολογούμενος θεμελιώνει τους ισχυρισμούς 
της ένστασής του. 

3. Οι ενστάσεις ασκούνται μέσα σε αποκλειστική 
προθεσμία επτά (7) εργάσιμων ημερών από τη γνω¬ 
στοποίηση της έκθεσης στον υπάλληλο. Οι ενστάσεις 
υποβάλλονται στη Διεύθυνση Διοικητικών και Οικονο¬ 
μικών Υπηρεσιών η οποία τις διαβιβάζει στο αρμόδιο 
Διοικητικό Συμβούλιο. 

4. Το Διοικητικό Συμβούλιο εξετάζει το παραδεκτό 
και το βάσιμο της ένστασης και μπορεί είτε να οριστι- 
κοποιήσει είτε να διορθώσει την έκθεση αξιολόγησης 
με παράθεση πλήρους αιτιολογίας. Το Διοικητικό Συμ¬ 
βούλιο δικαιούται να ζητήσει οποιεσδήποτε πρόσθετες 
διευκρινίσεις κρίνει απαραίτητες από τους αξιολογητές 
ή τον αξιολογούμενο και γενικώς να ενεργήσει για τη 
διακρίβωση των προβαλλόμενων ισχυρισμών. Το Διοι¬ 
κητικό Συμβούλιο αποφαίνεται για τις ενστάσεις μέσα 
σε προθεσμία δύο (2) μηνών από την περιέλευσή τους 
σε αυτό. 

ΕΠΙΛΟΓΗ ΠΡΟΪΣΤΑΜΕΝΩΝ 

Άρθρο 45 

Σύστημα Επιλογής Προϊσταμένων 

1. Η Οργανωτική Δομή του ΙΝΕ.ΔΙ.ΒΙ.Μ. διαρθρώνεται 
σε Διευθύνσεις Τμήματα και Αυτοτελείς Οργανωτικές 
Μονάδες όπως αναλυτικότερα προβλέπεται στο άρθρο 
10 του παρόντος. 

2. Ως Προϊστάμενοι Διεύθυνσης προΐστανται υπάλλη¬ 
λοι κατηγορίας, κατά σειρά προτεραιότητος ΠΕ καιΤΕ, 
ως Προϊστάμενοι Τμήματος και Αυτοτελών Οργανωτι¬ 
κών Μονάδων υπάλληλοι κατηγορίας κατά σειρά προ¬ 
τεραιότητος ΠΕ,ΤΕ και ΔΕ. Η θητεία των Προϊσταμένων 
είναι τριετής. Στην διαδικασία επιλογής Προϊσταμένων 
δύνανται να συμμετέχουν μόνο τακτικοί υπάλληλοι του 
Ιδρύματος. 


3. α) Δεν επιτρέπεται να είναι υποψήφιος για επιλογή 
σε θέση προϊσταμένου οποιουδήποτε επιπέδου υπάλ¬ 
ληλος που αποχωρεί αυτοδικαίως από το Ίδρυμα εντός 
ενός (1) έτους από την ημερομηνία λήξης της προθεσμί¬ 
ας υποβολής των υποψηφιοτήτων. 

β) Δεν επιτρέπεται να είναι υποψήφιος για την επιλο¬ 
γή προϊσταμένου ούτε να τοποθετηθεί προϊστάμενος 
υπάλληλος, ο οποίος διανύει δοκιμαστική υπηρεσία 
ή τελεί σε διαθεσιμότητα ή αργία ή έχει καταδικαστεί 
τελεσιδίκως για τα αναφερόμενα αδικήματα στην πε¬ 
ρίπτωση α'της παρ. 1 του άρθρου 8 του ν. 3528/2007 ή 
του έχει επιβληθεί τελεσίδικα οποιαδήποτε πειθαρχική 
ποινή ανώτερη του προστίμου αποδοχών τεσσάρων (4) 
μηνών για οποιοδήποτε πειθαρχικό παράπτωμα. 

4. Οι προϋποθέσεις και τα προσόντα επιλογής πρέπει 
να συντρέχουν κατά την ημερομηνία λήξης της προθε¬ 
σμίας υποβολής αιτήσεων υποψηφιότητας. 

Άρθρο 46 

Κριτήρια επιλογής Προϊσταμένων 

1. Για την επιλογή προϊσταμένων λαμβάνονται υπόψη 
τέσσερεις (4) ομάδες κριτηρίων: 

α) Τυπικά, εκπαιδευτικά προσόντα και προσόντα επαγ¬ 
γελματικής κατάρτισης, 

β) Εργασιακή εμπειρία και άσκηση καθηκόντων ευ¬ 
θύνης, 

γ) Αξιολόγηση, 
δ) Συνέντευξη. 

2. Για την τελική μοριοδότηση ο συνολικός αριθμός 
των μορίων κάθε κατηγορίας πολλαπλασιάζεται με τον 
εξής συντελεστή, ανά θέση ευθύνης: 

α) Γιατη θέση προϊσταμένουΤμήματος καιπροϊσταμέ- 
νου Αυτοτελούς Οργανωτικής Μονάδας με συντελεστή 
βαρύτητας: 40 % για την ομάδα κριτηρίων (α), 20% για 
την ομάδα κριτηρίων (β), 20% για την ομάδα κριτηρίων 
(γ) και 20% για την ομάδα κριτηρίων (δ) 
β) Γιατη θέση προϊσταμένου Διεύθυνσης με συντελε¬ 
στή βαρύτητας: 35% για την ομάδα κριτηρίων (α), 20% 
για την ομάδα κριτηρίων (β), 20% για την ομάδα κριτη¬ 
ρίων (γ) και 25% για την ομάδα κριτηρίων (δ). 

Το συνολικό αποτέλεσμα της μοριοδότησης κάθε 
ομάδας κριτηρίων ανά υποψήφιο πολλαπλασιάζεται με 
τον αντίστοιχο συντελεστή βαρύτητας και εξάγεται το 
συνολικό άθροισμα. Η συνολική βαθμολογία των κριτη¬ 
ρίων εξάγεται με προσέγγιση δύο (2) δεκαδικών ψηφίων. 

3. Τα ως άνω κριτήρια αξιολογούνται ως ακολούθως: 
α) Τα τυπικά - εκπαιδευτικά προσόντα μοριοδοτούνται 

ως εξής: 

αα) Ο βασικός τίτλος σπουδών τριτοβάθμιας εκπαί¬ 
δευσης του υποψηφίου με 100 μόρια. 

ββ) Ο δεύτερος τίτλος σπουδών, εφόσον είναι της ίδιας 
εκπαιδευτικής βαθμίδας με το βασικό τίτλο σπουδών 
με 30 μόρια. 

γγ) Ο μεταπτυχιακός τίτλος σπουδών, ετήσιας τουλά¬ 
χιστον διάρκειας με 150 μόρια και ο δεύτερος μεταπτυ¬ 
χιακός τίτλος με 30 μόρια, 
δδ) Το διδακτορικό δίπλωμα με 300 μόρια, 
εε) Οι μεταπτυχιακοί τίτλοι σπουδών και τα διδακτο¬ 
ρικά διπλώματα προκειμένου να μοριοδοτηθούν κατά 

τα ανωτέρω πρέπει να είναι συναφή με τα αντικείμενα 
της προκηρυσσόμενης θέσης. Η συνάφεια, όπου δεν 
έχει ήδη κριθεί, κρίνεται με αιτιολογία από το αρμόδιο 
όργανο επιλογής προϊσταμένων. 

στστ) Η πιστοποιημένη από το Ε.Κ.Δ.Δ.Α. επιμόρφωση 
του υπαλλήλου καθώς και οι αντίστοιχες καταρτίσεις 
μέσω προγραμμάτων ΛΑΕΚ, μοριοδοτούνται με δέκα 
(10) μόρια ανά σεμινάριο επιμόρφωσης με ανώτατο όριο 
τα σαράντα (40) μόρια. Για τη βαθμολογία του κριτηρί¬ 
ου της πιστοποιημένης επιμόρφωσης που προβλέπεται, 
λαμβάνεται υπόψη η επιμόρφωση κατά την τελευταία 
δεκαετία. 

ζζ) Η πιστοποιημένη γλωσσομάθεια μοριοδοτείται ως 
εξής: Η άριστη γνώση κάθε ξένης γλώσσας με 40 μόρια, 
η πολύ καλή γνώση με 30 μόρια και η καλή με 10 μόρια, 
με ανώτατο όριο τα 100 μόρια. Όλα τα ανωτέρω προσό¬ 
ντα πρέπει να αποδεικνύονται κατά τα οριζόμενα στο 
π.δ. 50/2001 (Α' 39) όπως έχει τροποποιηθεί και ισχύει. 

Το σύνολο των μορίων που μπορεί να λάβει ένας υπο¬ 
ψήφιος από τα τυπικά - εκπαιδευτικά προσόντα δεν μπο¬ 
ρεί να υπερβαίνει τα 750 μόρια. 

β) Η εργασιακή εμπειρία και η άσκηση καθηκόντων 
ευθύνης ήτοι ο χρόνος υπηρεσίας στο Δημόσιο ή ο χρό¬ 
νος απασχόλησης σε συναφή θέση στον ιδιωτικό τομέα, 
και η άσκηση καθηκόντων ευθύνης στο δημόσιο τομέα 
μοριοδοτούνται ως εξής: 

αα) 20 μόρια για κάθε έτος υπηρεσίας με ανώτατο όριο 
τα 15 έτη για το δημόσιο τομέα, 
ββ) 25 μόρια για κάθε έτος απασχόλησης με ανώτατο 
όριο τα 7 έτη για την αναγνωρισμένη από το Ι.ΝΕ.ΔΙ.ΒΙ.Μ. 
προϋπηρεσία στον ιδιωτικό τομέα και 
γγ) 16,5 μόρια για κάθε έτος άσκησης καθηκόντων 
ευθύνης στο δημόσιο τομέα, με ανώτατο όριο τα 10 έτη. 

Χρόνος υπηρεσίας ή απασχόλησης μεγαλύτερος του 
εξαμήνου λογίζεται ως πλήρες έτος. Το σύνολο των μο¬ 
ρίων που μπορεί να λάβει ένας υποψήφιος από την ερ¬ 
γασιακή εμπειρία και την άσκηση καθηκόντων ευθύνης 
δεν μπορεί να υπερβαίνει τα 640 μόρια, 
γ) Αξιολόγηση 

Η μοριοδότηση του κριτηρίου της αξιολόγησης που 
προβλέπεται εξάγεται με βάση το μέσο όρο των εκθέ¬ 
σεων αξιολόγησης της τελευταίας τριετίας. Ειδικά, κατά 
την πρώτη εφαρμογή του παρόντοςτο κριτήριο αξιολό¬ 
γησης δεν λαμβάνεται υπόψη. 

Προκειμένου να ληφθεί υπόψη το κριτήριο της αξι¬ 
ολόγησης, ο υποψήφιος προϊστάμενος πρέπει να έχει 
αξιολογηθεί με τις διατάξεις του παρόντος τουλάχιστον 
για δύο αξιολογικές περιόδους, οπότε και λαμβάνεται 
υπόψη ο μέσος όρος των εκθέσεων αξιολόγησης των 
δύο αυτών περιόδων. Το σύνολο των μορίων που μπο¬ 
ρεί να λάβει ένας υποψήφιος από την Αξιολόγηση δεν 
μπορεί να υπερβαίνει τα 1.000 μόρια, κατόπιν της απαι- 
τούμενηςαναγωγήςτης βαθμολογίας στην κλίμακα του 
χίλια (1000). 
δ) Συνέντευξη 

Η συνέντευξη διενεργείται από το Διοικητικό Συμβού¬ 
λιο του Ι.ΝΕ.ΔΙ.ΒΙ.Μ.. Σκοπός της συνέντευξης είναι το 
Διοικητικό Συμβούλιο του Ι.ΝΕ.ΔΙ.ΒΙ.Μ. να διαμορφώσει 
γνώμη για την προσωπικότητα, την ικανότητα και την 


καταλληλότητα του υποψηφίου για την άσκηση των κα¬ 
θηκόντων της θέσης ευθύνης, για την οποία κρίνεται. 
Κατά το στάδιο αυτό λαμβάνονται υπόψη τα στοιχεία 
του προσωπικού Μητρώου του υπαλλήλου, η αίτηση 
υποψηφιότητας και το βιογραφικό σημείωμά του. Η συ¬ 
νέντευξη περιλαμβάνει συζήτηση επί θεμάτων σχετικών 
με το αντικείμενο του φορέα και τις αρμοδιότητες των 
οργανωτικών μονάδων των σχετικών με την προκη- 
ρυσσόμενη θέση, σε συνάρτηση με τις δεξιότητες και 
προσόντα του υποψηφίου, όπως προκύπτουν από το 
βιογραφικό του και τα στοιχεία του προσωπικού Μητρώ¬ 
ου με σκοπό να αξιολογήσει τις διοικητικές ικανότητες 
του υποψηφίου να προγραμματίζει, να συντονίζει, να 
αναλαμβάνει πρωτοβουλίες, να λαμβάνει αποτελεσμα¬ 
τικές αποφάσεις και να διαχειρίζεται κρίσεις. Για τη μορι- 
οδότηση λαμβάνονται υπόψη επίσης οι επικοινωνιακές 
δεξιότητες, η ικανότητα διαχείρισης χρόνου, τα χαρακτη¬ 
ριστικά ηγεσίας ιδίως υπό συνθήκες πίεσης, η ικανότητα 
συντονισμού ομάδων εργασίας και η δημιουργικότητα 
του υποψηφίου. 

Το σύνολο των μορίων που μπορεί να λάβει ένας υπο¬ 
ψήφιος από κάθε μέλος δεν μπορεί να υπερβαίνει τα 
500 μόρια. Η τελική μοριοδότηση της συνέντευξης κάθε 
υποψηφίου προκύπτει από το μέσο όρο των βαθμών των 
μελών του Διοικητικού Συμβουλίου. Το περιεχόμενο της 
συνέντευξης με τα κρίσιμα και ουσιαστικά σημεία της 
αναφέρεται συνοπτικά στο πρακτικό του Διοικητικού 
Συμβουλίου, το οποίο είναι στη διάθεση όλων των υπο¬ 
ψηφίων, και η μοριοδότηση για τον εκάστοτε υποψήφιο 
αιτιολογείται συνοπτικά από κάθε μέλος του Δ.Σ.. 

4. Για την πρώτη εφαρμογή του παρόντος για την 
τελική μοριοδότηση (ελλείποντος του κριτηρίου της 
αξιολόγησης) ο συνολικός αριθμός των μορίων κάθε 
κατηγορίας πολλαπλασιάζεται με τον εξής συντελεστή 
ανά θέση ευθύνης: 

α. Γιατη θέση Προϊσταμένου τμήματος και Προϊσταμέ¬ 
νου Αυτοτελούς Οργανωτικής Μονάδος με συντελεστή 
βαρύτητας: 

40% για την ομάδα κριτηρίων (α), 

25% για την ομάδα κριτηρίων (β) και 
35% για την ομάδα κριτηρίων (δ), 
β. Γιατη θέση Προϊσταμένου Διεύθυνσης με συντελε¬ 
στή βαρύτητας: 

40% για την ομάδα κριτηρίων (α), 

25% για την ομάδα κριτηρίων (β) 
και 35% για την ομάδα κριτηρίων (δ). 

Άρθρο 47 

Διαδικασία Επιλογής προϊσταμένων 
οργανικών μονάδων 

1. Αρμόδιο για την επιλογή προϊσταμένων θέσεων 
ευθύνης είναι το Διοικητικό Συμβούλιο του Ιδρύματος 
α) Για την πλήρωση θέσεων προϊσταμένων Διευθύν¬ 
σεων, Αυτοτελών Οργανωτικών Μονάδων και Τμημά¬ 
των εκδίδεται προκήρυξη από το Ίδρυμα, με την οποία 
καθορίζονται οι όροι και οι προϋποθέσεις συμμετοχής 
στη διαδικασία της επιλογής τη ρουμένων των όρων του 
παρόντος. 

β) Η προκήρυξη εκδίδεται τρεις (3) μήνες πριν από 
τη λήξη της θητείας των υπηρετούντων προϊσταμένων. 

Το Ίδρυμα κοινοποιεί την προκήρυξη στους υπαλλή¬ 
λους που ανήκουν οργανικά σε αυτό με κάθε πρόσφορο 
τρόπο. 

γ) Δικαίωμα υποβολής αίτησης έχουν όλοι οι υπάλλη¬ 
λοι που ανήκουν οργανικά στο φορέα που προκηρύσσει 
τις θέσεις, εφόσον πληρούν τους όρους και τις προϋπο¬ 
θέσεις του παρόντος και της προκήρυξης. Οι υποψήφιοι 
μπορούν να υποβάλουν αίτηση για δύο (2) θέσεις κατ' 
ανώτατο όριο. 

δ) Η αίτηση υποψηφιότητας συνοδεύεται από αναλυ¬ 
τικό βιογραφικό σημείωμα που συντάσσεται με ευθύνη 
του υποψηφίου και επέχει θέση υπεύθυνης δήλωσης. Σε 
περίπτωση αναντιστοιχίαςτων όσων υπεύθυνα δηλώνει 
ο υποψήφιος στην αίτηση υποψηφιότητας και στο βιο- 
γραφικό σημείωμα με όσα τηρούνται στο προσωπικό 
μητρώο του υπαλλήλου και στο αρχείο του Ιδρύματος, 
λαμβάνονται υπόψη όσα βεβαιώνει η Διεύθυνση Διοι¬ 
κητικών και Οικονομικών Υπηρεσιών, αφού προηγου¬ 
μένως έχει καλέσει τον υποψήφιο για την προσκόμιση 
των επιπλέον εκείνων στοιχείων που υπεύθυνα δηλώνει 
ότι κατέχει. Η ανωτέρω διαδικασία βεβαίωσης των στοι¬ 
χείων της αίτησης υποψηφιότητας και του βιογραφικού 
σημειώματος του υπαλλήλου από την Διεύθυνση Διοι¬ 
κητικών και Οικονομικών Υπηρεσιών γίνεται εντός απο¬ 
κλειστικής προθεσμίας δέκα (10) ημερών. Οι υποψήφιοι 
στην αίτηση τους θα δηλώσουν και θα συναινέσουν στη 
συλλογή και στην επεξεργασία των προσωπικών τους 
δεδομένων, και στην περαιτέρω καταχώρησή τους για 
στενά υπηρεσιακούς και μόνο λόγους, στα μητρώα του 
Ι.ΝΕ.ΔΙ.ΒΙ.Μ. κατά τα οριζόμενα στον Νέο Ευρωπαϊκό 
Κανονισμό Προστασίας Προσωπικών Δεδομένων ΟΌΡΚ. 

ε) Οι υποψήφιοι που δεν πληρούν τους όρους του πα¬ 
ρόντος κανονισμού και της προκήρυξης αποκλείονται 
από την περαιτέρω διαδικασία με απόφαση του Διοι¬ 
κητικού Συμβουλίου. 

στ) Το Διοικητικό Συμβούλιο μοριοδοτεί κάθε υποψή¬ 
φιο με βάση τις ομάδες κριτηρίων όπως ακριβώς ορίζο¬ 
νται στο άρθρο 46 του παρόντος. 

2. Στη συνέχεια το Διοικητικό Συμβούλιο με βάση την 
ως άνω μοριοδότηση καταρτίζει ενιαίο πίνακα κατάταξης 
για όλες τις θέσεις συνολικά για όλο το φορέα ανάλογα 
με την προκήρυξη κατά φθίνουσα σειρά βαθμολογίας. 

Ακολουθεί η διεξαγωγή της Συνέντευξης από το Δ.Σ.. 
Στη Συνέντευξη καλούνται οι επτά πρώτοι υποψήφιοι 
εκάστου πίνακα κατάταξης. Αφού γίνει η μοριοδότηση 
με βάση και το κριτήριο της Συνέντευξης εξάγεται η τελι¬ 
κή βαθμολογία σύμφωνα με το άρθρο 46 του παρόντος. 

3. Όσοι επιλέγονται τοποθετούνται, με απόφαση του 
Διοικητικού Συμβουλίου, η οποία εκδίδεται το αργότερο 
μέσα σε ένα (1) μήνα από τη γνωστοποίηση της επιλογής 
τους, ως προϊστάμενοι σε αντίστοιχου επιπέδου οργα¬ 
νικές μονάδες για θητεία τριών (3) ετών. Οι προϊστάμε¬ 
νοι των οποίων η θητεία έχει λήξει εξακολουθούν και 
ασκούν τα καθήκοντά τους ως την επανατοποθέτησή 
τους ως προϊσταμένων ή την τοποθέτηση νέου προϊ¬ 
σταμένου. 

4. Με απόφαση του Διοικητικού Συμβουλίου ο προ¬ 
ϊστάμενος παύεται υποχρεωτικά πριν από τη λήξη της 
θητείας του, αν συντρέξουν οι ακόλουθες προϋποθέσεις: 


α) αν καταδικαστεί τελεσιδίκως για τα αναφερόμενα 
αδικήματα στην περίπτωση α' τηςπαρ. 1 του άρθρου 8 
του ν. 3528/2007, 

β) αν στερηθεί λόγω καταδίκης τα πολιτικά του δικαι¬ 
ώματα και για όσο χρόνο διαρκεί η στέρηση αυτή, 
γ) αν υποβληθεί σε στερητική δικαστική συμπαράστα¬ 
ση (πλήρη ή μερική), σε επικουρική δικαστική συμπαρά¬ 
σταση (πλήρη ή μερική) ή το Δικαστήριο έχει αποφασίσει 
συνδυασμό των δύο προηγούμενων ρυθμίσεων, 
δ) αν τεθεί σε διαθεσιμότητα ή αργία ή του επιβληθεί 
τελεσίδικα οποιαδήποτε πειθαρχική ποινή ανώτερη του 
προστίμου αποδοχών τεσσάρων (4) μηνών για οποιοδή- 
ποτε πειθαρχικό παράπτωμα. 

5. Αν κενωθεί ή συσταθεί θέση προϊσταμένου, η θέση 
προκηρύσσεται το αργότερο εντός δεκαπέντε (15) ημε¬ 
ρών και η διαδικασία τοποθέτησης προϊσταμένου ολο¬ 
κληρώνεται το αργότερο εντός δύο (2) μηνών από την 
προκήρυξη της θέσης. Ο προϊστάμενος επιλέγεται για το 
υπόλοιπο του εναπομείναντος χρονικού διαστήματος. 

6. Αν δεν υποβληθούν αιτήσεις, το Διοικητικό Συμ¬ 
βούλιο τοποθετεί υπάλληλο που πληροί τις νόμιμες 
προϋποθέσεις. 

7. Έως την επιλογή προϊσταμένων οργανικών μονάδων 
σύμφωνα με τις διατάξεις του παρόντος κανονισμού, 
καθήκοντα προϊσταμένων εξακολουθούν να ασκούν οι 
κατά τη δημοσίευση του παρόντος προϊστάμενοι. 

8. Η θητεία των ανωτέρω προϊσταμένων λήγει αυτο¬ 
δικαίως με την επιλογή και τοποθέτηση προϊσταμένων 
σύμφωνα με τις διατάξεις του παρόντος κανονισμού. 
Το Δ.Σ εντός έξι μηνών από της ισχύος του παρόντος 
υποχρεούται να προχωρήσει στην σχετική προκήρυξη 
για την επιλογή προϊσταμένων Διευθύνσεων, Αυτοτελών 
Οργανωτικών Μονάδων καιΤμημάτωντου Ι.ΝΕ.ΔΙ.ΒΙ.Μ.. 

ΠΕΙΘΑΡΧΙΚΗ ΔΙΑΔΙΚΑΣΙΑ 

Άρθρο 48 

Πειθαρχικά Παραπτώματα 

1. Πειθαρχικό παράπτωμα συνιστά κάθε παράβαση 
του υπηρεσιακού καθήκοντος με υπαίτια πράξη ή πα¬ 
ράλειψη, όπως και κάθε άλλη πράξη ή παράλειψη που 
προβλέπεται ειδικά στον παρόντα κανονισμό, οι οποίες 
μπορούν να καταλογισθούν.Το κατά την έννοια της προ¬ 
ηγούμενης παραγράφου υπηρεσιακό καθήκον προσδι¬ 
ορίζεται τόσο από τις κείμενες διατάξεις, εγκυκλίους, 
οδηγίες και αποφάσεις που αφορούν στην υπηρεσία του 
υπαλληλικού προσωπικού, όσο και από τη διαγωγή που 
έκαστος οφείλει να τηρεί εξαιτίας της θέσης του, μέσα 
και έξω από την υπηρεσία. Η δίωξη του πειθαρχικού αδι¬ 
κήματος αποτελεί υπηρεσιακό καθήκον. 

2. Ενδεικτικά πειθαρχικά παραπτώματα είναι: 

α. πράξεις με τις οποίες εκδηλώνεται άρνηση ανα¬ 
γνώρισης του Συντάγματος ή έλλειψη αφοσίωσης στην 
Πατρίδα και τη Δημοκρατία, 
β. κάθε παράβαση υπαλληλικού καθήκοντος που 
προσδιορίζεται από τις υποχρεώσεις που επιβάλλουν 
στον υπάλληλο οι κείμενες διατάξεις, εντολές και οδη¬ 
γίες. Το υπαλληλικό καθήκον σε καμία περίπτωση δεν 
επιβάλλει στον υπάλληλο πράξη ή παράλειψη που να 
αντίκειται προς τις διατάξεις του Συντάγματος και των 
νόμων, 

γ. η παράβαση καθήκοντος κατά τον Ποινικό Κώδικα 
ή άλλους ειδικούς ποινικούς νόμους, 
δ. η απόκτηση οικονομικού οφέλους ή ανταλλάγ¬ 
ματος προς όφελος του ιδίου του υπαλλήλου ή τρίτου 
προσώπου, κατά την άσκηση των καθηκόντων του ή εξ 
αφορμής αυτών, 

ε. η αναξιοπρεπής ή ανάρμοστη ή ανάξια για υπάλλη¬ 
λο συμπεριφορά εντός υπηρεσίας, 
στ. η παραβίαση της αρχής της αμεροληψίας, 
ζ. η παραβίαση της αρχής της ισότητας, των ίσων 
ευκαιριών και της ίσης μεταχείρισης ανδρών και γυναι¬ 
κών σε θέματα εργασίας και απασχόλησης, σύμφωνα 
με την κείμενη νομοθεσία που ενσωμάτωσε την Οδηγία 
2006/54/ΕΚ στην ελληνική έννομη τάξη, 
η. η παραβίαση της υποχρέωσης εχεμύθειας, 
θ. η σοβαρή απείθεια, 

ι. η αδικαιολόγητη αποχή από την εκτέλεση των κα¬ 
θηκόντων, 

ια. η άρνηση παροχής πληροφόρησης στους πολίτες 
και τις αρχές, 

ιβ. η χρησιμοποίηση της ιδιότητας ή πληροφοριών που 
κατέχει ο υπάλληλος λόγω της υπηρεσίας ή της θέσης 
του, για εξυπηρέτηση ιδιωτικών συμφερόντων του ίδιου 
ή τρίτων προσώπων, 

ιγ. η κακόβουλη άσκηση κριτικής των πράξεων της 
προϊσταμένης αρχής που γίνεται δημοσίως, γραπτώς 
ή προφορικώς, με σκόπιμη χρήση εν γνώσει εκδήλως 
ανακριβών στοιχείων ή με χαρακτηριστικά απρεπείς 
εκφράσεις, 

ιδ. η άρνηση ή παρέλκυση εκτέλεσης υπηρεσίας, 
ιε. η φθορά λόγω ασυνήθιστης χρήσης, η εγκατάλειψη 
ή η παράνομη χρήση και κατοχή πράγματος το οποίο 
ανήκει στην υπηρεσία, 
ιστ. η απλή απείθεια, 

ιζ. η μη τήρηση του ωραρίου από τον υπάλληλο και 
η παράλειψη του προϊσταμένου του να ελέγχει την τή¬ 
ρησή του, 

ιη. η αμέλεια ή ατελής εκπλήρωση του υπηρεσιακού 
καθήκοντος, 

ιθ. η κατάθεση, η χρήση, η συμπερίληψη και η δια¬ 
τήρηση στον ατομικό υπηρεσιακό φάκελο υπαλλήλου, 
πλαστού, νοθευμένου ή παραποιημένου πιστοποιητικού 
ή τίτλου ή βεβαιώσεως. 

3. Η απαρίθμηση των ανωτέρω πειθαρχικών παραπτω¬ 
μάτων είναι ενδεικτική. Οποιαδήποτε ενέργεια, πράξη ή 
παράλειψη, που εμπίπτει στην έννοια του πειθαρχικού 
αδικήματος, όπως αυτό προσδιορίστηκε ανωτέρω, και 
το οποίο δεν αναφέρεται στην ως άνω ενδεικτική απα¬ 
ρίθμηση, τιμωρείται σύμφωνα με την κρίση του αρμο¬ 
δίου πειθαρχικού οργάνου, αφού ληφθούν υπόψη όλες 
οι περιστάσεις και οι συνθήκες τέλεσης του, καθώς και 
η προσωπικότητα, ο χαρακτήρας και η εν γένει συμπε¬ 
ριφορά του εργαζόμενου, που υπέπεσε σ' αυτό. 

4. Όλες οι ποινές καταχωρούνται στο Μητρώο του 
εργαζομένου. 

5. Σε καμιά περίπτωση δεν συνιστά ανάρμοστη συμπε¬ 
ριφορά ή αναξιοπρεπή ή ανάξια για υπάλληλο διαγωγή 
κατά την έννοια της περίπτωσης (ε) της παρ. 1 του πα¬ 
ρόντος άρθρου η άσκηση συνδικαλιστικής, πολιτικής ή 
κοινωνικής δράσης. 


Άρθρο 49 

Εφαρμογή αρχών και κανόνων 
του ποινικού δικαίου 

1. Αρχές και κανόνες του ποινικού δικαίου και της 
ποινικής δικονομίας εφαρμόζονται αναλόγως και στο 
πειθαρχικό δίκαιο, εφόσον δεν αντίκεινται στις ρυθμίσεις 
του παρόντος και συνάδουν με τη φύση και το σκοπό της 
πειθαρχικής διαδικασίας. 

2. Εφαρμόζονται ιδίως οι αρχές και οι κανόνες που 
αφορούν: 

α. τους λόγους αποκλεισμού της υπαιτιότητας και της 
ικανότητας προς καταλογισμό, 
β. τις ελαφρυντικές ή επιβαρυντικές περιστάσεις για 
την επιμέτρηση της πειθαρχικής ποινής, 
γ. την έμπρακτη μετάνοια, 

δ. το δικαίωμα σιγής του πειθαρχικώς διωκομένου, 
ε. την πραγματική και νομική πλάνη, 
στ. το τεκμήριο της αθωότητας του πειθαρχικώς δι- 
ωκομένου, 

ζ. την προστασία των δικαιολογημένων συμφερόντων 
του πειθαρχικώς διωκομένου ή της υπηρεσίας για τη 
διατύπωση δυσμενών κρίσεων και εκφράσεων ή τη διε¬ 
νέργεια εκδηλώσεων εκ μέρους του εν λόγω υπαλλήλου 
εφόσον δεν στοιχειοθετείται το πειθαρχικό παράπτωμα 
της αναξιοπρεπούς ή ανάρμοστης ή ανάξιας για υπάλ¬ 
ληλο συμπεριφοράς. 

Άρθρο 50 
Πειθαρχικές Ποινές 

1. Πειθαρχικές ποινές, οι οποίες επιβάλλονται στις πε¬ 
ριπτώσεις κατά τις οποίες το προσωπικό του Ι.ΝΕ.ΔΙ.ΒΙ.Μ. 
υποπέσει σε πειθαρχικό παράπτωμα, είναι οι εξής: 

α. έγγραφη επίπληξη, 

β. πρόστιμο έως τις αποδοχές τριών (3) μηνών, 
γ. στέρηση του δικαιώματος για προαγωγή από ένα 
(1) έως πέντε (5) έτη, 
δ. υποβιβασμός έως δύο (2) βαθμούς, 
ε. προσωρινή παύση από μία (1) ημέρα έως τρεις (3) 
μήνες με στέρηση του 65 % των αποδοχών, 
στ. προσωρινή παύση από τρεις (3) έως έξι (6) μήνες 
με πλήρη στέρηση των αποδοχών και 
ζ. η οριστική παύση - απόλυση. 

2. Η διάπραξη πειθαρχικού αδικήματος επιφέρει την 
ανάλογη πειθαρχική ποινή στον υπαίτιο μόνο όταν απο- 
δειχθεί με την πειθαρχική διαδικασία που ορίζεται στον 
παρόντα κανονισμό. 

3. Για την επιβολή οποιοσδήποτε πειθαρχικής ποινής 
σε υπάλληλο συνεκτιμώνται οι ιδιαίτερες συνθήκες τέλε¬ 
σης του παραπτώματος, η εν γένει προσωπικότητα του 
υπαλλήλου, καθώς και η υπηρεσιακή του εικόνα όπως 
προκύπτει από το προσωπικό του Μητρώο και τηρείται 
η αρχή της αναλογικότητας. 

4. Η δίωξη και η τιμωρία πειθαρχικών παραπτωμάτων 
αποτελεί καθήκον των πειθαρχικών οργάνων. 

5. Η βαθμολογική ή η μισθολογική εξέλιξη του υπαλλή¬ 
λου δεν αίρει το πειθαρχικώς κολάσιμο παραπτώματος 
που διαπράχτηκε πριν από την εξέλιξη αυτή. 

6. Σε περίπτωση που ο υπάλληλος διέπραξε περισσό¬ 
τερα πειθαρχικά παραπτώματα επιβάλλεται, κατά συγ- 

χώνευση, μία συνολική ποινή, κατά την επιμέτρηση της 
οποίας λαμβάνεται υπόψη από το πειθαρχικό όργανο η 
βαρύτητα όλων των πειθαρχικών παραπτωμάτων. 

7. Κατά την επιμέτρηση των πειθαρχικών ποινών λαμ- 
βάνονται υπόψη οι αρχές και οι κανόνες των περιπτώσε¬ 
ων β', γ', ε' και ζ της παραγράφου 2 του άρθρου 49 του 
παρόντος κανονισμού. Η υποτροπή αποτελεί ιδιαιτέρως 
επιβαρυντική περίπτωση για την επιμέτρηση της ποινής. 

8. Η πειθαρχική διαδικασία είναι αυτοτελής και ανε¬ 
ξάρτητη από την ποινική ή άλλη δίκη. 

9. Η ποινική δίκη δεν αναστέλλει την πειθαρχική δια¬ 
δικασία. Το πειθαρχικό όργανο όμως μπορεί με απόφα¬ 
σή του, η οποία είναι ελευθέρως ανακλητή, να διατάξει 
την αναστολή της πειθαρχικής διαδικασίας, η οποία δεν 
πρέπει να υπερβαίνει το ένα (1) έτος. Αναστολή δεν επι¬ 
τρέπεται σε περίπτωση που το πειθαρχικό παράπτωμα 
προκάλεσε δημόσιο σκάνδαλο ή θίγει σοβαρά το κύρος 
της υπηρεσίας. 

10. Το πειθαρχικό όργανο δεσμεύεται από την κρίση 
που περιέχεται σε αμετάκλητη απόφαση ποινικού δικα¬ 
στηρίου ή σε αμετάκλητο απαλλακτικό βούλευμα, μόνο 
ως προς την ύπαρξη ή την ανυπαρξία πραγματικών πε¬ 
ριστατικών που στοιχειοθετούν την αντικειμενική υπό¬ 
σταση πειθαρχικού παραπτώματος. 

11.0 χρόνος της προσωρινής παύσης δεν προσμετρά- 
ται ως χρόνος πραγματικής προϋπηρεσίας. 

12. Η ποινή της οριστικής παύσης μπορεί να επιβληθεί 
μόνο για τα ακόλουθα παραπτώματα: 

α. πράξεις με τις οποίες εκδηλώνεται άρνηση ανα¬ 
γνώρισης του Συντάγματος ή έλλειψη αφοσίωσης στην 
Πατρίδα και τη Δημοκρατία, 

β. παράβαση καθήκοντος κατά τον Ποινικό Κώδικα ή 
άλλους ειδικούς νόμους, 

γ. πράξη ή παράλειψη που γίνεται με δόλο ή βαριά 
αμέλεια και μπορεί οπωσδήποτε να βλάψει ή να θέσει 
σε κίνδυνο το συμφέρον του Οργανισμού, 

δ. απόκτηση οικονομικού οφέλους ή ανταλλάγματος 
προς όφελος του ιδίου του υπαλλήλου ή τρίτου προσώ¬ 
που κατά την άσκηση των καθηκόντων του ή εξ αφορμής 
αυτών, 

ε. αναξιοπρεπή ή ανάξια για υπάλληλο διαγωγής εντός 
υπηρεσίας, 

ζ. παράβασης της υποχρέωσης εχεμύθειας, 

η. αδικαιολόγητη αποχή από την εκτέλεση των υπηρε¬ 
σιακών καθηκόντων πάνω από είκοσι δύο (22) εργάσι¬ 
μες ημέρες συνεχώς ή πάνω από τριάντα (30) εργάσιμες 
ημέρες σε διάστημα ενός (1) έτους ή πάνω από πενήντα 
(50) εντός μίας τριετίας, 

θ. εξαιρετικά σοβαρή αντιπειθαρχική συμπεριφορά 
ή απείθεια, 

ι. για οποιοδήποτε παράπτωμα αν κατά την προη¬ 
γούμενη της διάπραξής του διετία του είχαν επιβληθεί 
τρεις (3) τουλάχιστον πειθαρχικές ποινές ανώτερες του 
προστίμου αποδοχών ενός (1) μηνός ή κατά το προηγού¬ 
μενο της διάπραξής του έτος είχε τιμωρηθεί για το ίδιο 
παράπτωμα με ποινή ανώτερη του προστίμου αποδοχών 
ενός (1) μηνός. 

13. Το πρόστιμο υπολογίζεται επί του βασικού μισθού 
του εργαζόμενου, κατά το χρόνο της έκδοσης της πει¬ 


θαρχικής απόφασης και όταν είναι ίσο ή κατώτερο από 
το 1/4 των αποδοχών του, παρακρατείται εφάπαξ από 
τις αποδοχές του πρώτου μήνα μετά την πειθαρχική από¬ 
φαση, όταν είναι μεγαλύτερο παρακρατείται σε μηνιαίες 
δόσεις που καθορίζονται με την ίΔιά απόφαση και σε 
ποσό όχι ανώτερο από το 1/4 του βασικού μισθού του. 

14. Ο τιμωρηθείς με ποινή προσωρινής παύσης στε¬ 
ρείται τις αντίστοιχες αποδοχές του, για το διάστημα που 
διαρκεί η επιβαλλόμενη σ' αυτόν ποινή και απέχει από 
κάθε υπηρεσία. Ο χρόνος της ποινής προσωρινής παύ¬ 
σης δεν θεωρείται χρόνος υπηρεσίας. 

15. Η εκ συστήματος ή κατ'εξακολούθηση διάπραξη 
πειθαρχικού αδικήματος θεωρείται ως επιβαρυντική πε¬ 
ρίπτωση στην επιμέτρηση της ποινής. 

16. Η εκ νέου διάπραξη του ιδίου, συγγενούς ή ανάλο¬ 
γου ή παρομοίου αδικήματος, που έχει ήδη τιμωρηθεί 
(υποτροπή) θεωρείται ως ιδιαίτερα επιβαρυντική περί¬ 
πτωση για την επιμέτρηση της ποινής. 

17. Κατά την κρίση κάποιου αδικήματος, εφόσον συ¬ 
ντρέχουν ελαφρυντικά στοιχεία, τα οποία πρέπει να μνη¬ 
μονεύονται στην απόφαση, μπορεί να επιβληθεί ποινή 
ελαφρότερη απ'αυτήν που κανονικά θα επιβαλλόταν. 

18. Για την ίΔιά πράξη επιβάλλεται μία ποινή, ανεξάρ¬ 
τητα εάν περιέχει τα στοιχεία περισσότερων πειθαρχικών 
παραπτωμάτων. 

Άρθρο 51 

Παραγραφή πειθαρχικών παραπτωμάτων 

1. Τα πειθαρχικά παραπτώματα παραγράφονται μετά 
πέντε (5) έτη από την ημέρα που διαπράχτηκαν. 

Τα πειθαρχικά παραπτώματα των περιπτώσεων α, γ, 
δ, θ της παραγράφου 2 του άρθρου 48 του παρόντος 
παραγράφονται μετά επτά (7) έτη. 

Κατ' εξαίρεση για το πειθαρχικό παράπτωμα της περί¬ 
πτωσης δ της παραγράφου 2 του άρθρου 48 του παρό¬ 
ντος, η παραγραφή αρχίζει από την ημερομηνία που ο 
αρμόδιος πειθαρχικώς προϊστάμενος έλαβε γνώση της 
τέλεσης της πράξης. 

2. Πειθαρχικό παράπτωμα το οποίο αποτελεί και ποι¬ 
νικό αδίκημα δεν παραγράφεται πριν την παρέλευση 
του χρόνου παραγραφής του ποινικού αδικήματος. Για 
τα παραπτώματα αυτά οι πράξεις της ποινικής διαδι¬ 
κασίας διακόπτουν την παραγραφή του πειθαρχικού 
παραπτώματος. 

3. Η κλήση σε απολογία ή η παραπομπή στο πειθαρ¬ 
χικό συμβούλιο διακόπτουν την παραγραφή. Στις περι¬ 
πτώσεις αυτές ο συνολικός χρόνος παραγραφής ως την 
έκδοση της πρωτοβάθμιας πειθαρχικής απόφασης δεν 
μπορεί να υπερβεί τα επτά (7) έτη και προκειμένου για 
τα παραπτώματα των περιπτώσεων α, γ, δ, θ και ι της 
παραγράφου 2 του άρθρου 48 του παρόντος, τα δέκα 
(10) έτη. 

4. Η παραγραφή του πειθαρχικού παραπτώματος δι¬ 
ακόπτεται επίσης από την τέλεση νέου πειθαρχικού πα¬ 
ραπτώματος, το οποίο αποσκοπεί στην απόκρυψη ή την 
παρεμπόδιση της πειθαρχικής δίωξης του πρώτου. Στην 
περίπτωση αυτή το πρώτο παράπτωμα παραγράφεται 
όταν παραγραφεί το δεύτερο, εφόσον η παραγραφή του 
δεύτερου συντελείται σε χρόνο μεταγενέστερο της πα¬ 
ραγραφής του πρώτου. 

5. Ο υπάλληλος ο οποίος απώλεσε την υπαλληλική 
ιδιότητα με οποιονδήποτε τρόπο δεν διώκεται πειθαρ- 
χικώς, η πειθαρχική όμως διαδικασία η οποία τυχόν έχει 
αρχίσει, συνεχίζεται και μετά τη λύση της υπαλληλικής 
σχέσης με εξαίρεση την περίπτωση του θανάτου. 

6. Όταν συντρέχει η περίπτωση της προηγούμενης πα¬ 
ραγράφου, το πειθαρχικό συμβούλιο μπορεί να επιβάλει 
οποιαδήποτε από τις προβλεπόμενες πειθαρχικές ποινές. 

Σε περίπτωση που η επιβλητέα πειθαρχική ποινή είναι 
ανώτερη του προστίμου, το πειθαρχικό συμβούλιο την 
μετατρέπει ανάλογα με τη βαρύτητα του παραπτώματος 
σε ποινή προστίμου αποδοχών έως δώδεκα (12) μηνών. 

Άρθρο 52 

Πειθαρχικά Όργανα 

1. Πειθαρχικό Όργανο είναι το Πειθαρχικό Συμβού¬ 
λιο, το οποίο αποτελείται από πέντε (5) μέλη, εκ των 
οποίων, ένα μέλος του Διοικητικού Συμβουλίου με τον 
αναπληρωτή του, έναν δικηγόρο από την Νομική Υπη¬ 
ρεσία με τον αναπληρωματικό του, έναν εκπρόσωπο 
εργαζομένων με τον αναπληρωτή από το προσωπικό, 
έναν Προϊστάμενο Διεύθυνσης του Ι.ΝΕ.ΔΙ.ΒΙ.Μ. με τον 
αναπληρωτή του που ορίζεται από το Δ.Σ. και έναν Προ¬ 
ϊστάμενο Διεύθυνσης του Υπουργείου Παιδείας Έρευνας 
και Θρησκευμάτων με τον αναπληρωτή του που ορίζεται 
από τον Υπουργό Παιδείας και Θρησκευμάτων. Το Π.Σ. 
συγκροτείται για ένα έτος με απόφαση του Διοικητικού 
Συμβουλίου και προεδρεύει σ' αυτό το μέλος του Διοι¬ 
κητικού Συμβουλίου. 

Γραμματέας του Π.Σ. ορίζεται υπάλληλος που υπηρετεί 
στον Οργανισμό μαζί με τον αναπληρωτή του χωρίς δι¬ 
καίωμα ψήφου, στην αρχή κάθε έτους από το Διοικητικό 
Συμβούλιο του Ι.ΝΕ.ΔΙ.ΒΙ.Μ. 

2. Το Πειθαρχικό Συμβούλιο συγκαλείται απότον Πρό¬ 
εδρό του.Το Πειθαρχικό Συμβούλιο συγκαλείται κατά τα 
ανωτέρω, ύστερα από την διαβίβαση του σχετικού φα¬ 
κέλου που εμπεριέχει κάθε στοιχείο που αφορά το υπό 
κρίση πειθαρχικό παράπτωμα του εγκαλουμένου υπαλ¬ 
λήλου κατά τα οριζόμενα στο άρθρο 53 παρ. 1, διά της 
Διεύθυνσης Διοικητικών και Οικονομικών Υπηρεσιών 
στον Πρόεδρό του. Στο φάκελο ο οποίος θα διαβιβαστεί 
στον Πρόεδρο του Πειθαρχικού Συμβουλίου με σκοπό 
να αποφασίσει για την σύγκληση ή όχι του Πειθαρχικού 
Συμβουλίου, πρέπει να προσδιορίζεται επακριβώς ο 
τόπος και χρόνος των πραγματικών περιστατικών που 
συνιστούν το πειθαρχικό παράπτωμα και ο διωκόμενος 
υπάλληλος. Η απόφαση του Προέδρου για την σύγκληση 
του Πειθαρχικού Συμβουλίου κοινοποιείται στον υπάλ¬ 
ληλο που τον αφορά. Η Διεύθυνση Διοικητικών και Οι¬ 
κονομικών Υπηρεσιών συνδράμει όποτε της ζητηθεί στη 
λειτουργία των Πειθαρχικού Συμβουλίου. 

3. Το Πειθαρχικό Συμβούλιο μπορεί να επιβάλλει 
οποιαδήποτε πειθαρχική ποινή από τις προβλεπόμενες 
στο άρθρο 50 του παρόντος. 

4. Αν το Πειθαρχικό Συμβούλιο αποφασίσει να μην 
ασκήσει δίωξη, υποχρεούται να ενημερώσει, με αιτι¬ 
ολογημένη έκθεσή του, το Διοικητικό Συμβούλιο του 
Οργανισμού. Αντίγραφο της έκθεσης χορηγείται στον 
υπάλληλο και τίθεται στο προσωπικό του Μητρώο. Το 


αντίγραφο αυτό δεν μπορεί να χρησιμοποιηθεί για δυ¬ 
σμενή κρίση του υπαλλήλου. 

Άρθρο 53 

Πειθαρχική Διαδικασία 

1. Η πειθαρχική υπόθεση παραπέμπεται στο Π.Σ. μετά 
από αιτιολογημένη εισήγηση του αρμόδιου Προϊσταμέ¬ 
νου Διεύθυνσης που υπηρετεί ο εγκαλούμενος. Η σχε¬ 
τική εισήγηση γνωστοποιείται στον Πρόεδρο του Δ.Σ.. 
Ο Πρόεδρος του Δ.Σ. ζητά αμελλητί από τη Διεύθυνσης 
Διοικητικών και Οικονομικών Υπηρεσιών να μεριμνή- 
σει για την δημιουργία φακέλου με όλα τα στοιχεία που 
αφορούν την υπόθεση κι εντός διαστήματος δεκαπέντε 
(15) ημερών αφότου έλαβε τη σχετική εντολή, να πα- 
ραδώσει επί αποδείξει το σχετικό φάκελο στο Πρόεδρο 
του Πρωτοβάθμιου Π.Σ,.Την πειθαρχική δίωξη για τους 
προϊσταμένους Διευθύνσεων την ασκεί κατά τα ανωτέρω 
το Δ.Σ. / Ι.ΝΕ.ΔΙ.ΒΙ.Μ. μετά από αιτιολογημένη εισήγηση 
του Προέδρου Δ.Σ. προς αυτό. 

Ο Πρόεδρος του Δ.Σ. του Ι.ΝΕ.ΔΙ.ΒΙ.Μ. πριν ασκηθεί 
πειθαρχική δίωξη δύναται να διατάξει Προκαταρτική 
Διοικητική Εξέταση (Π.Δ.Ε.), για την διερεύνηση και 
την εξακρίβωση των τυχόν πειθαρχικών ευθυνών του 
εγκαλουμένου υπαλλήλου ορίζοντας τριμελή επιτροπή 
αποτελούμενη από ένα προϊστάμενο Διεύθυνσης ένα 
Προϊστάμενο Τμήματος και ένα δικηγόρο από την Ν.Υ 
για τον σκοπό αυτό, η οποία διενεργεί το έργο της εντός 
30 εργασίμων ημερών από την ανάληψη αυτού, παραδί- 
δει δε το έγγραφο πόρισμα της στον Πρόεδρο του Δ.Σ.. 
εντός του ως άνω χρονικού διαστήματος. 

2. Παραπομπή που έγινε δεν ανακαλείται. 

3. Η πειθαρχική δίωξη αρχίζει με την κλήση του υπαλ¬ 
λήλου σε απολογία από το Πειθαρχικό Συμβούλιο. Η πει¬ 
θαρχική διαδικασία ολοκληρώνεται εντός τεσσάρων (4) 
μηνών από την κλήση του εργαζομένου σε απολογία. 

4. Η κλήση σε απολογία επιδίδεται από τον Οργανισμό 
στα χέρια του Υπαλλήλου με σχετικό αποδεικτικό. 

5. Η απολογία του εργαζόμενου είναι έγγραφη και 
υποβάλλεται εντός δέκα (10) ημερολογιακών ημερών 
από την επίδοση σ'αυτόν της κλήσεως και εφόσον έχει 
λάβει γνώση των αναγκαίων στοιχείων του φακέλου. Η 
προθεσμία αυτή μπορεί να παραταθεί άπαξ και για ίσο 
χρόνο, ύστερα από αίτημα του απολογούμενου. 

6. Η μη εμπρόθεσμη υποβολή της απολογίας, όταν 
αποδεικνύεται ότι η κλήση σε απολογία επιδόθηκε νο- 
μίμως δεν εμποδίζει την έκδοση της απόφασης. 

7. Μετά την παρέλευση της προθεσμίας υποβολής της 
απολογίας ο Πρόεδρος του Πειθαρχικού Συμβουλίου 
προσδιορίζει με απόφαση του την ημερομηνία έναρξης 
της διαδικασίας η οποία ανακοινώνεται εγγράφως στον 
διωκόμενο τουλάχιστον πριν από 48 ώρες. 

8.0 εγκαλούμενος μπορεί με έγγραφη αίτησή του να 
ζητήσει την εξαίρεση δύο το πολύ μελών, χωρίς όμως να 
καθίσταται σε κάθε περίπτωση αδύνατη η σύγκλιση του 
Πειθαρχικού Συμβουλίου. Η αίτηση αυτή υποβάλλεται 
δύο (2) τουλάχιστον ημέρες πριν την έναρξη της διαδι¬ 
κασίας και είναι πλήρως αιτιολογημένη. Το Πειθαρχικό 
Συμβούλιο συνεδριάζει χωρίςτην παρουσία του μέλους 
που αναφέρεται στην αίτηση του διωκόμενου, αποφα- 

σίζει δε αιτιολογημένα και σε περίπτωση αποδοχής του 
αιτήματος το μέλος που εξαιρείται αντικαθίσταται από 
τον αναπληρωτή του. 

9. Η εξέταση του διωκόμενου κατά το στάδιο της πει¬ 
θαρχικής διαδικασίας δεν αναπληρώνει την κλήση σε 
απολογία. 

10. Αν κατά τη διαδικασία ανακύψουν ευθύνες και 
για άλλους υπαλλήλους που δεν περιλαμβάνονται στο 
παραπεμπτήριο έγγραφο, το συμβούλιο τους καλεί σε 
απολογία και συνεχίζει την περαιτέρω διαδικασία. Στην 
περίπτωση αυτή μπορεί να αποφασίζει τη συνεκδίκαση 
των παραπτωμάτων αυτών με τα παραπτώματα των πε- 
ριλαμβανομένων στο παραπεμπτήριο έγγραφο. 

11. Οι αποφάσεις του Πειθαρχικού Συμβουλίου λαμ- 
βάνονται με απόλυτη πλειοψηφία. 

12. Η πειθαρχική απόφαση διατυπώνεται εγγράφως 
και αιτιολογηημένα και σε αυτή μνημονεύονται: ο τόπος 
και ο χρόνος έκδοσής της, τα μέλη του Πειθαρχικού Συμ¬ 
βουλίου, τα στοιχεία του κρινόμενου, τα περιστατικά που 
συνιστούν το πειθαρχικό παράπτωμα προσδιορισμένα 
κατά τόπο και χρόνο, η υποβολή ή όχι απολογίας από 
τον κρινόμενο, η απαλλαγή του κρινόμενου ή η ποινή 
που του επιβάλλεται. 

13. Η πειθαρχική απόφαση υπογράφεται από τον Πρό¬ 
εδρο και τον Γραμματέα του Πειθαρχικού Συμβουλίου 
και κοινοποιείται στο Διοικητικό Συμβούλιο και με την 
μέριμνα της Διεύθυνσης Οικονομικών και Διοικητικών 
Υπηρεσιών κοινοποιείται στον υπάλληλο που κρίθηκε 
από το Πειθαρχικό Συμβούλιο. 

14. Η πειθαρχική απόφαση εκτελείται υποχρεωτικά 
και καταχωρείται στον ατομικό φάκελο του υπαλλήλου. 

15. Δεν επιτρέπεται η αποχή των μελών του Π.Σ. από 
την ψηφοφορία ή η λευκή ψήφος. 

16. Για όσα θέματα σχετικά με τη λειτουργία των Πει¬ 
θαρχικών Συμβουλίων δεν ρυθμίζονται από τον παρόντα 
κανονισμό ισχύουν αναλόγως οι διατάξεις περί συλλο¬ 
γικών οργάνων του ν. 2690/1999 (ΦΕΚ 45 Α79.3.1999) 
«Κύρωση του Κώδικα Διοικητικής Διαδικασίας και άλλες 
διατάξεις», όπως κάθε φορά ισχύει. 

ΛΟΙΠΕΣ ΔΙΑΤΑΞΕΙΣ 

Άρθρο 54 

Περιπτώσεις Καταγγελίας και Λύσεως 
της σύμβασης εργασίας 

1. Η υπαλληλική σχέση του προσωπικού του Ι.ΝΕ. 
ΔΙ.ΒΙ.Μ. λύεται με: το θάνατο, την παραίτηση, την κα¬ 
ταγγελία συμβάσεως εξηρτημένης εργασίας αορίστου 
χρόνου (απόλυση) για σπουδαίο λόγο, την λήξη του 
χρόνου της διάρκειας της, για συμβάσεις εξαρτημένης 
εργασίας ορισμένου χρόνου, καθώς και τη συμπλήρωση 
των προϋποθέσεων πλήρους συντάξεως γήρατος του 
εργαζομένου και την καταγγελία της σύμβασης εργασίας 
εκ μέρους του Διοικητικού Συμβουλίου (απόλυση) σύμ¬ 
φωνα με τις κείμενες διατάξεις του παρόντος. 

2. Αν ο λόγος που δικαιολογεί την καταγγελία από το 
Διοικητικό Συμβούλιο συνιστά συγχρόνως και πειθαρχι¬ 
κό παράπτωμα για το οποίο προβλέπεται η επιβολή της 
ποινής της οριστικής παύσης, το κύρος της καταγγελίας 
δεν εξαρτάται από την κίνηση ή μη της πειθαρχικής δι¬ 
αδικασίας ή την επιβολή της πειθαρχικής αυτής ποινής. 


3. Η παραίτηση από τον Οργανισμό αποτελεί δικαίωμα 
που ασκείται σύμφωνα με τις διατάξεις του παρόντος 
άρθρου. Η δήλωση της παραίτησης υποβάλλεται εγγρά- 
φως. Αίρεση, όρος ή προθεσμία, που τυχόν περιέχονται 
στη δήλωση παραίτησης θεωρούνται ως μη τεθέντα 
και δεν λαμβάνονται υπόψιν. Αρμόδιο όργανο για την 
αποδοχή της παραίτησης είναι το Διοικητικό Συμβούλιο 
του Οργανισμού. 

Άρθρο 55 

Ηθικές αμοιβές 

Ι.Το Διοικητικό Συμβούλιο του Ιδρύματος, μετά από 
εισήγηση του Προέδρου ή πρόταση των Προϊστάμενων 
μονάδων επιπέδου Διεύθυνσης, μπορεί να απονέμει με 
απόφασή του, σε τακτικούς και έκτακτους υπαλλήλους, 
ηθικές αμοιβές για εξαιρετικές πράξεις ή για εξαίρετη 
επίδοση στην εκτέλεση της υπηρεσίας τους, για επω¬ 
φελή συμβολή στο έργο του Ι.ΝΕ.ΔΙ.ΒΙ.Μ. 

2. Οι ηθικές αμοιβές είναι: α) εύφημος μνεία β) ευαρέ¬ 
σκεια, γ) έπαινος, δ) άλλες παροχές εξαιρουμένων των 
χρηματικών. 

3. Ως τιμητική διάκριση μπορεί να απονέμεται σε 
υπάλληλο έγγραφη ευαρέσκεια για εξαιρετικές πράξεις 
προσφοράς υπέρ του κοινωνικού συνόλου καθώς και σε 
υπάλληλο που αποχωρεί από την υπηρεσία του μετά από 
ευδόκιμη άσκηση των καθηκόντων του. 

4. Η απόφαση απονομής αμοιβών σε υπαλλήλους κοι¬ 
νοποιείται σε όλο το προσωπικό του Ιδρύματος. 

Άρθρο 56 

Άσκηση ιδιωτικού έργου με αμοιβή 

1. Μετά από άδεια ο υπάλληλος μπορεί να ασκεί ιδι¬ 
ωτικό έργο ή εργασία με αμοιβή, εφόσον συμβιβάζεται 
με τα καθήκοντα της θέσης του, δεν παρέχεται σε φορείς 
που πιστοποιούνται ή ελέγχονται ή έχουν οποιαδήποτε 
σχέση με το Ι.ΝΕ.ΔΙ.ΒΙ.Μ. και δεν παρεμποδίζει την ομαλή 
εκτέλεση της υπηρεσίας του. 

2. Η άδεια χορηγείται για συγκεκριμένο έργο ή εργασία 
με αιτιολογημένη απόφαση του Διοικητικού Συμβουλίου 
και μπορεί να ανακαλείται με τον ίδιο τρόπο. 

3. Δεν επιτρέπεται στον υπάλληλο η κατ' επάγγελμα 
άσκηση εμπορίας. 

Άρθρο 57 

Ειδικές Διατάξεις 

1. Οι υπάλληλοι του Οργανισμού κατά την πρόσληψή 
τους δηλώνουν ότι έχουν πλήρη και σαφή γνώση των 
διατάξεων αυτού του Κανονισμού και τον αποδέχονται 
ανεπιφύλακτα. 

2. Η Διεύθυνση Διοικητικών και Οικονομικών Υπηρεσι¬ 
ών μετά την ισχύ του παρόντος θα διανείμει επί αποδείξει 
σε όλο το τακτικό προσωπικό του Οργανισμού και προς 
γνώσι αυτού, εγχειρίδιο στο οποίο θα εμπεριέχονται οι 
διατάξεις του Κανονισμού. 

3. Ο Κανονισμός μετά την ισχύ του θα αναρτηθεί 
αμελλητί σε όλες τις ιστοσελίδες του Οργανισμού, προς 
γνώση των τρίτων συναλλασσομένων προσώπων με το 
Ι.ΝΕ.ΔΙ.ΒΙ.Μ. 

4. Ο Κανονισμός εφαρμόζεται τηρούμενης της αρχής 
της προστασίας της προσωπικότητας των υπαλλήλων 

της αρχής της ίσης μεταχείρισης και του Νέου Ευρωπα¬ 
ϊκού Κανονισμού Προστασίας Προσωπικών Δεδομένων 
ΟΡΡΗ. 

5. Οι αρμοδιότητες των επί μέρους Διευθύνσεων-Τμη¬ 
μάτων και Αυτοτελών Οργανωτικών Μονάδων του Ι.ΝΕ. 
ΔΙ.ΒΙ.Μ. θεωρούνται ενδεικτικές και όχι αποκλειστικές 
για το περιεχόμενο της εργασίας των υπαλλήλων σε 
αυτόν και επομένως είναι δυνατό να ανατίθεται στους 
υπαλλήλους του, καθήκοντα που δεν αναφέρονται με 
συγκεκριμένο τρόπο στην αντίστοιχη περιγραφή του 
περιεχομένου εργασίας των Διευθύνσεων - Τμημάτων 
και Αυτοτελών Οργανωτικών Μονάδων και είναι συναφή 
ή παρεμφερή ως προς τις αναφερόμενες αρμοδιότητες. 

6. Οτιδήποτε δεν ρυθμίζεται στον παρόν κανονισμό 
ρυθμίζεται με αποφάσεις του Διοικητικού Συμβουλίου 
του Ι.ΝΕ.ΔΙ.ΒΙ.Μ. 

7. Τροποποιήσεις του παρόντος Κανονισμού μπορούν 
να γίνουν, ύστερα από πρόταση του Δ.Σ. του Ιδρύματος, 


με την έκδοση αντίστοιχης κοινής υπουργικής απόφα¬ 
σης. 

8. Μετά τη δημοσίευση του παρόντος στην Εφημερίδα 
της Κυβερνήσεως, καταργούνται όσες διατάξεις έρχονται 
σε αντίθεση με τις διατάξεις του παρόντος. 

Άρθρο 58 

Ισχύς του Κανονισμού 

Η ισχύς του Κανονισμού αρχίζει από την ημερομηνία 
δημοσίευσής του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 14 Ιουνίου 2018 

Οι Υπουργοί 

Παιδείας, Έρευνας Διοικητικής 

και Θρησκευμάτων Ανασυγκρότησης 

ΚΩΝΣΤΑΝΤΙΝΟΣ ΓΑΒΡΟΓΛΟΥ ΟΛΓΑ ΓΕΡΟΒΑΣΙΛΗ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























